Majileehun Bill thah Draft kuraakah Raees angaafa eh nuvey: Hoodh\nރައީސްގެ ތަރުޖަމާން --\nމަޖިލީހުން ބިލްތައް ޑްރާފްޓު ކުރާކަށް ރައީސް އަންގާފައެއް ނުވޭ: ހޫދު\nސަރުކާރުގެ ލެޖިސްލޭޓިވްް އެޖެންޑާގައި ހިމެނޭ ގާނޫނުތަކުގެ ބިލްތައް ސީދާ ރައްޔިތުންގެ މަޖިލީހުން ޑްރާފްޓް ކުރަން އެދިވަޑައިގެން ރައީސް އިބްރާހީމް މުހައްމަދު ސޯލިހް ރައްޔިތުންގެ މަޖިލީހަށް ސިޓީފުޅެއް ފޮނުއްވާފައިނުވާނެ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުގެ ތަރުޖަމާން އިބްރާހީމް މިއަދު ބުނެފި އެވެ.\nހޫދު މިފަދައިން ވިދާޅުވެފައި މިވަނީ މަޖިލީހުން ބިލްތައް ޑްރާފްޓު ކުރަނީ ރައީސުލްޖުމްހޫރިއްޔާ އެދިވަޑައިގެންނެވި ކަމަށް ބައެއް މެންބަރުން ވިދާޅުވެފައި ވަނިކޮށެވެ.\nރައްޔިތުން މަޖިލީހުގެ ބައެއް މެންބަރުން "ސީއެންއެމް"އަށް މިއަދު ވިދާޅުވީ އެގޮތަށް އަމަލު ކޮށްދެއްވުމަށ ްއެދި ރައީސް ސޯލިހު ސިޓީފުޅެއް ފޮނުއްވާފައިވާ ކަމަށް "ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު އެބޭފުޅުންނަށް ވިދާޅުވެފައިވާ" ކަމަށެވެ.\nހޫދު ވިދާޅުވީ އެފަދަ ސިޓީފުޅެއް ރައީސް ސޯލިހު މަޖިލީހުގެ ރައީސަށް ވެސް އަދި މެންބަރުންނަށްވެސް އަންގަވާފައި ނުވާ ކަމަށެވެ. އެހެންނަމަވެސް ސަރުކާރުގެ ލެޖިސްލޭޓިވް އެޖެންޑާގައި ހިމެނޭ މަސައްކަތްތައް އަވަސް ކޮށްދެއްވުމަށް އެދިވަޑައިގެން ސިޓީއެއް ފޮނުއްވާފައިވާ ކަމަށް ހޫދު ވިދާޅުވިއެވެ.\nރައްޔިތުންގެ މަޖިލީހަށް ސަރުކާރުގެ ފަރާތުންް ހުށަހަޅާ ބިލްތައް ޑްރާފްޓްކުރުމަކީ އެ ބިލްްތަކާ ގުޅޭ އެހެން މިނިސްްޓްރީތަކާއި އިދާރާތަކުގެ އެހީތެރިކަމާ އެކު އެޓާނީ ޖެނެރަލްގެ އޮފީހުން ކުރާ ކަމެކެވެ.\nރައްޔިތުންގެ މަޖިލީހަށް ފޮނުވާ ބިލުތައް ޑްރާފްޓް ކުރުން ސަރުކާރުން ކުރަމުން އަންނައިރު މަޖިލީހުން އެ ކަން ކުރަން ފެށުމާ ގުޅިގެން ބަންޑާރަ ނައިބު ރިފްއަތު ވެސް ވަނީ ނުރުހުން ފާޅު ކުރައްވާފައެވެ.


SunOnline: Iran in America ah dhinee Hikumaiy theri radheh!\nއީރާނުން އެމެރިކާއަށް ދިނީ ހިކްމަތްތެރި ރައްދެއް\nމުހައްމަދު ޖަވާދު ޔޫސުފު 09 Jan 2020, 14:32\nއެމެރިކާއިން އީރާނުގެ އަސްކަރީ ލީޑަރެއް ކަމުގައިވާ ޖެނެރަލް ޤާސިމް ސުލައިމާނީ އަވަހާރަކޮށްލުމާ ގުޅިގެން އީރާނުން މިވަނީ އެމެރިކާއަށް ރައްދެއް ދީފަ އެވެ. މިއީ އީރާނުން ސީދާގޮތެއްގައި އެމެރިކާއަށް ރައްދު ދިން ފުރަތަމަ ފަހަރެވެ. އަދި މިއީ ދެވަނަ ބޮޑު ހަނގުރާމައަށްފަހު ގައުމަކުން އެމެރިކާގެ އަސްކަރީ މަރުކަޒަކަށް ސީދާ ގޮތެއްގައި ދިން ފުރަތަމަ ހަމަލާ އެވެ.\nއެމެރިކާއަކީ ދުނިޔޭގެ އެންމެ ބޮޑު އަސްކަރީ ބާރު ކަމަށްވެފައި އެމެރިކާއަށް ހަމަލާދީފިނަމަ ކުރިމަތިވެދާނެ ނުރައްކާތައް އަންދާޒާކުރަންވެސް ގައުމުތަކުން ޖެހިލުންވެ އެވެ. އަދި އެމެރިކާއާ ހަނގުރާމަ ކުރެވިދާނެތޯވެސް ސުވާލު އުފައްދަ އެވެ. ނަމަވެސް 18 އަހަރުގެ ހަނގުރާމައަށްފަހުވެސް އެމެރިކާއަށް ވަނީ، ތާލިބާން ފަދަ ޖަމާއަތްތައް ބަލި ކުރުމުގައި ނުކުޅެދިފަ އެވެ. އެންމެ ފަހުން އެމެރިކާވަނީ ތާލިބާނުންނާއެކު ސުލްހައިގެ ވާހަކަތައް ފަށާފަ އެވެ.\nއަފްޣާނިސްތާނާއި ވިއެޓްނާމް ފަދަ އެތަށް މައިދާނެއްގައި ހަނގުރާމައަށް އެތަށް ބިލިޔަން ޑޮލަރެއް ހަރަދުކޮށް އަދި އެމެރިކާ ސިފައިންގެ އެތަށް ބަޔަކު މަރުވެގެންވެސް އެމެރިކާއަށް ހަނގުރާމަ ކާމިޔާބު ކުރެވިފައެއް ނުވެ އެވެ. ނަމަވެސް ހަމައެކަނި ބޮން އަޅައިގެން ކުރާ ހަނގުރާމަ އެމެރިކާއަށް ކާމިޔާބު ކުރެވިފައިވެސް އެބަހުއްޓެވެ.\nއީރާނުން ސްޓްރެޓެޖީ ބަދަލުކޮށްފި\nއެމެރިކާއަށް ސީދާގޮތެއްގައި ހަމަލާދިނުމަކީ އެމެރިކާގެ ދުޝްމަން ގައުމުތަކަށްވެސް މިހާތަނަށް ކުރަންކެރިފައިވާ ކަމެއްނޫނެވެ. އެމެރިކާއަށް ސީދާ ގޮތެއްގައި ހަމަލާތައް ދީފައިވަނީ އެމެރިކާގެ އަނިޔާވެރިކަމާ ދެކޮޅަށް ހަރަކާތްތެރިވާ ތާލިބާންފަދަ އަސްކަރީ ޖަމާއަތްތަކުންނެވެ. އީރާނުންވެސް އެމެރިކާގެ ގޯނާތަކަށް މީގެކުރިން ހަމަލާދީފައިވަނީ އެގައުމުގެ އެޖެންޓް ޖަމާއަތްތައް މެދުވެރިކޮށެވެ. ނަމަވެސް ޖެނެރަލް ސުލައިމާނީގެ މަރާގުޅިގެން އީރާނުން ސީދާ ގޮތެއްގައި އެމެރިކާގެ އަސްކަރީ މަރުކަޒަކަށް ހަމަލާދިނުމުން އީރާނުން އެމެރިކާއާ ކުރިމަތިލުމުގެ ސްޓްރެޓެޖީ އާއި އޭގެ ގަވައިދު މިވަނީ އެއްކޮށް ބަދަލުވފައެވެ.\nއީރާނުން ބޭނުންކުރީ ބައު މިސައިލްތަކެއް\nއީރާނުން ހަމަލާދިނީ މެދުރާސްތާގެ ބައު މިސައިލްތަކެއް ބޭނުންކޮށްގެންނެވެ. ބައު މިސައިލްތަކެއް ބޭނުންކޮށްގެން ދިން ހަމަލާތައްވެސް އިރާގުގައިވާ އެމެރިކާގެ އެންމެ ބޮޑު އަސްކަރީ ބޭސްތަކަށްވާ އައިނުލްއަސަދު ވައިގެ ބޭހަށާއި އިރްބީލްގައިވާ ހަރީރު ވައިގެ ބޭހަށްވަނީ އަރާފަ އެވެ. ގާތްގަނޑަކަށް 700 ކިލޯމީޓަރު ދުރުގައިވާ އެ ދެމަރުކަޒަށް އީރާނުގެ ހަމަލާތައް އަރާފައިވާކަން އެމެރިކާ ކަށަވަރުކޮށްދީފައިވާއިރު އީރާނުގެ މިސައިލްތައް އަމާޒަށް ވާސިލް ވުމުގެ ކުރިން ވައްޓާލުމުގައި އެމެރިކާގެ ބާރުގަދަ އަސްކަރިއްޔާ ވަނީ ނާކާމިޔާބުވެފަ އެވެ. އީރާނުގެ މިސައިލްގެ ބައިތައް ބެއްލެވި އެމެރިކާގެ ތަޖްރިބާކާރުން ވިދާޅުވި ގޮތުގައި އީރާނުން ހަމަލާދިނުމަށް ބޭނުންކުރީ ބައު މިސައިލްތަކެކެވެ. ބައު މިސައިލް ބޭނުންކުރީ ގެއްލުންތައް ކުޑަކުރުމުގެ ގޮތުން ކަމަށް ބެލެވެއެވެ.\nޕެންޓަގަން އިން ބުނެފައިވަނީ އިރާނުގެ މިސައިލްތައް ވައްޓާނުލެވުނީ އެސަރަހައްދުގައި މިސައިލް އައްޑަނައިގެ ނިޒާމެއް ނެތުމުން ކަމުގަ އެވެ. ނަމަވެސް އެމެރިކާގެ ކޮލޮރާޑޯގައި ހުންނަ މިސައިލް އައްޑަނައިގެ ނިޒާމާއި ޔޫރަޕްގައިވާ އެމެރިކާގެ މިސައިލް އައްޑަނައިގެ ނިޒާމުތަކުން އީރާނުގެ މިސައިލްތައް ވައްޓާލެވިދާނެކަމަށާއި އެކަން އެމެރިކާއަށް ނުކުރެވުނީ އަޑަށްވުރެ ދެގުނަ ބާރަށް ދަތުކުރި އީރާނުގެ މިސައިލް ވައްޓާލުމަށް ވަގުތު ނެތުމުންކަމަށް ތަޖްރިބާކާރުން ބުނެއެވެ. އީރާނުން މިސައިލް ފޮނުވާލިތާ 10 މިނިއްޓުގެ ތެރޭގައި އެމިސައިލްތައް އެމެރިކާގެ މަރުކަޒަށް ވެއްޓިފައިވާކަމަށް ރިޕޯޓްތައް ބުނެއެވެ.\nބަދަލުހިފުމަކީ މެދުއިރުމަތިން އެމެރިކާ ފައްސާލުން\nއީރާނުގެ ރޫހާނީ ލީޑަރު، އާޔަތުﷲ އަލީ ޚަމަނާއި ވިދާޅުވެފައިވަނީ ސުލައިމާނީގެ މަރަށް އީރާނުން ދިނީ ބޭނުންވި ވަރަށްވުރެ ކުޑަ ރައްދެއްކަމަށާ އެއީ އެމެރިކާގެ އަސްކަރީ ހައިބަތު ނަގާލުމުގެ އެތިފަހަރެއް ކަމަށާއި އެއީ ބަދަލުހިފުމުގެ ހަމަލާއެއް ނޫންކަމުގައެވެ. ސުލައިމާނީގެ މަރަށް ބަދަލުހިފާނީ ގަލްފާއި މެދުއިރުމަތީގައިވާ އެމެރިކާގެ ބާރުތައް ފައްސާލައިގެން ކަމަށާ އެމެރިކާގެ ބޭސްތަކަކީ އީރާނުގެ އިތުރުން މުޅި ސަރަހައްދަށްވެސް އޮތް ނުރައްކަލެއްކަމަށް ޚަމަނާއި ވިދާޅުވިއެވެ. އީރާނުގެ އިންގިލާބީ ލަޝްކަރުގެ ބައެއް އަސްކަރީ މަސްއޫލުވެރިން އެމެރިކާއާ ދެކޮޅަށް ވަރުގަދަ ބަދަލެއް ހިފާނެކަމުގެ އިންޒާރު ދިންނަމަވެސް އީރާން ސަރުކާރުން ރައްދު ދީފައިވަނީ ހިކްމަތްތެރި ގޮތަކަށެވެ. އެއީ އީރާނަށްވެސް އެންމެ ގެއްލުންކުޑަ އަދި ސަރަހައްދުގައި ހަނގުރާމައެއްވެސް ނުފެށޭނެ ގޮތަކަށެވެ.\nއީރާނުން ދިން ހަމަލާއަކީ އެމެރިކާ ސިފައިންގެ ބަޔަކު މަރާލުމުގެ މަގްސަދުގައި ދިން ހަމަލާއެއް ނޫނެވެ. ހަމަލާގެ ކުރިން އީރާނުންވަނީ ހަމަލާދޭނީ އެމެރިކާގެ އަސްކަރީ މަރުކަޒުތަކަށް އެކަނިކަމުގައެވެ. އަދި އެ ހަމަލާއިން އިރާގުގެ މީހަކު މަރުވެދާނެތީ ޙަމަލާދިނުމުގެ ކުޑަތަންކޮޅެއް ކުރިން އީރާނުންވަނީ ހަމަލާދޭނެ ދެމަރުކަޒުގެ ނަންވެސް އިރާގުގެ އިސްވެރިންނާ ހިއްސާ ކޮށްފައެވެ. މިއީ ނުސީދާގޮތެއްގައި އެމެރިކާއަށްވެސް އެކަން އެންގުމަށް ކުރިކަމެއްގެ ގޮތުގައި ވަނީ ބެލެވިފައެވެ. އިރާގުން އެކަން އެމެރިކާއަށް އެންގުމުން އެމެރިކާއިންވަނީ އެދެމަރުކަޒުން އެމެރިކާގެ ސިފައިން ނެރެފައެވެ.\nރައްދު ދިނީ އީރާނަށް މަޖްބޫރުވެގެން\nއީރާނުން ސުލައިމާނީގެ މަރަށް ރައްދު ދިނީ އެކަން ނުކޮށްފިނަމަ އެމެރިކާއާއި އިސްރާއީލުގެ ކުރިމަތީގައި އީރާނުގެ ބަލިކަށިކަން ދޭހަވާނެއެވެ. އެހެންކަމުން ރައްދުދީ އީރާނުގެ ޖެހިލުން ކުޑަކަން ދައްކާނުލައިފިނަމަ އެމެރިކާއާއި އިސްރާއީލުން އީރާނުގެ އިތުރު މަސްއޫލުވެރިން މެރުމުގެ ސްޓޭޓް ޓެރަރިޒަމްގެ ހަމަލާތައް ކުރިޔަށްގެންދާނެކަން އީރާނަށް އެނގެއެވެ. މީގެއިތުރުން އެމެރިކާއަށް ރައްދު ދިނުމަށް އެދި އީރާނުގެ ރައްޔިތުން ގޮވާލާ ގޮވާލުންތަކަކީވެސް އެކަންކުރަން އީރާނުގެ ސަރުކާރަށް މަޖްބޫރު ވެގެން ދިޔަ ސަބަބެކެވެ. ގައުމީ ބަތަލެއްގެ ގޮތުގައި އީރާނުގައި ސިފަކުރެވޭ ސުލައިމާނީގެ ޖަނާޒާގައި އީރާނުގެ ފަސްމިލިޔަން މީހުން ބައިވެރިވެ އޭނާގެ މަރަށް ބަދަލުހިފުމަށް އެމީހުން ގޮވާލި ގޮވާލުމަކީ އެކަމަށް އިޖާބަދޭން އީރާން ސަކާރަށް ޖެހޭ ކަމެކެވެ.\nމިއާއެކުވެސް އީރާނުން އެމެރިކާއަށް ރައްދު ދީފައި މިވަނީ އެމެރިކާއަށްވެސް މާބޮޑު ގެއްލުމެއް ނުލިބޭގޮތަށް އަދި އެމެރިކާގެ ބައިވެރިން ކަމަށްވާ ގަލްފުގެ ގައުމުތަކުގައިވާ ތެލުގެ މަރުކަޒުތަކަށްވެސް ހަމަލާނުދީ އީރާނަށާ އަދި ސަރަހައްދަށްވެސް އެންމެ ގެއްލުން ކުޑަގޮތަކަށެވެ. މިކަމުގެ ސަބަބުން ބައިނަލްއަގްވާމީ މުޖްތަމައުގައި އެމެރިކާގެ އަގު ވެއްޓި އީރާނުގެ އަގުވަނީ އަރާފައެވެ. އީރާނުގެ ހަމަލާއަށްފަހު އެމެރިކާގެ ރައީސް ޑޮނަލްޑް ޓްރަމްޕް ބޭއްވެވި ނޫސްކޮންފަރެންސްއިންވެސް މިކަން އެނގެއެވެ. ސުލައިމާނީގެ މަރުގެ ރައްދުގައި އެމެރިކާގެ އެއްވެސް މަސްލަހަތަކަށް އީރާނުން ހަމަލާއެއް ދީފިނަމަ އީރާނުގެ 52 އަމާޒަކަށް ވަގުތުން ހަމަލާތައްދޭނެކަމާއި އޭގެތެރޭގައި އީރާނުގެ ސަގާފީ އަދި ހަޟާރީ މަރުކަޒުތައްވެސް ހިމެނޭނެކަމަށް ވިދާޅުވެ ޓްރަމްޕްވަނީ އީރާނަށް އިންޒާރުތައް ދެއްވާފައެވެ.\nނަމަވެސް އީރާނުގެ ޙަމަލާތަކަށްފަހު ޓްރަމްޕް ވިދާޅުވިފަދަ ހަމަލާއެއްގެ ހިލަމެއްވެސް އެމެރިކާގެ ފަރާތުން ވެފައެއްނުވެއެވެ. އޭގެބަދަލުގައި ޓްރަމްޕްވަނީ އީރާނާއެކު ސުލްހައިގެ ވާހަކަތައް ދައްކަން ތައްޔާރަށް އޮތްކަމަށް ނޫސްކޮންފަރެންސްގައި ވިދާޅުވެފައެވެ. އަދި ރޭގެ ވަގުތެއްގައި އެމެރިކާ ވަނީ އީރާނާއެކު ސުލްހައިގެ ވާހަކަތައް ފެށުމަށް ޓަކައި މެދުވެރިއެއްގެ ބައި އަދާކޮށްދިނުމަށް އެދި އދ. އަށް ސިޓީއެއްވެސް ފޮނުވާފައެވެ.\nދުނިޔޭގެ ބޮޑު ބާރުގެ ސްޓެރެޓެޖީ އެއްނެތް\nދުނިޔޭގެ އެންމެ ބާރުގަދަ ގައުމުގެ ރައީސް ޑޮނަލްޑް ޓްރަމްޕަކީ މާބޮޑު ސްޓްރެޓެޖީ އެއްނެތި ކުލިވަރު ކުޅޭގޮތަށް ގައުމުތަކާ މުއާމަލަތް ކުރައްވާ ބޭފުޅެކެވެ. 2018 ވަނަ އަހަރު ޓްރަމްޕްވަނީ އުތުރުކޮރެއާއަށް ހަމަލާދީ އެގައުމު ވުޖޫދުން ފުހެލާނެކަމުގެ އިންޒާރު ދެއްވުމަށްފަހު ކުޑަ ދުވަސްކޮޅެއްގެ ތެރޭގައި އެގައުމުގެ ލީޑަރު ކިމް ޖޮންގް އުން އާ ބައްދަލުކުރައްވައި ސުލްހައިގެ ވާހަކަތައް ފައްޓަވާފައެވެ. މީނޫންވެސް މިފަދަ އެތަށް ކަމެއް ޓްރަމްޕްވަނީ ކުރައްޥާފައެވެ.\nދުނިޔޭގެ އެއްވަނަ އަސްކަރީ ބާރުކަމަށްވާ ބާރުގަދަ އެމެރިކާގެ އަސްކަރީ މަރުކަޒަކަށް ސީދާގޮތެއްގައި ހަމަލާދޭން ކެރުމަކީ އާދައިގެ ކަމެއްނޫނެވެ. އެއީ ސްޓްރެޓީޖިކް ގޮތުން އީރާން ހޯދި ބޮޑު ކާމިޔާބީއެކެވެ. މިއާއެކު އީރާނާ ތޮޅުމަށް އެމެރިކާއާއި އެމެރިކާގެ ވާގިވެރިޔާ އިސްރާއީލު ކުރިޔަށްވުރެ ބޮޑަށް ޖެހިލުންވާނެއެވެ.\nއީރާނުން ބުނެފައިވަނީ އެމެރިކާއިން އިތުރު ޙަމަލާއެއް ނުދޭނަމަ އެގައުމުންވެސް އިތުރު ހަމަލާއެއް ނުދޭނެކަމަށާ ނަމަވެސް އެމެރިކާއިން އިތުރު ހަމަލާއެއް ދީފިނަމަ ސަރަހައްދުގައިވާ އެމެރިކާގެ ބައިވެރިންނަށް ވަރުގަދަ ހަމަލާތަކެއް ދޭނެކަމުގައެވެ. މިގޮތުން އެމެރިކާއިން އިތުރު ޙަމަލާއެއް ދީފިނަމަ ޔޫއޭއީގެ ވިޔަފާރީގެ މައި މަރުކަޒުކަމަށްވާ ދުބާއި އަށާއި އިސްރާއީލުގެ އިގްތިސާދީ މަރުކަޒު ކަމަށްވާ ހައިފާ ސިޓީއަށް ވަރުގަދަ ޙަމަލާތަކެއް ދޭނެކަމުގެ އިންޒާރު އީރާނުން ދީފައިވެއެވެ. އެމެރިކާގެ ބަލިފަޔަކީ އީރާނަށް ހަމަލާދިނުމަށް އެމެރިކާއަށް ހިއްވަރުދޭ ގަލްފުގެ ދެގައުމު ކަމަށްވާ ސައޫދީ އާއި ޔޫއޭއީގެ ބަލިފައިތަކެވެ. އެދެގައުމުގެ ތެލުގެ މަރުކަޒުތަކާއި ފެންއުފައްދާ ޑެސިލިނޭޝަން ޕްލާންޓްތައް ހަލާކުކޮށްލުމަކީ އީރާނަށް ފަސޭހައިން ކުރެވިދާނެކަމެކެވެ. އެކަން ކޮށްފިނަމަ އެދެގައުމު އިނދަޖެހޭނެއެވެ.\nއީރާނުގެ އަސްކަރީ ސިނާއަތަށް ލިބުނު ޔަގީންކަމެއް\nއީރާނާ ގާތްގަނޑަކަށް 700 ކިލޯމީޓަރު ދުރުގައިވާ ޢައިނުލްއަސަދު ވައިގެ ބޭހަށް ހަމަލާދެވުމަކީ އީރާނަށް ސްޓްރެޓިޖިކް ގޮތުން ލިބުނު ކާމިޔާބެއްގެ އިތުރުން އެއީ އީރާނުގެ މިސައިލް ޓެކްނޮލޮޖީއާއި އެގައުމުގެ އަސްކަރީ ސިނާއަތަށްވެސް ލިބިގެންދިޔަ ބޮޑު ކުރިއެރުމެކެވެ. ހަގީގީ ތަޖްރިބާއެއް ކޮށްލަން ލިބުނު ރަނުގެ ފުރްސަތެކެވެ. އީރާނުގެ މިސައިލް ޓެކްނޮލޮޖީއަކީ ކުރިން ހަމައެކަނި ދެކެވޭ އަދި އަޑުއިވޭ ވާހަކައަކަށް ވިޔަސް މިހަމަލާތަކުގެ ސަބަބުން އީރާނުގެ މިސައިލް ޓެކްނޮލޮޖީގެ ބާރާއި އޭގެ ގާބިލްކަން މިވަނީ ދުނިޔެއަށް ފެނިފަ އެވެ. މިއީ ސްޓްރެޓީޖިކް ކުރިއެރުމެކެވެ.\nހަމަލާދިން ގޮތާއި ވައްޓަފާޅިއަށް ބަލާއިރު އެމެރިކާއިން އީރާނުގެ ކޮމާންޑަރު އަވަހާރަކޮށްލުމަށް ހަމަލާދިނީ އިރާގަށްވެސް ނާންގައި އިރާގުގެ މިނިވަންކަމާއި ސިޔާދަތަށް އަރައިގަންނަ ގޮތަށް ސްޓޭޓް ޓެރިޒަމްގެ އުސޫލުންނެވެ. ނަމަވެސް އީރާނުން އެމެރިކާގެ ކޯތާފަތް މަތީގައި ތަފާޖެހީ ބުނެ އަންގާފަ އެވެ. އިރާގަށްވެސް އަންގައި އިރާގުގެ ސިޔާދަތަށް އިހްތިރާމް ކޮށްގެންނެވެ.


މަސްޖިދުލްޙަރަމްގެ އިމާމުކަމުގެ މަތިވެރި ޢިއްޒަތާއި ޝަރަފް ، ޝައިޚް ޣާމިދީ ދޫކޮށްލެއްވީ މާ މަތިވެރި ޝަރަފަކަށް ޓަކައި! – Dhen.mv\nއާއިޝަތު އަލީނާ May 11, 2021 - 3:30 am\nދުނިޔޭގެ މަޝްހޫރު ޤާރީންގެ ތެރެއިން ސައުދީ ޢަރަބިއްޔާގެ ދައްމާމަށް އުފަން ، ސަޢަދު އަލްޣާމިދީއަކީ މަޝްހޫރު ބޭފުޅެކެވެ. އޭނާގެ ރީތި އަޑުން ކީރިތި ޤުރުއާންގެ މޫރިތި އާޔަތްތައް އިވިގެންދާއިރު ހިތްތައް މަޑުމޮޅިވެ ، ގައިން ހީބިހި ނަގައިގެން ދެއެވެ.\nއުމުރުން 22 އަހަރުގައި ޤުރުއާން ހިތުދަސްކުރެއްވި މި ޤާރީގެ ރީތި އަދި މޮޅު ކިޔެވުމުގެ ސަބަބުން މައްކާގެ އަމީރު ޢަބުދުލްމަޖީދުގެ ފަރާތްޕުޅުން ޝައިޚް ޣާމިދީއަށް މަތިވެރި އަދި ފަޚުރުވެރި ދަޢުވަތެއް ދެ އަހަރަކު ލިބުނެވެ. އެއީ އެހެން މިސްކިތެއްގައި ކުރާ ނަމާދަކަށްވުރެ އެ މިސްކިތެއްގައި ނަމާދު ކުރުމުން އެއްލައްކަ ދަރަޖައިގެ މަތިވެރި ޘަވާބާއި ދަރުމަ ލިބޭ ، މައްކާގެ މަސްޖިދުލްޙަރަމްގެ އިމާމަކަށް ވެވަޑައިގަތުމުގެ ދަޢުވަތެވެ. ކޮންފަދަ ޝަރަފަކާއި ނިޢުމަތެއްތޯއެވެ. ކޮންފަދަ ބޮޑު ޢިއްޒަތަކާއި މަތިވެރިކަމެއްތޯއެވެ.\nއަމީރު ޢަބުދުލްމަޖީދުގެ މި ދަޢުވަތު ، ޝައިޚް ޣާމިދީ ދެ އަހަރު ވެސް ޤަބޫލުފުޅެއް ނުކުރެއްވިއެވެ. އޭނާ އެ ޝަރަފާއި މަތިވެރިކަމަށް އިންކާރު ކުރެއްވިއެވެ. ނަމަވެސް ދެމި ހުންނެވީ އެއަށް ވުރެ މަތިވެރި ޝަރަފުވެރި މަގާމެއްގައެވެ. އެއަށްވުރެ މާ ބޮޑު ޢިއްޒަތެއްގައެވެ.\nއަމީރުގެ ދަޢުވަތު ޤަބޫލުފުޅު ނުކުރެއްވުމާ ގުޅިގެން ، ޝައިޚް ޣާމިދީއަށް ސުވާލު ހުށަހެޅުނެވެ. ދެ އަހަރު ވެސް އެ ދަޢުވަތަށް އިޖާބަ ނުދެއްވީ ކީއްވެތޯއެވެ.\nއެ މަތިވެރިކަމަށް ފުރަގަސްދިން ސަބަބާ ގުޅޭ ގޮތުން ޝައިޚް ވިދާޅުވިއެވެ.\n"އަމީރު ޢަބުދުލްމަޖީދު ބޭނުންވެ ވަޑައިގަތް ، އަހަރެން މައްކާގެ އިމާމަކަށްވާން ، އަދި ބައެއް މީހުން އެދުނު އެ މަގާމާ ހަވާލުވާން ވެސް ،ނަމަވެސް އެކަން ކުރެވެން ނެތް ސަބަބަކީ ،ފުރަތަމަ ކަމަކަށް އަހަރެންނަކީ އެ މަގާމަށް ލާއިގުވެގެންވާ މީހެއް ނޫން ،ﷲ ގަންދީ ހުވާކޮށްފައި ބުނަން ،އެއީ އަހަންނަށް ލާއިގު މަގާމެއް ނޫން ، އެއީ ޝައިޚް ސުދައިސް ، ޝައިޚް ޝުރައިމް ފަދަަ ބޭފުޅުންނާ އެކަށޭނަ މަގާމެއް، ﷲ ތަޢާލާ އެ ބޭކަލުންނަށް ބަރަކާތް ލައްވާށި! (ދެވަނަ ކަމަކަށް) އަހަރެންގެ މައިންބަފައިން އަބަދުވެސް ބޭނުންވި އެމީހުންގެ ގާތުގައި އަހަރެން ހުރުމަށް ، އެހެންވެ އަހަރެން ނިންމީ އެގޮތް ، މައިންބަފައިންގެ ގާތުގައި ހުރުމަށް" މަޑުމައިތިރި ސާދާ މިޒާޖުގެ ޝައިޚް ޣާމިދީ ބުނެފައި ވެއެވެ.\nސުބުޙާނަﷲ އެވެ. މަތިވެރި ޝަރަފާ ޢިއްޒަތެއް ދޫކޮށްލުމަށް ފަހު ޣާމިދީ އެ އިޚްތިޔާރު ކުރެއްވީ މާ މާތް ، މާ މަތިވެރި ޝަރަފެކެވެ. އެއީ އެމީހެއްގެ ފައިތިލަ ދަށުގައި ޖަންނަތުވާ ،މައިމީހާއަށް ޚިދުމަތް ކުރުމުގެ ޝަރަފެވެ. އެއީ ﷲގެ މަގުގައި ޖިހާދަށް ނުކުތް ބައެއް މީހުން ހުއްޓުވައި އެމީހަކަށް ޚިދުމަތް ކުރުމަށް އަނބުރާ ދިޔުމަށް ، ނަބިއްޔާ ޞައްލަﷲ ޢަލައިހި ވަސައްލަމަ އަމުރު ކުރެއްވި މައިމީހާގެ ޝަރަފެވެ.\nކިޔުންތެރިންގެ ހިޔާލު 7\nމިލިޔުން ކިޔާފަލޮލުން ކަރުނަ އައިސްފި މިއީﷲގެ ރުހިވޮޑިގަތުން ހޯދަން މަސައްކަތް ކުރައްވާ އަޅުންް\nﷲތަޢަާލާ އެފަދަ އަޅުން ގެއްލެނި ނުކުރައްވާ މާމަތީޝަރަފަކުން ޝަރަފު ވެރިކުރައްވަވާނެ\nމާތް ﷲ ތިބާޔަށް ފާފުއްސަވާށި. ތިބާގެ މައިމީހާ ރުހުން ލިބިގެންވާ ހާލު މާތް ﷲ ހަޟްރަތަށް ރުޖޫޢަވުމުގެ ހެޔޮ ތައުފީޤު ތިބާއަށާއި މި ނިކަމެތި އަޅާއަށާ އަޅަމެން އެންމެނަށް ދެއްވާށިއެވެ.\nއހަރެމެންނަށް އެއީ މާބޮޑުކަމަކަށް ނުވިޔަސް އެއީ ވަރަށް މަތިވެރި ޢަމަލެއް. އެހެންނޫންނަމަ އުވައިސު އަލްޤަރްނީގެ ވާހަަކަ އެއް އަހަރުމެއްނާ ހަަމަ އަކަށް ނައިސް. މަންމައަށް ހިދުމަތްކުރުމައްޓަކައި ސަހާބީއަކަށް ނުވެވުނު ބޭފުޅެއް. އެހެންނަަމަވެސް އެކަލޭގެފާނުގެ ވާހަކަ ރަސޫލުﷲވަނީ ބަޔާންކޮށްދީފަ\nގަމާރީ އެއްނޫން މައިން ބަފައިންނަށް ޚިދުމަތްކުރުމަކީ ޖިހާދުކުރުމަށްވުރެ ހެޔޮކަން ބޮޑު ކަމެއްކަމުގަވާތީ…\nތިހުރީ ތަންކޮޅެއް ބޮޑަށް ފިގްހުވެރިވެފަ


Fahu meehaa aa jehendhen sifain thibeynee hidhumathugai: Shamal | Mihaaru\nފަހު މީހާއާ ހަމަ އަށް ވެސް ސިފައިން ތިބޭނީ ޚިދުމަތުގައި: ޝަމާލް\n21 އެޕްރީލް 2020 - 10:24\nސިފައިންގެ 128 ވަނަ އަހަރީ ދުވަހުގެ މުނާސަބަތުގައި ދެއްވި ވީޑިއޯ މެސެޖެއްގައި ޝަމާލް ވިދާޅުވީ ކޮވިޑް-19 އިން ރައްޔިތުން ސަލާމަތްކުރަން ބޮޑެތި ގުރުބާނީތަކެއް ސިފައިން ވަމުން އަންނަ ކަމަށެވެ. އަދި ރައްޔިތުން ބަލިން ސަލާމަތް ކުރުމަށްޓަކައި ވެވެން އޮތް ހުރިހާ ގުރުބާނީއެއް ސިފައިން ވާނެ ކަމަށް ވެސް ވިދާޅުވި އެވެ.\n"އެންމެ ފަހު މީހާއާ ހަމައަށް ވެސް ސިފައިން ދާނީ މަސައްކަތް ކުރަމުން. އެނގިވަޑައިގަންނަވާނެ ފަދައިން މިހާރު އެންމެ ރިސްކީ މަސައްކަތްތަކުގައި ސިފައިން އެ ގެންދަނީ އެކްޓިވްކޮށް އިންވޯލްވެ މަސައްކަތް ކުރަމުން،" ޝަމާލް ވިދާޅުވި އެވެ.\nކޮވިޑް-19 ކޭސްތަކާ ގުޅިގެން އެއްތަނުން އަނެއް ތަނަށް މީހުން އުފުލުމާއި ކަރަންޓީން ކޮށްފައިވާ މީހުންގެ ކަންކަން އިންތިޒާމު ކުރުމުގެ އިތުރުން އެކިއެކި ފެސިލިޓީތައް މެނޭޖްކުރުމާއި އެތަންތަން ތައްޔާރު ކުރުމުގައި ސިފައިން ހަރަކާތްތެރިވާކަން ޝަމާލް ފާހަގަކުރެއްވި އެވެ.\n"ސިފައިން މިގެންދަނީ ވަރަށް އެކްޓިވްކޮށް ހަރަކާތްތެރިވަމުން. އޭގެ ތެރޭގައި ގިނަ މަސައްކަތްތަކެއް ގައުމަށްޓަކައި. ރައްޔިތުންނަށްޓަކައި ކޮށްދެމުން ސިފައިން މިގެންދަނީ،" ޝަމާލް ވިދާޅުވި އެވެ.\nހާއްސަކޮށް ފާހަގަ ކޮށްލަން ބޭނުން އާއިލާތަކާ ވަކިން. އާއިލާތައް ނުފެނި ސިފައިން އެގެންދަނީ މަސައްކަތް ކުރަމުންކަން: ޝަމާލް\nމިދިޔަ ބުދަ ދުވަހު މާލޭން ކޮވިޑް-19 އަށް މީހަކު ޕޮޒިޓިވްވި ފަހުން އެ ބައްޔަށް ޕޮޒިޓިވްވާ މީހުންގެ އަދަދު ރާއްޖޭގައި ވަނީ އިތުރުވެފަ އެވެ. މިހާތަނަށް 69 މީހަކަށް ރާއްޖޭން އެ ބަލި ޖެހިފައިވެ އެވެ.\nވޭތުވެދިޔަ އަހަރަކީ ސިފައިންގެ އަށް ގިނަ ކުރިއެރުންތަކެއް ލިބުނު ފަހުރުވެރި އަހަރެއް ކަމަށްވެސް ޝަމާލް ވިދާޅުވި އެވެ. އެގޮތުން ސިފައިންގެ މުޅި އޮޕަރޭޝަނަށް އާ ބަދަލުތަކެއް ގެނައުމާއި ވެލްފެއާ ކަންކަން ހަރުދާ ކުރުމުގެ އިތުރުން ރައްޔިތުންނާ އޮންނަ ގުޅުން ހަރުދަނާ ކުރުމަށް ގިނަ މަސައްކަތްތަކެއް ކުރެވުނުކަން ފާހަގަ ކުރެއްވި އެވެ.\nސިއްހަތު އެމްއެންޑީއެފް މޭޖަ ޖެނެރަލް އަބްދުﷲ ޝަމާލް\nވަކިންހާއްސަކޮއް ފާހަގަކޮއްލަން އާއިލާތަކާވަކިން އާއިލާ ނުފެނި އެދަނީ މަސަތްކަތް ކުރަ މުން ސަ މާލު ފާހަގަ ކުރެއްވި ރާއްޖޭގެ ރިސޯޓު ތަކުގަ ވަޒީފާ އަދާކުރާ ދިވެހިން ވަޒީފާ އަދާކުރަނީ ތިޔައްވުރެ މާބުރަކޮން ގައު މުގެ މުޅިއާ މްދަނީ ބިނާވެފަ އޮތީ ރަންބިސްއަޅާ ކުކުޅައް ނަ މަވެސް އެކަން ހަނދާން ކޮއްލާނެ މިނިސްޓަރަކުނެތް އަނބިދަރިން ނުފެނި6މަސް އަހަރު ހޭދަކުރަންޖެހޭ ދައުލަތް ހިނގަނީ އެމީހުންގެ ސަބަބުން ވީ މާ ތީއަހަރެން ޝައުގުވެރިވާ ވާހަކައެއްނޫން\nޒުވާނާއަށް ނޭގުނު ތިޔަބުނާ ރިސޯޓު ސްޓާފުން ގޮތަށް ސިފައިންގެ ގިނަމީހުންނަކީވެސް އަނބިދަރިންނާ ލޯބިވާ އާއިލާ ދޫކޮށްފައި މިތާ އައިސް އުޅޭ ބައެއްކަމެއް!!!\nﷲ ސުބުޙާނަހޫ ވަތަޢާލާ މުޅި ދުނިޔެ މި ނުރައްކާތެރި ބަލިމަޑުކަމުން ސަލާމަތް ކުރައްވާށި އަދި ދިވެހި ރާއްޖޭގެ ސިއްހީ ޚިދުމަތްތެރިންނާ ދިވެހި ފުލުހުންނާއި ސިފައިން ރައްކާތެރި ކުރައްވާންދޭ!\nސިފައިންނަށް ރައްކާތެރި ކޮށް ތިބެވޭނެގޮތް މިހާރުން މިހާރަށް ހައްދަވައި ދެއްވުމަށް މިނިސްޓަރ މާރިޔާ އަށް ގޮވާލަން. ރިސްކުބޮޑުކޮށް މަސައްކަތް ކުރަންޖެހޭ ސިފައިން އެހެން ސިފައިންނާ ވަކިން ތިބެވޭނެގޮތް ހަމަޖައްސަވައިދެއްވުމަށް އެދެން. ސިފައިން ރައްކާތެރިކޮށް ނުބެލެހެއްޓިއްޖިއްޔާ އާއްމު މީހާއަށް އެހީވާނެ މީހަކު ނުހުންނާނެ. ވަގުތުފާއިތުވުމުގެކުރިން ހަރުދަނާފިޔަވަޅު އަޅުއްވާ.\nސިފަައިންނަށް ރައްކާތެރި ގޮތުގައި ތިބެވޭނެގޮތް ހައްދަވައި ދެއްވުމަށް މިނިސްޓަރ މާރިޔާ އަށް ގޮވާލަން. ރިސްކު ބޮޑުކޮށް މަސައްކަތް ކުރަންޖެހޭ ސިފައިންނަށް އެހެން ސިފައިންނާ އެއްތަނެއްގައި ނުބައިތިއްބަވާ ވަކިން ތިބެވޭނެ އިންތިޒާމު ހަމަޖައްސައިދެއްވުމަށް ގޮވާލަން. ސިފައިންގެ މީހާރައްކާތެރިނުވެވިއްޖެނަމަ އާއްމު ރައްޔިތުމީހާ އަށް އެހީވާނެ މީހަކު ނުހުންނާނެ. ސިފައިންގެ ރައްކާތެރިކަމަށް މިހާރުން މިހާރަށް ހަރުދަނާފިޔަވަޅުއަޅުއްވައިދެއްވާ.!\nގައު މު ނެޝިނަަލް ކުރައިސަސް އެއްގައި ހަނގުރާ މަފަދަ ހާލަތުގައި އޮންނަ އިރު ގައު މު ކަންކަ މައި ހަވާލުވެ ތިބެންވާނީ ސިފައިންނާއި ، ފުލުހުން ފަދަ ޔޫނީފޯ މް މުއައްސަސާ ތަކެވެ. ޢެއާޕޯޓް ތަކާޢީ ޓުރާސްޕޯޓް ކަންތައްތައްވެސް އޮންނަންވާނީ އެ މުއައްސަސާތަކުގެ ކޮންޓްރޯލް ދަށުގައެވެ. ހޮސްޕިޓަލް ތައްވެސް ހަ މަ އެގޮތަށެވެ. ކޮން މެ މޫވް މެންޓެއް ބެލި ފިލްޓަރ ކުރެވި ފޮރެންސިކާއި އިންޓެލިޖެންސް ވެސް ބޭނުން ކުރަން ޖެހޭނެއެވެ. އެހެންނުވީ މާ ފޫދަނީއެވެ\nފަހުމީހާއާއި ޖެހެންދެން ހިދުމަތް ކުރެވޭނީ ސިފައިންގެ ރައްކާތެރިކަން ޔަގީން ކުރެވިގެން. ކޮމްބެޓް ޔުނިފޯރމާއި، ކޮމްބެޓް ބޫޓަކީ ނޫނީ ހަދާފައިހުރި މިލިޓަރީ ތަމްރީނުތަކަކީ މި ވައިރަސް ދަންނަ އެއްޗެއްނޫން..\nތީދުުނިޔޭގެ ހުރިހާ ގައު މެއްގަވެސް ކަންކުރާގޮތް ބޮޑުކަ މެއް ޖެހިއްޖެނަ މަ ސިފައިންނާ ފުލުހުން ކުރިޔައްނެރޭނީ އެ މީހުންގެ މުލައްދަނޑިން އެކަން ނުވާނަ މަ އާން މުންގެ އެހީއައް އެދޭނީ އެއީ މާރިޔާގެ މޮޅުކަ މަކުންނޫން އެ މީހުންގެ މުޅިއާއިލާޔައް ރައްޔިތުން ދައްކާ ޓެކްސްފައިސާއިން ބޭސްފަރުވާޔާ ފުލެޓާ ޔުނީފޯ މާ ބޫޓާ ދީފަ ތިބެނީ އެކަން ކުރަން ރިސޯޓު މުވައްޒަފުން ގައު މައް ޑޮލަރު ނުވައްދާ އަހަރު ވާއިރު ކާންޖެހޭނީ މަސްކުރޮޅި އެ މީހުންގެ އަގުވަޒަނެއް ނުކުރޭ\nތިޔަބުނީ ވަރައްބޮޑު ތެދެއް މިހާރު ދައުލަތައް އެކަން އިހުސާސްވާނެ ގެސްޓުން ނުގެނެވިގެން މަރުފަލި ޖަހަނީ މިހާރުވެސް އަހަރު ކީއްކުރަން6މަސްވާއިރު މުސާރަވެސް ނުދެވޭނެ ރިސޯޓު މުވައްޒަފުންތީ ގައު މުގެ މެއިން އިންޖީނު އިބުރާހި މް މުހަންމަދު ސޯލިހު ރިސޯޓު މުވައްޒަފުންނައް ހާއްސަ އިނާ މެއް ކޮން މެ އަހަރަކު އަރުވަންޖެހޭ އެން މެރަނގަޅު މުވައްޒަފައް\nޑިސްލައިކު ޖެހިޔަސް ހަގީގީވާހަކަ\nރިސޯޓް މުވައްޒިފުންނަށް ކަމެއްދިމާވިޔަސް އެކަމެއް ހައްލުކުރަން ތިބޭނީ ސިފައިންނާ ފުލުހުން، އެކަމަކު ސިފައިންނާ ފުލުހުންނަށް ކަމެއް ދިމާވިޔަސް ރިސޯޓް ބޯއީސް ނުގެންނާނެ. ބްރޯ އެއީ ތަފާތަކީ. މިތާގަ ބޮންގޮއްވާ ހަނގުރާމަ ކުރާނަމަ ތި ރިސޯޓުތަކަކަށް ނާންނާނެ މީހުންނެއް. ބޯއީސްތައް ތިބޭނީ ގޭގަ އިނގޭތޯ. އެއްކަލަ ސިފައިންނާ ފުލުހުން ތިބޭނީ\nދިވެހި އަސްކަރިއްޔާއައް ސުކުރު ދަންނަވަން ރައިއްޔަތުންގެ ހައްގުގާ އަބަދުވެސް އެންމެ ކުރީސަފުގާ ސަލާމަތީ ބާރުތަކުން ހަރަކާތްތެރިވަމުންދާއިރު ރައިއްޔަތުން ވެސް އެބޭފުޅުން ދެއްވާ އިރުސާދުތަކައް ކިޔަމަންވާންޖެހޭނެ އެބޭފުޅުންވެސް ނިކުންނަވާގެން އެއުޅުއްވަނީ އަނބިދަރިންނާއި އާއިލާ ދޫކޮއް ރައިއްޔަތުންގެ ހައްގުގާ ގަބޫލުފުޅުކުރައްވާ\nސާބަހޭ ސިފައިން! ތިއީ ހަމަ ހަގީގަތުގަ ވެސް ދިވެހިންގެ ވިންދު. އެންމެ ފަހުނޭވާއާ ހަމަޔަށް ވެސް ދިވެހި ސިފައިން ތިބޭނީ ރައްޔިތުންގެ ޚިދުމަތުގަ. މީ މިގަރުނުގެ ބޮޑު ހަނގުރާމަ.


ކޮންމެ ދެފަރިއަކުވެސް އެންމެ ބޮޑަށް އެދޭނެ އެއްކަމަކީ ލިބިފައިވާ ދަރިން ރަނގަޅު ގޮތުގައި ތަރުބިއްޔަތުކުރުމެވެ. އެއީ ހަމައެކަނި އެދުމެއްގެ ގޮތުގައި ބާއްވަންޖެހޭ ކަމެއް ނޫނެވެ. އެއީ ކޮންމެ ދެމަފިރިއަކާއިވެސް ﷲ ތަޢާލާ ޙަވާލުކުރައްވަވާފައިވާ އެންމެ ބޮޑު އެއް މަސްއޫލިއްޔަތެވެ. ޤިޔާމަތް ދުވަހު ސުވާލުކުރައްވަވާނެ ކަމެކެވެ. ޖަވާބުދާރީވާން ޖެހޭނެ ކަމެކެވެ.\nކޮންމެ ކުއްޖަކުވެސް ދުނިޔެއަށް އުފަންވަނީ ފިޠުރަތުގެ ސީދާމަގުގައެވެ. އިސްލާމް ދީނުގައެވެ. އެކުއްޖާ ނަޞާރީނުކުރަނީ ޔަހޫދީކުރަނީ، މަޖޫސީކުރަނީ އަދި އެހެން ކޮންމެ ދީނަކަށް ކުއްޖާ ވައްދުވަނީ ވެސް ކުއްޖާގެ މައިންބަފައިންކަން ޙަދީޘުން އެނގެން އެބައޮތެވެ. އަދި ކޮންމެ ކުއްޖަކު އުފަންވުމުން (ޢީޞާގެފާނު ފިޔަވައި) ޝައިޠޯނާ ކުއްޖާގެ މައްޗަށް ބާރުހިންގަން މަސައްކަތް ފަށައެވެ.\n--Saheeh Muslim: 2659 a\nވީމާ ޝައިޠޯނާގެ ކިބައިން ދަރިން ސަލާމަތްކުރަން މަސައްކަތްކުރުމަކީ މައިންބަފައިންގެ ކިބައިގައި އެޅިފައިވާ އެންމެ ބޮޑު މަސްއޫލިއްޔަތެވެ.


Minivan Insaafveri Inthihaabeh Ohnaane Kamuge Yageen Kan Sarukaarun Anehkaa Ves Dheefi - Vaguthu\nއިންސާފުވެރި އިންތިޚާބެއް އޮންނާނެ ކަމުގެ ޔަގީންކަން އަނެއްކާވެސް ސަރުކާރުން ދީފި\nމިއަހަރު ރާއްޖޭގައި އޮންނާނީ މިނިވަން އިންސާފުވެރި އިންތިޚާބެއް ކަމުގެ ޔަގީންކަން ދިވެހި ސަރުކާރުން އަނެއްކާވެސް ދެއްވައިފިއެވެ.\nދިވެހި ސަރުކާރުން މިޔަގީންކަން ދެއްވީ ފްރާންސް، އިޓަލީ، ޖަރުމަން، ނެދަލޭންޑްސް، ރޯމޭނިއާ، އިނގިރޭސިވިލާތް، ކެނެޑާ އަދި އެމެރިކާ ގުޅިގެން އިއްޔެ ރާއްޖެ އާއި ބެހޭ ގޮތުން ނެރުއްވި ބަޔާނަށް ރައްދު ދެއްވާ ފޮރިން މިނިސްޓްރީ އިން ނެރުއްވި ބަޔާނެއްގައެވެ.\nފޮރިން މިނިސްޓްރީގެ ބަޔާނުގައި ވިދާޅުވީ އިދިކޮޅު ފަރާތްތަކަށް ވެސް ބައިވެރިވެވޭ މިނިވަން އިންސާފުވެރި އިންތިޚާބެއް ރާއްޖޭގައި ބޭއްވުމަކީ ދިވެހި ސަރުކާރުން ވެސް ބޭނުންވާ ގޮތް ކަމަށެވެ. ނަމަވެސް ޤާނޫނު އަސާސީ އާއި ހިލާފަށް އަދި ސިޔާސީ ޕާޓީތަކުގެ ޤާނޫނާއި ހިލާފަށް ކުރިއަށް ގެންދާ ސިޔާސީ ހަރަކާތްތަކަކީ ޒިންމާދާރު ސިޔާސީ ހަރަކާތްތަކެއް ނޫން ކަމަށް ވެސް ބަޔާނުގައި ވިދާޅުވެފައިވެއެވެ.\n"ޤާނޫނާއި ހިލާފަށް ހިންގަމުން ގެންދާ ކަންތައްތައް ހުއްޓުވުމަށް ސަރުކާރުން ފިޔަވަޅު އަޅާނަމެވެ. އެއީ ޤާނޫނު ތަންފީޒު ކުރުމަށާއި ގައުމުގައި ސުލްހަމަސަލަސްކަން ގާއިމު ކުރުމަށްޓަކައެވެ. ޤާނޫނު އަސާސީ އިން ލިބިދޭ ޙައްޤެއް ފޯރުކޮށްދިނުމުގައި ސަރުކާރުން އެއްވެސް ފަރާތަކާއި މެދު ތަފާތު ކުރުމެއް ނުގެންގުޅޭނަމަވެ." ބަޔާނުގައި ވިދާޅުވެފައި ވެއެވެ.\nބަޔާނުގައި ވިދާޅުވީ ފާއިތުވި ދިހަ ވަރަކަށް އަހަރު ތެރޭގައި ދެރިޔާސީ އިންތިޚާބާއި ދެ ރައްޔިތުންގެ މަޖިލީހުގެ އިންތިޚާބާއި ދެ ލޯކަލް ކައުންސިލްގެ އިންތިޚާބާއި އަދި އެތައް ބައިއިލެކްޝަނެއް ރާއްޖޭގައި ބާއްވާފައި ވަނީ މިނިވަންކަމާއި އިންސާފުވެރިކަމާއި އެކު ކަމަށް ބައިނަލްއަޤުވާމީ އޮބްޒާވަރުންނާއި ދިވެހި އޮބްޒާވަރުން ވެސް ވިދާޅުވެފައިވާ ކަމަށާއި އެހެންކަމުން މިއަހަރު އޮންނަ ރިޔާސީ އިންތިޚާބު ވެސް އިސްތިސްނާ ވުމެއް ނެތި މިނިވަންކަމާއި އިންސާފުވެރިކަމާއި އެކު ބޭއްވޭނެ ކަމަށެވެ.\nޖޫން 1, 2018 23:25\nމީނަ ކީއްވެބާ ކޮންމެ ޚަބަރަކާއެކު އެމްޑީޕީ ޕްރޮމޯޓްކުރާ ފޮޓޯއެއް މި ލަނީ؟\nޖޫން 2, 2018 00:04\nސަރުކާރު ވަރެއް ހަމަ ނެތް. ރިޔާސީ އިންތިޚާބުގައި ކޮންމެހެން ކުނޫޒުން މީހަކާއި ހަރުގެއިން ވަކި މީހަކު ހުންނާކަށް މަޖުބޫރެއް ނޫން. ރައީސް ޔާމީނާ އުމަރު ނަސީރު އިންތިޚާބަށް ނުކުތީމާ އެހެރީ ރަނގަޅަށް.\nޖޫން 2, 2018 00:24\nދައްކާ ދޮގު ވާހަކަ މިއޮއްފަދަ ރޯދަމަހު.


Dhuniye Covid aa hanguraamakuraairu Wuhan party kuranee\nދުނިޔެ ކޮވިޑާ ހަނގުރާމަކުރާއިރު ވޫހާން ޕާޓީ ކުރަނީ!\nޗައިނާގެ ވޫހާންގައި އެތައް ހާސް ބަޔަކު ފޭސް މާސްކް އެޅުމެއް ކަމެއް ވެސް ނެތި މިއުޒިކް ފެސްޓިވަލެއްގައި ގައިގޯޅިކޮށް މަޖާކުރާ މަންޒަރު ފެނިފައި ދުނިޔޭގެ ގިނަ ބަޔަކު ރުޅިގަދަ ވެއްޖެ އެވެ. މިއީ 2020 ގައި އެއްގޮތަކަށް ވެސް ފެންނަ ކަހަލަ މަންޒަރަކަށް ނުވެފައި ކޮރޯނާވައިރަސް ފައިދާވެ އަދި މުޅި ދުނިޔެއަށް ފެތުރިގެން ދިޔަ ރަށުގައި މިގޮތަށް މީހުން ޕާޓީ ކުރާތީ ހިތްހަމަނުޖެހިފައިވާ މީހުން ވަރަށް ގިނަ އެވެ.\nމިދިޔަ ޖެނުއަރީ މަހު ކޮރޯނާވައިރަހުގެ ބަލިމަޑުކަން ފުރަތަމަ ފެށީގެން އައީ ވޫހާން އިންނެވެ. އަދި މި ބަލި ފެތުރޭތީ ފުރަތަމަ ލޮކްޑައުން ކުރީ ވެސް މި ސިޓީ އެވެ. އެ ދުވަސްވަރު ވޫހާންގެ މަގުތައް ފަޅުވެ އެއްވެސް ދުއްވާ އެއްޗެއް މީހެއްގެ ހިލަމެއް ނެތި އެތައް ދުވަހެއް ދިޔަ އެވެ. އަދި މިއީ 'ގޯސްޓް ސިޓީ" ގެ ގޮތުގައި މީހުން އޭރު ސިފަ ކޮށްފައި ވެއެވެ.\nނަމަވެސް އޭޕްރީލް މަހު ލޮކްޑައުން ނަގައި އެ ސިޓީގެ ހާލަތު މަޑުމަޑުން ރަނގަޅު ވަމުން އައިސް މިފަދަ ޕާޓީތައް ބޭއްވޭ ވަރަށް ވަނީ ރަނގަޅު ވެފަ އެވެ.\nމިދިޔަ ޖެނުއަރީ މަހުގެ 23 ވަނަ ދުވަހު ވޫހާންގެ 11 މިލިއަން މީހުން ލޮކްޑައުންކުރަން ޖެހުނީ ކޮރޯނާވައިރަހުގެ ވަބާއެއް އެ ސިޓީގައި ފެށި 400 އަށް ވުރެ ގިނަ މީހުންނަށް ބަލިޖެހި 17 މީހުން މަރުވުމާ ގުޅިގެންނެވެ. ނަމަވެސް މިހާރު އެ ސިޓީގައި ކޮމިއުނިޓީ ސްޕްރެޑެއް ނެތުމުން ހިތްހަމަޖެހިލައިގެން މީހުންނަށް ނުކުމެ އުޅެވޭ ގޮތް ވީ އެވެ.\nލޮކްޑައުން ނެގުމުން ވޫހާންގެ އެންމެ ގިނަ ބަޔަކު އެންމެ ބޮޑު އިސްކަމެއް ދިނީ ކައިވެނި ކުރުމަށެވެ. އެގޮތުން އެއް ދުވަހެއްގެ ތެރޭގައި އެތައް ހާސް ކައިވެންޏެއް އެ ގައުމުގައި ކޮށްފައިވާ ކަމަށް ރެކޯޑްތަކުން ދައްކަ އެވެ. ގައުމުގެ ހާލަތު ހަމަޔަކަށް އެޅި ސްކޫލްތައް ހުޅުވައި ވިޔަފާރިތައް ވެސް މިހާރު ވަނީ އަލުން ޚިދުމަތް ދޭން ފަށާފަ އެވެ.\nނަމަވެސް މޭ 12 ވަނަ ދުވަހު އަނެއްކާވެސް އެ ސިޓީން ހަ މީހަކު ޕޮޒިޓިވް ވިއެވެ. އެއާއެކު އާއްމުން ކަންބޮޑުވެގެން އުޅޭން ފެށުމުން ޗައިނާ ސަރުކާރުން ވަނީ ވުހާންގެ 11 މިލިއަން މީހުން ކޮވިޑް-19 އަށް ޓެސްޓްކޮށް ބަލި ބޮޑަށް ފެތުރުނަ ނުދީ ކޮންޓްރޯލް ކޮށްފަ އެވެ.\nވުހާންގެ ސިނަމާތަކާއި ޕާކްތައް ހުޅުވައި މުޅިން އެ ސިޓީގެ ހާލަތު އާންމު ހާލަތަކަށް ބަދަލުވީ މިދިޔަ ޖުލައި މަހުގެ ތެރޭގަ އެވެ. އެތައް ހާސް ބަޔަކު ބައިވެރިވާ ބޮޑެތި ޕާޓީތައް ބޭއްވޭ ވަރަށް އެ ސިޓީގެ ހާލަތު މިހާރު ރަނގަޅުވެފައިވާ ކަމަށް ކަމާ ބެހޭ ފަރާތްތަކުން ވަނީ ބުނެފަ އެވެ.\nނަމަވެސް މިހާ ބޮޑަށް ހުރިހާ ކަމެއް ދޫކޮށްލުމުން ހިތްހަމަނުޖެހޭ ބަޔަކު ވެސް ވޫހާންގައި އެބަ ތިއްބެވެ. އެމީހުން ބީބީސީ އަށް ބުނެފައިވާ ގޮތުގައި ނިއު ޒިލެންޑްގައި ވެސް ކޮވިޑް-19 ނެތް ކަމަށް އިއުލާންކޮށް ހުރިހާ ކަމެއް ނޯމަލް ކަމަށް ނިންމައި އާދައިގެ ހާލަތަކަށް ގައުމު ބަދަލުކުރުމުން އަނެއްކާވެސް ބަލި ފެތުރެން ވަނީ ފަށާފަ އެވެ. އެހެންވީމާ ވޫހާން ވެސް އަދި މުޅިން ބަލި ނައްތާލެވިއްޖޭ ކިޔާފައި ހުރިހާ ކަމެއް އާއްމު ހާލަތަކަށް ގެންނަން އަދި މާ އަވަހެވެ.\nވޫހާންގައި ޕާޓީ ކުރާ މަންޒަރުތައް ސޯޝަލް މީޑިއާގައި ދައުރުވުމުން ދުނިޔޭގެ ގިނަ ބަޔަކު ރުޅިގަދަވީ އެމީހުންނަށް ބަލި ދިނީ ވޫހާން މީހުން ކަމަށް ބުނެ އެވެ. އެހެން މީހުންނަށް ބަލި ޖައްސާފައި ވޫހާން މީހުން މިހާރު ޕާޓީ ކުރަނީ ކަމަށް ފާޑުކިޔާ ބައެއް މީހުން ބުނެފައި ވެއެވެ.\nޗައިނާ ކޮވިޑް-19 ކޮވިޑް-19 އިގެ ބަލާއާފާތް


SunOnline: Ronaldo ah mifaharu eynage haassa7number libidhaanetha?\nރޮނާލްޑޯއަށް މިފަހަރު އޭނަގެ ހާއްސަ ހަތް ނަންބަރު ލިބިދާނެތަ؟\nޢަބްދުﷲ އައިމަން 30 Aug 2021, 15:01\nރޮނާލްޑޯ ކުރިން ޔުނައިޓެޑުގައި ކުޅުނު ދުވަސްވަރު ---\nއިޓަލީގެ ޔުވެންޓަސް ދޫކޮށްލައި 12 އަހަރަށް ފަހު އެނބުރި މެންޗެސްޓާ ޔުނައިޓެޑަށް ބަދަލުވި ކްރިސްޓިއާނޯ ރޮނާލްޑޯއަށް އޭނާ ކުރިން ކުޅުނު ހަތް ނަންބަރު ދީފާނެ ކަމަށް ރިޕޯޓްތަކުން ބުނެފިއެވެ.\nޔުވެންޓަސް ދޫކޮށްލަން ބޭނުންވާ ކަމަށް ރޮނާލްޑޯ އެކުލަބަށް އެންގި ހިސާބުން ފެށިގެން ޔުނައިޓެޑުން 36 އަހަރުގެ ފޯވާޑަށް ފާރަލަމުން އައިސް މިދިޔަ ހަފުތާގައި ވަނީ އެއްބަސްވުމަކަށް އައިސްފައެވެ. މިވަގުތު ޕޯޗުގަލްގައި ހުރި ރޮނާލްޑޯ މިއަދުގެ ވަގުތެއްގައި ޔުނައިޓެޑުގެ މެޑިކަލް ފުރިހަމަ ކޮށްފައިވާ އިރު، ކުރިއަށް އޮތް ދުވަސްތަކުގައި ރަސްމީކޮށް އޭނާ ކުލަބުގައި އިއުލާން ކުރާނެއެވެ.\nރޮނާލްޑޯ އަދި ޔުނައިޓެޑުގެ ސަޕޯޓަރުން އެ އިންތިޒާރުގައި ތިބި އިރު އުފެދިފައި އޮތް ބޮޑު ސުވާލަކީ ރޮނާލްޑޯއަށް މިފަހަރު ވެސް އޭނާގެ މަޝްހޫރު ހަތް ނަންބަރު ޖާޒީ ލިބޭނެތޯއެވެ. އެއާ އެކު މިވަގުތު ބޭނުން ކުރަމުންދާ ހަތް ނަންބަރު ޖާޒީގައި ރޮނާލްޑޯ ފެނުން ގާތްކަމަށް އިނގިރޭސި ވިލާތުގެ ނޫހެއް ކަމަށްވާ ޑެއިލީ މެއިލުން ވަނީ ބުނެފައެވެ.\nއެންމެ ފަހުން ކުޅުނު ޔުވެންޓަސްއަށް ރޮނާލްޑޯ ދިއުމާ އެކު އެކުލަބުން ވެސް އޭނާއަށް ހަތް ނަންބަރު ޖާޒީ ދިން އިރު، ރެއާލް މެޑްރިޑްގައި ކުޅުނު ދުވަސްތަކުގެ ތެރެއިން ވެސް ބޮޑުބައި އޭނާ ހޭދަކުރީ ހަތް ނަންބަރު ޖާޒީގައެވެ. އޭގެ ކުރިން ޔުނައިޓެޑުގައި ތަފާތު ދައްކާ، ދުނިޔޭގެ ސަމާލުކަން ހޯދީ ވެސް ހަތް ނަންބަރު ޖާޒީގައެވެ.\nއެހެން ނަމަވެސް މި ސީޒަނުގައި މިހާތަނަށް ހަތް ނަންބަރު ޖަހައިގެން ޔުނައިޓެޑުގައި ކުޅެފައި ވަނީ އުރުގުއޭގެ ފޯވާޑް އެޑިސަން ކަވާނީ އެވެ. ކަވާނީ އަތުން ރޮނާލްޑޯއަށް ހަތް ނަންބަރު ދީފާނެ ކަމަށް އެންމެ ބޮޑަށް ޝައްކު ކުރެވެނީ ޕްރިމިއާ ލީގުގެ އޮފިޝަލް ވެބްސައިޓުގައި ވެސް ރޮނާލްޑޯއަށް މިވަގުތު ހަތް ނަންބަރު ޖާޒީ ދީފައި އިނުމުންނެވެ.\nޕޯޗުގަލްގެ ސްޕޯޓިންގް ލިސްބަންއިން 2002-2003 ވަނަ އަހަރު ޔުނައިޓެޑަށް ބަދަލުވި އިރު ރޮނާލްޑޯއަށް ދީފައިވަނީ 28 ނަންބަރު ޖާޒީ އެވެ. ރޮނާލްޑޯއަށް އޭނަގެ ހާއްސަ ހަތް ނަންބަރު ނުލިބިއްޖެ ނަމަ 28 ނަންބަރަށް ވެސް ކުޅުން އެކަށީގެންވެއެވެ.\nކާޓު ޒޫމާ ބުޅަލަށް އަނިޔާ ކުރިކަމަށް އިއުތިރާފު ވެއްޖެ\nޔުނައިޓެޑުގެ ފުރަތަމަ ޓާގެޓަކީ ޗެމްޕިއަންސް ލީގު ކުޅުން


SunOnline: Vakikuran ulhenikoh NIC ge3membaraku isthiufa dhevvaifi\nވަކިކުރަން އުޅެނިކޮށް އެންއައިސީގެ3މެމްބަރަކު އިސްތިއުފާދެއްވައިފި\nނޭޝަނަލް އިންޓަގްރިޓީ ކޮމިޝަނުގެ މެމްބަރުކަމުން ވަކިކުރުމަށް ރައީސުލްޖުމްހޫރިއްޔާއަށް ލަފާ ދިނުމަށް ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ނިންމި ހަތަރު މެމްބަރުންގެ ތެރެއިން ތިން މެމްބަރަކު އިސްތިއުފާދެއްވައިފިއެވެ.\nރައީސުލްޖުމްހޫރިއްޔާގެ އޮފީހުން ބުނި ގޮތުގައި، ކޮމިޝަނުގެ ނައިބު ރައީސް ހައްސާން ހަމީދާއި ކޮމިޝަނު މެމްބަރުން އަހްމަދު އަމީން އަދި ޚަދީޖާ އަބްދުﷲ ވަނީ ބުރާސްފަތި ދުވަހު ކޮމިޝަނުން އިސްތިއުފާ ދެއްވާފައެވެ.\nމި ތިން މެމްބަރުން އިސްތިއުފާ ދެއްވި އިރު، މަގާމުގެ މަސްއޫލިއްޔަތު އަދާނުކުރައްވާ ކަމަށް ބުނެ މި ތިން މެމްބަރުންގެ އިތުރުން އެންއައިސީގެ ރައީސްގެ މަގާމުގައި ހުންނެވި އަހްމަދު ސުލައިމާން މަގާމުން ވަކިކުރުމަށް ރައީސުލްޖުމްހޫރިއްޔާއަށް ލަފާ ދިނުމަށް މަޖިލީހުގެ ކޮމިޓީން ފާސްކުރީ ބުދަ ދުވަހުއެވެ.\nއެ ހަތަރު މެމްބަރުންނަކީ ވެސް ކުރީގެ ސަރުކާރުން އެންއައިސީއަަށް އައްޔަންކޮށްފައިވާ މެމްބަރުންނެވެ.\nފަސް މެމްބަރުންގެ މައްޗަށް އެކުލެވޭ އެންއައިސީގައި ދެން އިންނަވަނީ އެ ކޮމިޝަނަށް މި ސަރުކާރުން އައްޔަން ކުރެއްވި، ކާނަލް (ރޓޑ) އަހްމަދު ޖިހާދު އެވެ. ޖިހާދު ކޮމިޝަނަށް އައްޔަންކުރީ މިދިޔަ އަހަރުގެ ނޮވެމްބަރު މަހު އެވެ.\nތިން މެމްބަރުން އިސްތިއުފާ ދެއްވާފައި ވާއިރު، ކޮމެޓީގެ ނިންމުން މަޖިލީހުގެ ތަޅުމަށް ފޮނުވަންޖެހޭނެއެވެ.\nއެންއައިސީއަށް މެމްބަރުން އައްޔަންކުރެއްވުމާއި ވަކި ކުރެއްވުމުގެ ބާރު އޮންނާނީ ރައީސަށެވެ.\nނޭޝަނަލް އިންޓަގްރިޓީ ކޮމިޝަނުގެ މަސްއޫލިއްޔަތުތަކުގެ ތެރޭގައި ގާނޫނު ތަންފީޒު ކުރާ އިދާރާތަކާއި އެ އިދާރާތަކުގެ މުވައްޒަފުން ކުރާ ގާނޫނާ ހިލާފު އަމަލުތައް ބަލައި ތަހުގީގު ކުރުން ހިމެނެ އެވެ. އަދި އެފަދަ އަމަލެއް ކަމަށް ތުހުމަތު ކުރެވޭ އަމަލެއް އެއްވެސް ފަރާތަކުން ހިންގައިފި ކަމަށް ނުވަތަ ހިންގަން އުޅޭ ކަމަށް ތުހުމަތުކޮށް، އެފަދަ މައްސަލައެއް ހުށަހަޅައިފި ނަމަ އެކަމެއް ވެސް ބަލައި ތަހުގީގު ކުރަން އެ ކޮމިޝަނަށް ލާޒިމުވާނެ އެވެ.\nޖޭއެސްސީގެ މެމްބަރު ކަމަށް އުއްމުކުލްޘޫމް އައްޔަންކޮށްފި\nކުރިއަށް އޮތް ތިން ދުވަހު ސަރުކާރު އޮފީސްތައް ބަންދުވާނެ


Belarus ge Noosveriyaa dhookohlan UN in govaalaifi\nބެލަރޫސްގެ ނޫސްވެރިޔާ ދޫކޮށްލަން އދ. ގޮވާލައިފި\nރާމޮން ޕްރަޓަސޭވިޗް ބެލަރޫސްގެ ފުލުހުން ހައްޔަރު ކޮށްގެން ގެންދަނީ: 2017 ގައި ހިންގި ހަމަނުޖެހުމެއް\nރާމޮން ޕްރަޓަސޭވިޗް ދަތުރުކުރި ރިއާން އެއާގެ މަތިންދާބޯޓު މިންސްކްގެ ރަންވޭގައި\nރާމޮން ޕްރަޓަސޭވިޗް: ރިއާންއެއާގެ މަތިންދާބޯޓް ހައިޖެކް ކުރުމަށް ފަހު ފުލުން ހިފައްޓާފައި\nބަހަނާތައް ނުދައްކައި ރާމޮން ޕްރަޓަސޭވިޗްއާ އޭނާގެ ބައިވެރިޔާ ދޫކޮށްލަން އދ. އިން ބެލަރޫސްއަށް ގޮވާލައިފި އެވެ. އދ. އިން ބުނީ ރާމޮން ޕްރަޓަސޭވިޗް، ބައިވެރިޔާ ގޮވައިގެން ދާން ބޭނުން ތަނަކަށް ދާން މިހާރުން މިހާރަށް ދޫކޮށްލަން ޖެހޭ ކަމަށެވެ.\nރާމޮން ޕްރަޓަސޭވިޗް އަކީ އަމިއްލަ ބޮލޮގެއް ހިންގާ މިނިވަން ނޫސްވެރި އެކެވެ. އޭނާއަކީ ބެލަރޫސްގެ ރައްޔިތެކެވެ. އޭނާގެ ކަމަކަށް އޮންނަނީ ރައީސް އެލެގްޒެންދަރު ލުކަޝެންކޯ ޒައާމަތަށް ފާޑުކިޔައި މަލާމާތް ކުރުމެވެ. އަދި ސަރުކާރަށް ފާޑުކިޔަން ބޭނުންވާ މީހުންނަށް ފުރުސަތު ތަނަވަސްކޮށްދީ ގައުމުގައި ހަމަނުޖެހުން އުފެއްދުމެވެ.\nރާމޮން ޕްރަޓަސޭވިޗް ހައްޔަރު ކޮށްފައި ވަނީ ގުރީކުން ފުރައިގެން ލިތުއޭނިއާއަށް ދަތުރުކުރި ރިއާންއެއާގެ މަތިންދާބޯޓު ބެލަރޫސްގެ ވައިގެ ސަރަހައްދުން ހައިޖެ ކްކުރުމަށް ފަހު އެވެ.\nރިއާންއެއާގެ އޮފިޝަލަކު ބުނި ގޮތުން ބޯޓުގައި ގޮވާ ޒާތުގެ އެއްޗެއް އޮތް ކަމަށް ކޮންޓްރޯލް ޓަވަރުން ޕައިލެޓަށް އެންގި އެވެ. އަދި އަސްކަރީ ފައިޓާ ޖެޓެއް ބޯޓާ ކައިރިކޮށް މަގު ބަދަލު ކުރަން ޕައިލެޓަށް އަމުރުކޮށް ބެލަރޫސްގެ ވެރިރަށް މިންސްކްއަށް ބޯޓު ޖައްސަން މަޖުބޫރު ކުރި އެވެ.\nރިއާންއެއާގެ މަތިންދާބޯޓެއް ބެލަރޫސްއިން ހައިޖެކްކުރި މައްސަލަ މިހާރު ވަނީ ވަރަށް ބޮޑު ކަމަކަށް ވެފަ އެވެ. އެއީ ލުކަޝެންކޯއަށް ފާޑުކިޔާ އިދިކޮޅު ނޫސްވެރިއަކު ހައްޔަރު ކުރަން ހެޔޮވާވަރުގެ ކަމެއް ނޫން ކަމަށް ބުނެ މުޅި ދުނިޔެއިން ދަނީ ނުރުހުން ފާޅު ކުރަމުންނެވެ.\nބެލަރޫސްގެ ރައީސް އެލެގްޒެންދަރު ލުކަޝެންކޯ: ބޯޓު ހައިޖެކްކުރީ އޭނޭގެ އަމުރަށް ކަމަށް ބުނެވޭ\nއުރުސެލާ ވޮން ޑާ ލޭޔަން: ޔޫރަޕިއަން ކޮމިޝަންގެ ރައީސް ވިދާޅުވީ އެހީތައް ހިފަހައްޓާވާނެ ކަމަށް\nބެލަރޫސްއަށް މިކަމުން ސަލާމަތް ވެވޭނެ ލާހިކު ގޮތެއް ވެސް މިހާރަކު ނެތެވެ. ރިއާން އެއާގެ މަތިންދާ ބޯޓު ހައިޖެކް ކުރީ ނޫން ކަމަށާއި އެއީ ހަމާސްއިން ދޭން އުޅުނު ހަމަލާއަކުން ބޯޓު ރައްކާތެރި ކުރުމަށް ކުރި ކަމެއް ކަމަށް ކުރިން ބުނި ނަމަވެސް އޮފިޝަލުން މިހާރު ތިބީ އަނގަ ބަންދުވެފަ އެވެ. ހަމާސްއިން ބުނީ އެމީހުންނާ އެ ބޯޓާ އެއް ވެސް ގުޅުމެއް ނެތް ކަމަށެވެ.\nރާމޮން ޕްރަޓަސޭވިޗް ދޫކޮށްލަން އދ. އިން ގޮވާލާފައި ވާއިރު ބެލަރޫސްއަށް ދަތި ކުރުމަށް ޔޫރަޕިއަން ޔޫނިއަނުން ވެސް ވަނީ ނިންމާފަ އެވެ. އަދި ޔޫރަޕިއަން ޔޫނިއަނުން ބެލަރޫސްއަށް ދޭން ކަނޑައަޅާފައި ހުރި ފައިސާއިން އެއްވެސް އަދަދެއް ނުދޭނެ ކަމަށް ވަނީ ބުނެފަ އެވެ.\nބެލަރޫސްއަށް ދަތި ކުރަން ޔޫރަޕިއަން ޔޫނިއަނުން އެޅި ފިޔަވަޅުތަކުގެ ތެރޭގައި އެގައުމުގެ މަތިންދާ ބޯޓުތަކަށް ޔޫރަޕްގެ ވައިގެ ސަރަހައްދު ބަންދު ކުރުމާއި ބޯތުތައް ޖައްސަން ހުއްދަ ނުދިނުން ހިމެނެ އެވެ.\nޔޫއެން އީޔޫ ބެލަރޫސް\nބެލަރޫސްއާ ރަޝިއާ ގާތް ވުމަކީ މައްސަލައެއް\n"ވައިގެ ސަރަހައްދު ބޭނުން ނުކުރަން ގޮވާ ނުލެވޭނެ"


ވެކްސިންގެ ދެވަނަ ޑޯސް 34،000އަށް ވުރެ ގިނަ މީހުންނަށް ދީފި! | Sandhaanu\nކޮވިޑް-19 އިން ދިފާއުވުމަށް ރާއްޖޭގައި ދެމުން އަންނަ ކޮވިޝީލްޑް ވެކްސިންގެ ދެވަނަ ޑޯޒް މިހާތަނަށް 34،000 މީހަކު ޖަހާފައިވާ ކަމަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nއިއްޔެ، ވެކްސިން ދިން މީހުންގެ ތެރެއިން 3901 މީހުންނަށް ވެކްސިން ދީފައިވަނީ މާލެ ސަރަހައްދުގައި ވެކްސިން ދޭން ހަމަޖެހިފައިވާ ތަންތަނުންނެވެ. އަދި އަނެއް 1660 މީހުންނަށް ވެކްސިން ދީފައިވަނީ އަތޮޅު ތަކުގައި ގާއިމް ކޮށްފައިވާ ވެކްސިން ދޭ މަރުކަޒު ތަކުންނެވެ.\nރާއްޖޭގައި ކޮވިޑް-19ގެ ދެވަނަ ޑޯޒު ދޭން ފަށާފައިވަނީ އޭޕްރިލް މަހުގެ3ވަނަ ދުވަހުއެވެ. މިއަދު ހުކުރު ދުވަސްކަމުން މާލެ ސަރަހައްދުގައި ވެކްސިން ސެންޓަރުތައްވަނީ ބަންދުކޮށްފައެވެ.


Raees Nasheed edhivadaigennevy fithuna ufahdhaa channel thah nubalan | Wathan.mv ރައީސް ނަޝީދު އެދިވަޑައިގެންނެވީ ފިތުނަ އުފައްދާ ޗެނަލްތައް ނުބަލަން | Wathan.mv\nރައީސް ނަޝީދު އެދިވަޑައިގެންނެވީ ފިތުނަ އުފައްދާ ޗެނަލްތައް ނުބަލަން\nނަފްރަތާއި ފިތުނަ ފަސާދަ އުފައްދާ ޗެނަލްތައް އަޑު ނޭއްސެވުމަށް ރައްޔިތުންގެ ކިބައިން ރައްްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު އެދިވަޑައިގެންފި އެވެ.\nއެމަނިކުފާނު މިކަމަށް އެދިވަޑައިގެންފައިވަނީ ޗެނެލް 13 އިން ގެނެސްދިން ޕްރޮގްރާމެއްގައި ރައީސލްޖުމްހޫރިއްޔާ އިބްރާހިމް މުހައްމަދު ސޯލިހުގެ ހަށިކޮޅުގައި ހުޅުޖަހަންޖެހޭ އާންމުންގެ މީހަކު ބުނި މައްސަލަ ކަމާބެހޭ އިދާރާތަކުން ބަލަމުންދަނިކޮށެވެ.\nރައީސް ނަޝީދު ވިދާޅުވީ އެއްވެސް މީޑިއާއެއް އުވާލަން ބުނުމަކީ އެދެވިގެންވާ ގޮތެއް ނޫން ކަމަށެވެ. އަދި އެއްވެސް މީޑިއާއަކުން ރުޅިވެރިކަމާއި ނަފްރަތާއި ހަސަދަ އާއި ފިތުނަ ފަސާދަ އުފެއްދުމަކީ އެކަކަށްވެސް ބަލައިގަނެވޭނެ ކަމެއް ނޫން ކަމަށެވެ.\n“އަޅުގަނޑުގެ އިލްތިމާސްއަކީ އެފަދަ މީޑިއާތައް އަޑު ނޭއްސެވުން. ގަބޫލު ނުކުރެެއްވުން،”\nޗެނެލް 13 އިން ގެނެސްދޭ “ރައްޔިތުންގެ އަޑު” ޕްރޮގްރާމްގައި ބައިވެރިވެ ވާހަކަ ދެއްކި މީހަކު ވަނީ ރައީސް ސޯލިހުގެ ހަށިކޮޅުގައި މިހާރުން މިހާރަށް ހުޅުޖަހަންޖެހޭ ކަމަށް ބުނެފަ އެވެ. އެމީހާ އެހެން ބުނާ ވީޑިއޯ ސޯޝަލް މީޑިއާގައި ވައިރަލްވެ ގިނަ ބަޔަކު ވަނީ ނުރުހުން ފާޅުކޮށް އެއީ ޓެރަރިޒމަށް ހިތްވަރު ދޭ ކަމަށްބުނެ ފިޔަވަޅު އެޅުމަށް ގޮވާލާފަ އެވެ.\nމި މައްސަލަ އާއި ގުޅިގެން ފުލުހުން ބުނީ ޓީވީ ޗެނަލް އަކުން ގެނެސްދިން ޕްރޮގްރާމެއްގައި ރައީސް ސޯލިހުގެ ހަށިކޮޅުގައި ހުޅުޖެހުމަށް ގޮވާލާފައިވާ މައްސަލައެއް އެ އިދާރާގެ ސަމާލުކަމަށް އައިސްފައިވާ ކަމަށެވެ. އެހެން ކަމުން އެކަމާގުޅިގެން ބަލަންޖެހޭ ކަންކަން ބަލަމުންދާ ކަމަށްވެސް ފުލުހުން ވަނީ ބުނެފަ އެވެ.\nޗެނެލް 13 އަށް ފާޑު ކިޔުން އަމާޒުވެ އެ ޗެނަލުން ވަނީ ބެލުންތެރިންގެ ކިބައިން މައާފަށް އެދިފަ އެވެ. އަދި އެމީހާ އެހެން ބުނުމާއެކު ވަގުތުން ފޯނު ކަނޑާލާފައިވާ ކަމަށާއި އެ ޗެނަލަކީ އަނިޔާވެރިކަމަށް ހިތްވަރުދޭ ޗެނަލެއް ނޫން ކަމަށް ވަނީ ބުނެފަ އެވެ.


Rilwaan mahsalaagai hahyaru kuri dhemeehun gey bandhah badhalukohfi\nރިލްވާން މައްސަލާގައި ހައްޔަރުކުރި ދެމީހުން ގޭ ބަނދަށް ބަދަލުކޮށްފި\nމިނިވަން ނޫހުގެ ނޫސްވެރިޔާ، އަހުމަދު ރިލްވާން ވަގަށް ނަގައި ގެއްލުވާލި މައްސަލައިގެ ތުހުމަތަށް ފުލުހުން ހައްޔަރު ކުރި ދެ މީހުން ގޭ ބަނދަށް ބަދަލުކޮށްފި އެވެ.\nއެ މައްސަލާގައި މިމަހު ކުރީކޮޅު ހައްޔަރުކޮށްފައި ވަނީ 29 އަހަރުގެ މީހަކާއި 31 އަހަރުގެ މީހެކެވެ. ފުލުހުން ބުނީ އެމީހުންގެ ބަނދާއި މެދު ގޮތެއް ނިންމެވުމަށް ކޯޓަށް ހާޒިރު ކުރުމުން މިދިޔަ ހުކުރު ދުވަހު އެމީހުން ގޭ ބަނދަށް ބަދަލު ކުރަން ނިންމަވާފައިވާ ކަމަށެވެ.\nރިލްވާން ގެއްލުވައިލި މައްސަލައިގައި އެންމެ ބޮޑަށް ތުހުމަތު ކުރެވޭ، ކުޑަހެންވޭރަށް ނިސްބަތްވާ އަޒްލިފް ރައޫފް ވަނީހައްޔަރު ކުރުމަށް ފަހު ކޯޓުން ދޫކޮށްލާފައިވަނިކޮށް ރާއްޖެއިން ބޭރަށް ގޮސްފައި އެވެ. އޭނާ ސީރިޔާ ހަނގުރާމައިގައި މަރުވި ކަމުގެ އަޑުތައް ވެސް ފެތުރުނެވެ.\nފުލުހުން އެ ދުވަހުން ފެށިގެން ކުރި ތަހުގީގުތަކަށް ފަހު ދާދި ފަހުން ބޭއްވި ޕްރެސްގައި ބުނެފައި ވަނީ، ރިލްވާން އެރުވި ކަމަށް ތުހުމަތު ކުރެވޭ ރަތްކުލައިގެ ކާރުގެ ޑިކީގެ ތެރޭގައި އަޅާފައި އޮތް ކާޕެޓެއްގެ ތެރެއިން ފެނުނު ފަސް އިސްތަށިން ކުރެ، އެއް އިސްތަށިން ނެގި ޑީއެންއޭ ސާމްޕަލް ރިލްވާން މަންމަގެ ޑީއެންއޭ އާ ދިމާވާ ކަމަށެވެ. އަދި އޭނާ ގެއްލުނު ރޭ ކުޑަހެންވޭރު ގޭންގަށް ނިސްބަތްވާ، ސުވައިދު ކިޔާ މީހަކު މާލޭގައި ރިލްވާންގެ ފަސްފަހަތުން ގޮސް ފާރަލީކަން ސީސީޓީވީ ފްޓޭޖްތަކުން އެނގިފައިވާ ކަމަށް ވެސް ފުލުހުން ބުންޏެވެ.


2015: Majlis hurihaa gothakun thafaathu ahareh!\n2015: މަޖިލިސް ހުރިހާ ގޮތަކުން ތަފާތު އަހަރެއް!\nމަޖިލީހަށް މިއަހަރު ހުށަހެޅީ 157 މައްސަލައެއް\n149 މައްސަަލައެއް ނިންމި\n42 ބިލެއް ފާސްކުރި\nތިން ގަރާރެއް ފާސްކުރި\nއެހެނިހެން 14 މައްސަލަ ނިންމި\nރައްޔިތުންގެ މަޖިލީހަކީ ސިޔާސީ މެޝިނުގެ މައިގަނޑު ސޯބެވެ. ސިޔާސީ މައިދާނުގެ އެހެން ސޯބުތަކުގެ އެނބުރުމާ އެއްވަރަށް މަޖިލީހުގެ ބީޓަށް ވެސް ބަދަލުތައް އަންނާނެ އެވެ. މިއަހަރު ގެ މަޖިލިސް ފާހަގަ ކުރެވެނީ ބަރުލަމާނީ ހަޔާތުގެ އެންމެ ތަފާތު މަޖިލީހުގެ ގޮތުގަ އެވެ. ފުޓްބޯޅައިގައި ނަމަ 18 ވަނަ ރައްޔިތުންގެ މަޖިލީހުން ހެޓްރިކް ހަދައިފި އެވެ. ވަރުގަދަ ތާރީހެއް ލިޔެފި އެވެ. މަޖިލީހުގެ ރައީސް އަބްދުﷲ މަސީހު މުހައްމަދު މަޖިލިސް ސިފަކުރެއްވީ ޑިމޮކްރަސީގެ ގަދަ ކަނޑުގައި ދަތުރު ކުރާ ވަރުގަދަ ނަވެއްގެ ގޮތުގަ އެވެ. އެކަމަކު އެ މަސައްކަތް އެކި މީހުން ސިފަ ކުރަނީ އެކި ގޮތަށެވެ. ކޮންމެ ބަޔަކު ކޮންމެ ގޮތަކަށް ސިފަ ކުރިއަސް މަޖިލީހުން ބުރަ މަސައްކަތްތަކެއް ކުރި ކަން އެއީ ޖުމްލަ ނަތީޖާ އެވެ.\nއާ ގާނޫނު އަސާސީއަށް ފުރަތަމަ ގެނައި ބަދަލު\nމިހާރު އަމަލު ކުރާ ފެހި ގާނޫނު އަސާސީއަށް އަމަލު ކުރަން ފެށިފަހުން އެ ގާނޫނު އަސާސީއަށް ގެނައި ފުރަތަމަ ބަދަލު ގެނައީ މި ރައްޔިތުންގެ މަޖިލީހުންނެވެ. ފުރަތަމަ އިސްލާހަކީ ވެރިކަން ކުރާ އުމުރު ބަދަލު ކުރުމަށް ގާނޫނު އަސާސީއަށް ގެނައި އިސްލާހެވެ. އެމްޑީޕީ ޕީޕީއެމް އަދި ޖޭޕީގެ މެންބަރުންގެ ވޯޓާ އެކު ޖުމްލަ، 77 މެންބަރުންގެ ތަނަވަސް އަގުލަބިއްޔަތުން ގާނޫނު އަސާސީގެ 109 ވަނަ މާއްދާގެ (ނ) އިސްލާހުކޮށް ރައީސާއި ނައިބު ރައީސްގެ މަގާމަށް ކުރިމަތިލެވޭ އުމުރަކީ 30 އަހަރާއި 65 އަހަރު ކަމަށް ހަމަޖެއްސި އެވެ.\nއަދިވެސް އިތުރު ބަދަލު ގާނޫނު އަސާސީއަށް ގެނަ އެވެ. ރާއްޖޭގެ ބިން ބޭރުގެ ފަރާތްތަކަށް މިލްކް ނުކުރެވޭ ގޮތަށް އޮތް އޮތުން ބަދަލުކޮށް ގާނޫނު އަސާސީގެ 301 ވަނަ މާއްދާގެ ފަހަތަށް، އިތުރު އަށް މާއްދާ ހިމެނޭ ގޮތުން، 15 ވަނަ ބާބު އިތުރު ކުރި އެވެ. އެއާއެކު ފްރީ ހޯލްޑްގެ އުސޫލުން ބޭރުގެ ފަރާތްތަކަށް ރާއްޖެއިން ބިން މިލްކް ކުރުމުގެ ހުއްދަ ވެސް މި އޮތީ ދީފަ އެވެ. މިއީ ރައްޔިތުންގެ މަޖިލީހުން ގެނައި ތާރީހީ ބަދަލެކެވެ.\nބޮޑެތި މުހިންމު ގާނޫނުތަކެއް ވުޖޫދަށް\nރައްޔިތުން މަޖިލީހުން މިއަހަރުގެ ތެރޭގައި 73 ޖަލްސާއެއް ބޭއްވި އިރު ކޮމިޓީތަކުން ކުރި ބުރަ މަސައްކަތްތަކާ އެކު 42 ބިލެއް ފާސްކުރި އެވެ. އޭގެ ތެރޭގައި މުހިންމު ރާއްޖެއަށް މުޅިން އާ ގާނޫނުތައް ހިމެނެ އެވެ. ގަދީމީ ޒަމާނުގެ ގާނޫނުލް އުގޫބާތު އެކީ އުވާލައި ޒަމާނީ މުޅިން އާ ގާނޫނުލް އުގޫބާތެއް މަޖިލީހުން ފާސްކުރި އެވެ. މިއީ އެތައް ދުވަހެއް ވަންދެން މަޖިލީހުގެ ތެރޭގައި ތާށިވެފައި އޮތް މުހިންމު މަސައްކަތެކެވެ. ގާނޫނީ ދާއިރާގެ ބޭފުޅުން ވިދާޅުވަނީ އާ ގާނޫނުލް އުގުބާތަކީ ޖިނާއީ އަދުލުގެ ނިޒާމަށް ލިބުނު ބޮޑު ކާމިޔާބެއް ކަމަށެވެ. މުޅިން އާ ޓެރަރިޒަމްގެ ބިލެއް ވެސް މިއަހަރު މަޖިލީހުން ވުޖޫދަށް ގެނަ އެވެ. އިސްލާހު ކުރަން ޖެހިފައި ހުރި އެތައް ގާނޫނަކަށް ބަދަލު ވެސް ގެނަ އެވެ. މުޅި މަޖިލީހަށް ހުށަހެޅި 157 މައްސަލައިގެ ތެރެއިން އަހަރީ ޗުއްޓީއަށް ދިޔައިރު ނުނިމި އޮތީ އެންމެ އަށް މައްސަލައެކެވެ. ލައްކަ މަސައްކަތް މަޖިލީހުން ކޮށްފި އެވެ.\nމަޖިލީހުގެ މަސައްކަތުގެ ހުލާސާ:\nމި މަސައްކަތްތަކަށް މަޖިލީހުގެ ރައީސް ދެއްވަނީ 97 ޕަސެންޓް މާކުސްއެވެ.\nމަޖިލީހުގެ މަސައްކަތަށް ފާޑު ކިޔުމާއި މުޒާހަރާ\nމަޖިލީހުގައި އޮތް ސަރުކާރު ކޯލިޝަންގެ ފުރިހަމަ މެޖޯރިޓީއާ އެކު މަޖިލީހުގައި ތިބި އެމްޑީޕީގެ މެންބަރުން މަޖިލީހުގެ މަސައްކަތްތަކާ މެދު ބޮޑެތި ޝަކުވާތަކެއް އަންނަނީ އުފުލަމުންނެވެ. ގިނަ މަސައްކަތްތަކުގައި އެ މެންބަރުން ބައިވެރި ވެސް ނުވެ އެވެ. ބައިވެރި ވިޔަސް ދެކޮޅު ހަދަ އެވެ. އަހަރުގެ ކުރީކޮޅު މަޖިލީގެ ޗެމްޕަރުގެ ތެރޭގައި ގުގުމާފައި އޮތީ އެމްޑީޕީގެ މެންބަރުންގެ ތާޅަފިލީގެ އަޑުންނެވެ. އެކަން ހަމަޔަކަށް އަޅުވަން ޖެހުނީ، ތާޅަފިލި ނުވެއްދޭ ގޮތަށް މަޖިލީހުގެ ގަވާއިދަށް ގެނައި ބަދަލަކުންނެވެ. އެއާ އެކު ޗެމްބަރުގެ ތެރޭގައި ކުރަމުން އައި މުޒާހަރާތައް ހުއްޓުން އައެވެ.\nއެހެން ނަމަވެސް އިދިކޮޅު މެންބަރުންގެ މައިގަނޑު ޝަކުވާ އަކީ ސަރުކާރުން ފޮނުވާހާ އެއްޗަކަށް ރަބަރު ތައްގަނޑު ޖަހާ ތަނަކަށް މަޖިލިސް ވެފައި އޮތުމެވެ. އަނެއް ބަހަނާ އަކީ ސަރުކާރުގެ މެޖޯރިޓީ ނަހަމަ ގޮތުގައި ބޭނުންކޮށް މައިނޯރިޓީގެ ހިޔާލާއި އަޑު މުޅިން ހެން މަޖިލީހުން އެއް ފަރާތްކުރުމެވެ. އަހަރުގެ ބޮޑު ޗުއްޓީއަށް މަޖިލިސް ދިޔަ އިރުވެސް އެމްޑީޕީގެ މެންބަރުން އެ ބަހަނާތަކުގައި ބައްދައިގެން ތިބެ މުހިންމު ވޯޓްތަކުގައި ވެސް ބައިވެރިއެއް ނުވެ އެވެ. އަދި ފާސްކުރި ގިނަ ކަންކަމަށް ވެސް އާއެކޭ ބުނެ ވެސް ނުލަ އެވެ. މަޖިލީހުގެ އަވަސް މަސައްކަތްތައް ވެފައި މި އޮތީ ދެކޮޅަށް ބަހުސް ކުރެވޭ ކަމަކަށެވެ.\nރައީސް އަބްދުﷲ ޔާމީން ރިޔާސީ ބަޔާން އިއްވަނީ --\nމަޖިލީހުގެ ޓްރާންސްފާ މާކެޓް\nމިއީ ކޮންމެ ޒަމާނެއްގައި ކޮންމެ މަޖިލީހެއްގައި ވެސް ތަކުރާރުވާ ކަމެކެވެ. މިއަހަރު ވެސް މަޖިލީހުގެ ޓްރާންސްފް މާކެޓް ފެނުނީ ހަމަ އެހާ ތިޔާގިކޮށެވެ. ޓްރާންސްފާ މާކެޓް ހުޅުވެނީ އެކި ވޯޓްތަކުގައި ޕާޓީތަކުގައި އުފެދޭ ސިޔާސީ އަރައިރުން ވުމުގެ ތެރެއިންނެވެ. ނޫނީ މެންބަރުން ޕާޓީގެ ވިޕްލައިނަކަށް ހިލާފުވެ ވޯޓް ދޭ ހިސާބުންނެވެ. މި ދެގޮތަށް ވެސް މިއަހަރު މަޖިލީހުގެ ޓްރާންސްފާ މާކެޓް ފެނުނީ ހަމަ ވަރަށް ވެސް ހަރަކާތްތެރިކޮނެވެ.\nމާކެޓްގެ އެންމެ ކުރީގައި އޮތް މެންބަރަކީ ޖުމްހޫރީ ޕާޓީގެ ޓިކެޓްގައި މަޖިލީހަށް އިންތިހާބުވި، ނޮޅިވަރަމް ދާއިރާގެ މެންބަރު، ހުސެއިން އަރީފް އެވެ. ޕީޕީއެމްގައި ހުންނެވުމަށް ފަހު މޭޑޭގެ މުޒާހަރާގެ ތެރެއިން ކުއްލި އަކަށް އަރީފް ފެނިވަޑައިގަތީ ޖުމްހޫރީ ޕާޓީއަށް ވަޑައިގަތްތަނެވެ. އަހަރު ނިމުނު އިރު ހަފްލާއެއްގައި އެމްޑީއޭއަށް ސޮއިކުރި އެވެ. އެމްޑީޕީގެ މެންބަރުންގެ ތެރެއިން އެ ޕާޓީ ދޫކޮށް މިއަހަރު ދިޔަ ހަމައެކަނި މެންބަރަކީ، ވެލިދޫ ދާއިރާ މެންބަރު އަބްދުﷲ ޔާމީން ރަޝީދެވެ. ޕާޓީއާ މެދު ހިޔާލު ތަފާތުވެ ޔާމީން ވަޑައިގަތީ ޕީޕީއެމްއަށެވެ.\nމީގެ އިތުރަށް ޕީޕީއެމްއާ ހިޔާލު ތަފާތުވެ އެ ޕާޓީގެ އެންމެ ހާޑްކޯ އެއް މެންބަރު ގަލޮޅު ދެކުނު ދާއިރާގެ މެންބަރު، އަހުމަދު މަހުލޫފް ޕާޓީއިން ވަކިކުރި އެވެ. މަޖިލިސް ބަންދު ވުމާ ހަމަޔަށް މަހުލޫފް ހުންނެވީ ވަކި ޕާޓީއަކާ ނުގުޅި، މިނިވަން މެންބަރެއްގެ ގޮތުގަ އެވެ. ހަމަ މިކަހަލަ މައްސަލައެއްގައި އެމްޑީޕީގެ ހުޅު ހެންވޭރު ދާއިރާގެ މެމްބަރު ރީކޯ މޫސާ މަނިކު އެމްޑީޕީ އިން ވަކިކުރި އެވެ. އެހެން ނަމަވެސް އިލެކްޝަންސް އިން އޭނާ ޕާޓީ އިން ވަކި ކުރީ ރަނގަޅަށް ނޫން ކަމަށް ނިންމުމުން މޫސަ އަދިވެސް އިންނަވަނީ އެމްޑީޕީގެ މެންބަރެއްގެ ގޮތުގަ އެވެ. އެކަމަކު މޫސަ އެ ޕާޓީގެ ވިސްނުމަށް ވޯޓެއް ނުދެއްވަ އެވެ.\nއަހަރު ނިންމާލަން ޖެހެނީ، ޖުމްހޫރީ ޕާޓީގައި ތިއްބެވި ދެ މެންބަރުން ކަމަށްވާ، ބިލެއްދޫ ދާއިރާގެ މެމްބަރު އަހުމަދު މުބީން އާއި ތިނަދޫ ދެކުނު ދާއިރާގެ މެންބަރު އަބްދުﷲ އަހުމަދު ޕީޕީއެމްއަށް ސޮއި ކުރުމާ އެކު އެވެ. އެއާ އެކު އެމްޑީޕީގައި ތިބީ 23 މެންބަރުންނެވެ. ޖުމްހޫރީ ޕާޓީގައި ނުވަ މެންބަރުން ތިބި އިރު، ޕީޕީއެމްގައި 46 މެންބަރަކު އެބަ ތިއްބެއްވި އެވެ. އެމްޑީއޭގެ ހަ މެންބަރުންނާ އެކު ސަރުކާރު ކޯލިޝަން ފެންނަނީ 52 މެންބަރުންގެ ވަރުގަދަ ލަޝްކަރަކާ އެކު އެވެ. އަަދާލަތުުގައި އެއް މެންބަރެއް އަދި މިނިވަން އިންނެވީ އެއް މެންބަރެވެ.\nމި ހުރިހާ ގޮތަކުން ވެސް މިއަހަރު މަޖިލީހަށް މިއީ ތަފާތު އަހަރެކެވެ. ތާރީހުގައި މިއަހަރުގެ މަޖިލިސް ވާނީ އެންމެ ހެޕަނިން މަޖިލީހަށެވެ. އެހާ ވަރުގަދަޔަށް ބަހުސްކޮށް ވަރުގަދަ ބޮޑެތި މައްސަލަތަކުގައި މުގުރު ޖެހި އެވެ. މިއީ އުފެއްދުންތެރި މަޖިލީހެކެވެ. އެހެން ބަޔަކު އެކަން ސިފަ ކުރާނެ ގޮތެއް ނޭނގެ އެވެ.


ސިވިލް ސަރވިސް ޓްރެއިނިންގ އިންސްޓިޓިއުޓުން ލޭ ހަދިޔާ ކުރުމުގެ ކޭމްޕެއް ބާއްވައިފި\nސިވިލް ސަރވިސް ޓްރެއިނިންގ އިންސްޓިޓިއުޓްގެ ދަރިވަރުންގެ އިސްނެންގެވުމަކަށް މޯލްޑިވްސް ބްލަޑް ސަރވިސަސް އާ ގުޅިގެން ލޭހަދިޔާ ކުރުމުގެ ކޭމްޕެއް ސިވިލް ސަރވިސް ޓްރެއިނިންގ އިންސްޓިޓިއުޓްގައި މިއަދު ބާއްވައިފިއެވެ.\nމި ކޭމްޕް އިފްތިތާހުކޮށްދެއްވީ 2018 ވަނަ އަހަރުގެ ޤައުމީ އެތްލެޓިކްސް މުބާރާތަުގެ އެންމެމޮޅު ދުވުންތެރިޔާ، މޯލްޑިވްސް ނެޝަނަލް ޑިފެންސް ފޯސްގެ ކޯޕްރަލް ހުސައިން ފަޒީލް ހާރޫން އެވެ. މި ކޭމްޕު ހުޅުވުމުގެ ރަސްމިއްޔާތުގައި ފަޒީލްގެ އިތުރުން ސިވިލް ސަރވިސް ކޮމިޝަނުގެ ރައީސް ޑރ. އަލީ ޝަމީމާއި މޯލްޑިވިއަން ބްލަޑް ސަރވިސްގެ އެސޯޝިއޭޓް ސްޕެޝަލިސްޓް އިން ޕީޑިއަަޓްރިކްސް ޑރ. އަހުމަދު އުމަރު ވަނީ ކޭމްޕުގެ ބައިވެރިންނާއި މުހާތަބުކޮށް ވާހަކަފުޅު ދައްކަވާފައެވެ. މި ބޭފުޅުން ވަނީ ލޭ ހަދިޔާކުރުމާއި ދުޅަހެޔޮ ސިއްހަތެއްގައި ދެމިހުރުމުގެެ މުހިންމުކަމުގެ މައްޗަށް އަލިއަޅުއްވާލައްވައި ވާހަކަފުޅު ދައްކަވާފެއެވެ.\nމި ކޭޮމްޕުގައި ބްލަޑް ސަރވިސަސްގެ ފަރާތުން ވަނީ ރާއްޖޭގައި ލެޔަށް ބޭނުންވާ މީހުން ގިނަކަން ފާހަގަކޮށް އެކަށީގެންވާ ގޮތެއްގައި ލޭ ލިބޭނެ އިންތިޒާމް ހަމަޖެއްސުމަށް ލެޔަށް އެދުމުގެ ކުރިން ލޭ ހަދިޔާކުރެއްވުމަށް، ކޭމްޕުގެ ބައިވެރިންގެ ކިބައިން އެދިފައެވެ. މިގޮތުން ގަވާއިދުން ލޭ ހަދިޔާކުރައްވަން ބޭނުންފުޅުވާ ފަރާތްތަކަށް، ލޭ ހަދިޔާކުރުމުގެ ިއންތިޒާމް ހުކުރު ދުވަސް ފިޔަވައި ކޮންމެ ދުވަހަކުވެސް މޯލްޑިވިއަން ބްލަޑް ސަރވިސަސް ގައި ހަމަޖެހިފައިވާ ކަމުގައި ދެންނެވިއެވެ.\nލޭ ހަދިޔާކުރުމުގެ އިތުރުން މިއަދަކީ ބައިނަލް އަޤްވާމީ ހަކުރުބަލީގެ ދުވަސްކަމުން މި ދުވަހުގެ މުނާޞަބާއާ ގުޅުވައިގެން ހަކުރު ބައްޔަށް ޓެސްޓްކޮށްދިނުމާއި ހަކުރުބައްޔާ ގުޅޭ މައުލޫމާތު ދިނުމުގެ ހަރަކާތެއްވެސް މިއަދުގެ ލޭ ހަދިޔާކުރުމުގެ އިވެންޓާއެކު ކުރިޔަށް ދިޔައެވެ.\nސިވިލް ސަރިވސް ޓްރެއިނިންގ އިންސްޓިޓިއުޓްގައި ބޭއްވުނު މި ކޭމްޕުގައި 40 އަށް ވުރެ ގިނަ ފަރާތްތައް ވަނީ ލޭ ހަދިޔާ ކުރައްވާފައެވެ. މިއީ މި އިންސްޓިޓިއުޓުން އިންތިޒާމްކޮށްގެން ބޭއްވި މިފަދަ2ވަނަ ލޭ ހަދިޔާކުރުމުގެ ކޭމްޕެވެ. މި ކޭމްޕްގެ މެއިން ސްޕޮންސަރ އަކީ އެލިއަރ އިންވެސްޓްމަންޓް ޕްރައިވެޓް ލިމިޓެޑް އެވެ.


Adeeb ah hukum kurun haveeru 6:00 gai | Mihaaru\nއަދީބު: އޭނާގެ މައްޗަށް ހުކުމް އިއްވުން ކަމަށް މިއަދު ހަވީރު ބާއްވަން ވަނީ ނިންމާފައި -- ފޮޓޯ/މިހާރު\nކުރީގެ ނައިބު ރައީސް އަހުމަދު އަދީބުގެ މައްޗަށް ހުކުމް އިއްވުން މިއަދު ހަވީރު 6:00 ގައި ބާއްވަން ކްރިމިނަލް ކޯޓުން ނިންމައިފި އެވެ.\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ ޚިޔާނާތާ ގުޅިގެން ހަތް ދައުވާއެއް އަދީބުގެ މައްޗަށް ކުރި އެވެ. އެއީ ޚިޔާނާތްތެރިވުމުގައި ބައިވެރިވުމުގެ ދެ ދައުވާ އާއި މަގާމުގެ ނުފޫޒު ބޭނުން ކޮށްގެން ނާޖާއިޒް ފައިދާ ހޯދުމުގެ ދައުވާއަކާއި މަގާމުގެ ނުފޫޒު ބޭނުން ކޮށްގެން ނާޖާއިޒް ފައިދާ ހޯދައި ދިނުމުގެ ދައުވާއަކާއި ރަސްމީ ހައިސިއްޔަތު ނަހަމަ ގޮތުގައި ބޭނުން ކުރުމުގެ ދައުވާއެއްގެ އިތުރުން މަނީ ލޯންޑްރިންގެ ދެ ދައުވާ އެކެވެ.\nދައުލަތާއި އަދީބާ އެކު ވެފައިވާ އިއުތިރާފްގެ އެއްބަސްވުމުގެ ދަށުން އަދީބު މިދިޔަ ހަފުތާގައިވަނީ ކޯޓުގައި އެ ދައުވާތަކަށް އެއްބަސްވެ ވަޑައިގެންފަ އެވެ. އޭގެ ބަދަލުގައި އަދީބަށް ލުއި އަދަބެއް ދޭނެ ކަމަށް އެއްބަސްވުމުގައިވެ އެވެ.\nމިއަދު ބޭއްވި އަޑުއެހުމުގައި އިއުތިރާފްގެ އެއްބަސްވުމާއި އަދަބާ ބެހޭގޮތުން ސުވާލު ކުރުމަށް ފަހު އެ މައްސަލަ ބައްލަވާ ގާޒީ ހަސަން ސައީދު ފުރަތަމަ ނިންމެވީ ހުކުމް އިއްވުމުގެ މަޖިލިސް ބުދަ ދުވަހު ކުރިއަށް ގެންދިއުމަށެވެ. އެކަމަކު ގާނޫނު އޮތްގޮތުން އަވަސް ނިޔާގެ މައްސަލައެއް ނަމަ، މިއަދު ހުކުމް އިއްވަން ލާޒިމްވާނެ ކަމަށް ދައުލަތުން ބުނުމުން ގާޒީ ހަސަން ވަނީ އަޑުއެހުން މެދުކަނޑާލައްވައިފަ އެވެ. އޭގެ އިރުކޮޅެއް ފަހުން އަޑުއެހުން ފެށްޓެވުމަށް ފަހު ގާޒީ ހަސަން ވިދާޅުވީ ހުކުމް އިއްވުމުގެ މަޖިިލިސް ހަވީރު 6:00 ގައި ކުރިއަށް ގެންދަވާނެ ކަމަށެވެ.\nއިއުތިރާފްގެ އެއްބަސްވުމުގެ ދަށުން އަދީބަށް އަންނަނީ 20 އަހަރުގެ ޖަލު ހުކުމަކާއި ދެ މިލިއަން ރުފިޔާގެ ޖޫރިމަނާ އެކެވެ. އެއީ ޚިޔާނާތްތެރިވުމުގައި ބައިވެރިވުމުގެ އެއް ދައުވާއަށް ހަތަރު އަހަރާއި ނުވަ މަހުގެ ޖަލު ހުކުމަކާއި އޭގެ ދެވަނަ ދައުވާއަށް ދެ އަހަރާއި ހަތަރު މަހުގެ ޖަލު ހުކުމަކާއި މަނީ ލޯންޑްރިންގެ ކޮޮންމެ ދައުވާއަކަށް ފަސް އަހަރާއި 11 މަހުގެ ޖަލު ހުކުމަކާ އެކު އެއް މިލިއަން ރުފިޔާގެ ޖޫރިމަނާއަކާއި މަގާމުގެ ނުފޫޒު ބޭނުން ކުރުމުގެ އެއް ދައުވާއަށް އެއް މަހުގެ ޖަލު ހުކުމެއް އަދި ދެވަނަ ދައުވާއަށް ހަ މަހުގެ ޖަލު ހުކުމެއް އަދި ރަސްމީ ހައިސިއްޔަތު ނަހަމަ ގޮތުގައި ބޭނުން ކުރުމުގެ ދައުވާއަށް ތިން މަހުގެ ޖަލު ހުކުމެކެވެ.\nއެ އަޑުއެހުމުގައި އަދީބު ވިދާޅުވީ ތަހުގީގަށް އެއްބާރުލުން ދެއްވުމުގެ ގޮތުން އޭނާގެ ފޯނާއި މެސެޖްތައް ފުލުހުންނަށް ދެއްވާފައިވާނެ ކަމަށާއި އަދި ފައިސާ ޖަމާވި އެކައުންޓްތަކާއި ހޯދި މުދާތަކުގެ މައުލޫމާތު ވެސް ފުލުހުންނަށް ފޯރުކޮށް ދެމުންދާ ކަމަށް އަދީބު ވިދާޅުވި އެވެ. އިތުރު ވާހަކައެއް އޭނާ ވިދާޅެއް ނުވެ އެވެ.\nއިއުތިރާފް އެއްބަސްވުމުގެ ދަށުން އަދީބު 20 އަހަރަށް ޖަލަށްލާން ހުކުމް ކުރިޔަސް، އޭނާ ޖަލުގައި ހޭދަކުރަަން ޖެހިވަޑައިގަންނަވާނީ 19 އަހަރެވެ. އެއީ މައްސަލަތަކާ ގުޅިގެން މިދިޔަ އަހަރުގެ ފަހުކޮޅުން ފެށިގެން އޭނާ ބަންދުގައި ހުންނެވުމުންނެވެ. ކުރިން ބަންދުގައި ހުރި މުއްދަތު ހުކުމުގެ މުއްދަތުން އުނި ކުރަން ޖެހެ އެވެ.\nއެމްއެމްޕީއާރުސީގެ ޚިޔާނާތާއި ރިޔާސީ ލޯންޗްކޮޅުގައި އެއްޗެއް ގޮއްވާލި މައްސަލަ އާއި ފިސްތޯޯލައެއް ގެންގުޅުމުގެ ކުށުގައި 33 އަހަރުގެ ޖަލު ހުކުމެއް ކުރިން ކްރިމިނަލް ކޯޓުން އިއްވި އެވެ. އެކަމަކު ހައި ކޯޓާއި ސުޕްރީމް ކޯޓުން ކުރިން ވަނީ އެ ހުކުމްތައް ބާތިލްކޮށްފަ އެވެ.\nމެޗް ފިކްސިން ހަދާގެން ނެރޭ ނަތީޖާ ގަބޫލް ކުރާނެ ބަޔަކު ނޫޅޭ، ހަމަ ވެރިކަން ބަދަލްވާއިރަ އަދީބުގެ ބަޔާންތައް ބަދަލް ކުރާނީ މިހާރުގެ ވެރިކަމުގާ ތިބި މީހުންނާ ދެކޮޅަ، އަދީބް އެއޮތީ ސާފުބަހުން ބުނެފާ ހިޔާނާތުގެ ފައިސާ ހުރިހާ ސިޔާސީ ޕާޓީތަކަ ލިބުނުކަމަ، ދިރިތިބި ބަޔަކަ ފެންނާނެ އަދީބުގެ ބަޔާންތައް ބަދަލް ކުރާތަން، އަދި އަދީބުގެ އިއުތިރާފް އަނބުރާ ގެންދާތަން،،\nރަނގަޅު އަދަދެއް ޖަހާލަންޖެހޭނެ. އަދި އަދީބު ފައިސާގައިޖެހުނު ހުރިހާ މަޖުލީސްމެންބަރުންނާ ސިފައިންނާ ޕޮލިހުގެ އެންމެންގެ މައްސަލަ ބަލާ އެމީހުންނަށްވެސް ރަނގަޅު އަދަދެއް ޖަހާންޖެހޭނެ. ނޫނީ ވަށާޖެހުނުކަމަކަށްނުވާނެ.\nހަމަކަށަވަރުން ވެސް އަދީބުގެ މައްޗަށް ހުކުމް މިއަދު ހަވީރު ކުރަނީ އެއީ ސަރުކާރާއި އެކު ވަރަށް ވަރުގަދަ ޑީލެއް ހެދިގެންނޭ މިސަރުކާރަށް ހީވަނީ މިސަރުކާރަށް ރައްޔިތުންގެ ތާއީދު ނެތި އަދި މިސަރުކާރު އެކަނި ވެރިކަމަށް އައިސް ރިޔާސީ އިންތިޚާބުގައި ވޯޓްލި މީހުންގެ ވޯޓް ކަރުދާސް ތައް އަންދާލީ އެހެންވެ އެކަން ފަޅާ އަރަމުންދާތީއާއި އަދި ރައީސް ޔާމީނަށް ރައްޔިތުންގެ ތާއީދު އިންތިހާ އަށް އިތުރު ވަމުންދާތިވެ ރައީސް ޔާމީނަށް ނާއިންސާފުގެ މަގުން އަދި އިތުރު\nހާދަމަދޭ. ދައުލަތުން ނެގި ލާރި ހޯދަން ސަރުކާރުންވެސް ނޫޅެ. ކޯލިސަން ސަރުކާރަށް ސަލާމް. އަދީބުނެގި ލާރިތައް ހޯދަންޖެހޭ\nކޮބާހޭ ކާލި ލާރިތައް.ދައުލަތުން އެވެސް ހޯދަންޖެހޭ\nއެހެންވީމާ ގާޒީ އަކަށް ގާނޫނެއް ނޭނގުނުތާ! ތިވަރުގެ ގާޒީންލައިގެން ކިހިނެތްތޯ ރަނގަޅުވާނީ ގާނޫނުގަ އޮތްގޮތް ނޭނގި އިތުރު5ދުވަސް ނަނގަން އުޅުނީ! އެކަމަކު އެއްބަސްވުން ބަލައިގަންނަ މަޖިލީހުގައި ހުކުމް ކުރަން ޖެހޭނެކަން ނޭނގުމަކީ ގާޒީގެ ފެންވަރު ނެތްކަމާއި، މައްސަލަ ބެލުމުގެ ފެންވަރު ނެތްކަމުގެ އަލިގަދަ ހެއްކެތް! ވަގްތުން ވަގުތަށް މީނާ މަޤާމުން ވަކިކުރޭ! ޤާނޫނު އަސާސީގައި ބުނާ ޝަރުތު މީނާގެ ހަމައެއްނުވޭ! އިތުރަށް ތިޔަކު ބަލާނެ އެއްޗެއް ނެތް!\nބަލަ ނެގި ލާރި ކޮބާ، ތިދެމިލިއަން ދެނީ އެލާރިންތަ؟ 2039ވަން ދެން ޖަލުގަ އަދީބް ހުންނާނެތަ؟ ނުވަތަ ބަހައްޓާނީ ގޮޅިއެއްގަތަ ނުވަތަ ބޮޑެތި ވައްކަން ކުރާ މީހުންނަށް ޖަލުންދޭ ތާޖް މަހަލް ގަތަ؟ ހުސް ގޭމް!!\n100 އަހަރުވެސް މަދު ..\nއިންސާފު ހޯދާ ދިނުމުގަ ސިޔާސީ މީހުނާއި އާއްމު ފަރުދުން ތަފާތު ކުރާކަން އެބަ ފެނެ އެވެ.\n1759ގައި މަޣުރިބުނަމާދައް ދާވަގުތު.\nއެކަމަކުވެސް އަހަރުމެން ދައުވާކުރަނީ %100 ދައުލަތެއްކަމުގަ.ހެހެހެހެހެހެހެ


މާލެއަށް މިއަދު ދިމާވި ކަރަންޓްގެ މައްސަލަ އަށް ދާއިމީ ހައްލެއް ހޯދުމަށް އަދި ދެ ދުވަސް ނަގާނެ ކަމަށް ސްޓޭޓް އިލެކްޓްރިކް ކޮމްޕެނީ (ސްޓެލްކޯ)ގެ މެނޭޖިން ޑިރެކްޓަރ (އެމްޑީ) އަހުމަދު ޝަރީފު ވިދާޅުވެއްޖެއެވެ.\nއެމްޑީ ޝަރީފް މި ފަދައިން ވިދާޅުވީ، މިއަދު މެންދުރު ސްޓެލްކޯގެ މައި އިދާރާގައި ބޭއްވި ނޫސްވެރިންގެ ބައްދަލުވުމެއްގައެވެ.\nމިއަދު ފަތިހުން ފެށިގެން މާލޭގެ އެކި ސަރަހައްދުތަކުން ކަރަންޓް ކެނޑެމުގެ މައްސަލަ ކުރިމަތިވިއެވެ.\nއެ މައްސަލައަށް ވަގުތީ ހައްލެއް ހޯދައި މުޅި ރަށަށް ކަރަންޓް ދީފައިވާއިރު، ނޫސްވެރިންނާ މައުލޫމާތު ހިއްސާކުރައްވަމުން ސްޓެލްކޯގެ އެމްޑީ އަހުމަދު ޝަރީފް ވިދާޅުވީ، ކަރަންޓު ކެނޑެން މެދުވެރިވީ، ކޭބަލަކަށް ލިބިފައިވާ ގެއްލުމަކާއި ގުޅިގެން ކަމަށެވެ.\nމައްސަލަ ދިމާވީ ވަޓްޒިލާ ޕަވަރ ހައުސްގެ ފީޑަރ އަކަށެވެ. އެ ފީޑަރަކީ އަމީނީ މަގުން ނިކުމެގެން ގާކޮށި ފްލެޓްތަކުގެ ކައިރީގައި ހުންނަ 102 ނަންބަރު ސަބް ސްޓޭޝަނަށް ދާ ކޭބަލްއެވެ. ކޮންމެ ފީޑަރަކުން މާލޭގެ 10 ސަރަހައްދަކަށް ކަރަންޓު ފޯރުކޮށްދެއެވެ.\nއެހެންވެ، އެ ފީޑަރ ބޭނުންކުރުން ހުއްޓާލައި، ސްޓެލްކޯ އިން ނިންމީ އެ ފީޑަރ އިން ކަރަންޓް ދޭ 10 ސަރަހައްދު އެހެން ފީޑަރުތަކަކަށް ބަހާލައިގެން ވަގުތީ ހައްލެއް ހޯދުމަށެވެ.\nކޭބަލަށް މައްސަލަ ދިމާވެފައި ވަނީ މަސައްކަތް ކުރުމުގެ ތެރޭގައި މީގެ ދުވަސްކޮޅެއް ކުރިން އެ ކޭބަލަށް ލިބިފައިވާ ގެއްލުމެއްގެ ސަބަބުން ކަމަށް ބެލެވެއެވެ.\nވަގުތީ ހައްލެއް ލިބިފައި ވީ ނަމަވެސް މިއަދު 14:00 އިން ފެށިގެން ޕީކްވެއްޖެ ނަމަ ބައެއް ސަރަހައްދުތަކުން ކަރަންޓް ކެނޑުމަކީ ވެދާނެ ކަމަކެވެވެ. ނަމަވެސް މުޅި މާލޭން ކަރަންޓް ކެނޑުމަކީ ނާދިރު ކަމެއް ކަމަށް ސްޓެލްކޯ އިން ބުނެއެވެ.\nމައްސަލައަށް ދާއިމީ ހައްލެއް ހޯދުމަށް އެހެން ކޭބަލްއެއް އެޅުމަށް ސްޓެލްކޯ އިން އަންނަނީ މަސައްކަތް ކުރަމުންނެވެ. މި ކަމަށް ދެ ދުވަސްވަރު ނަގާނެކަމަށް ސްޓެލްކޯއިން ބުނެއެވެ.\nއަރުޝީފަށް ނެގީ 24/05/2022 15:25\nއެންމެފަހުން އަޕްޑޭޓްކުރީ 24/05/2022 15:25


ﷲ ތަޢާލާ ބައެއް މަޚުލޫޤާތްތައް އެހެނިހެން މަޚްލޫޤާތުތަކުގެ މައްޗަށް މާތްކުރައްވާ މަތިވެރިކުރެއްވިއެވެ. އަދި ބައެއް މައްސަރުތަކާ ދުވަސްތައްވެސް، އެހެނިހެން ދުވަސްތަކާ މައްސަރުތަކަށްވުރެ މާތްކުރެއްވިއެވެ.\n﴿وَرَبُّكَ يَخْلُقُ مَا يَشَاءُ وَيَخْتَارُ﴾ [سورة القصص 68]\nމާނައީ: ކަލޭގެފާނުގެ ވެރިރައްބު، އެއިލާހު އިރާދަކުރައްވާ އެއްޗެއް ހައްދަވައެވެ. އަދި ޚިޔާރު ކުރައްވައެވެ.\nއެގޮތުން ހުކުރު ދުވަސް ހަފްތާގެ އެހެނިހެން ދުވަސްތަކުގެ މައްޗަށް މާތްކުރެއްވިއެވެ. އަދި ނަޙްރުގެ ދުވަސް އަހަރުގެ އެންމެ މާތް ދުވަސްކަމުގައި ލެއްވިއެވެ. އަދި ރޭތަކުގެ ތެރެއިން އެންމެ މާތް ރޭކަމުގައި ލައިލަތުލް ޤަދްރިވިލޭރޭ ލެއްވެވިއެވެ.\nހުކުރު ދުވަހަށް ޢަރަބިބަހުގައި ކިޔަނީ يوم الجمعة އެވެ. މިބަސް ނެގިފައިމިވަނީ الجمع މިބަހުންނެވެ. އެހެނީ އިސްލާމީ އުންމަތުގެ ހުރިހާ އަފުރާދުން ހަފްތާއަކު އެއްދުވަހު ބޮޑު ޖަމާޢަތަކަށް އެއްކޮށް ޖަމަޢަކުރަނީ މިދުވަހެވެ. މިދުވަހުގެ މި ޚާއްޞަ ޖަމާޢަތައް މުސްލިމުންގެ ތެރެއިން ކުދި ބޮޑު މުސްކުޅި އެންމެހާ ފިރިހެންތަކުން ޚާއްޞަ ސަމާލުކަމެއް ދެއެވެ.\nޔަހޫދީންނަށް އެމީހުންގެ ޚާއްޞަ ދުވަހެއްގެ ގޮތުގައި ހޮނިހިރު ދުވަސް ލެއްވިއެވެ. އަދި ނަޞާރާއިންނަށް އާދިއްތަ ދުވަސް ލެއްވިއެވެ. ﷲ ތަބާރަކަ ވަތަޢާލާ ހުކުރު ދުވަސް އަޅުގަނޑުމެންގެ މިއުންމަތަށްޓަކައި ޚިޔާރުކުރައްވައި މިއުންމަތުގެ އަފުރާދުންނަށް ޚާއްޞަ ދުވަހެއްކަމުގައި މިދުވަސް ލެއްވިއެވެ. މާތް ނަބިއްޔާ ޞައްލަﷲ ޢަލައިހި ވަސައްލަމް ޙަދީޘްފުޅު ކުރެއްވިއެވެ. \n((أَضَلَّ اللَّهُ عَنِ الْجُمُعَةِ مَنْ كَانَ قَبْلَنَا فَكَانَ لِلْيَهُودِ يَوْمُ السَّبْتِ وَكَانَ لِلنَّصَارَى يَوْمُ الأَحَدِ فَجَاءَ اللَّهُ بِنَا فَهَدَانَا اللَّهُ لِيَوْمِ الْجُمُعَةِ فَجَعَلَ الْجُمُعَةَ وَالسَّبْتَ وَالأَحَدَ وَكَذَلِكَ هُمْ تَبَعٌ لَنَا يَوْمَ الْقِيَامَةِ نَحْنُ الآخِرُونَ مِنْ أَهْلِ الدُّنْيَا وَالأَوَّلُونَ يَوْمَ الْقِيَامَةِ الْمَقْضِيُّ لَهُمْ قَبْلَ الْخَلاَئِقِ))\nމާނައީ: ކުރީގެ އުންމަތްތަކުގެ މީހުން ހުކުރުދުވަހުގެ މަތިވެރިކަން ޙާޞިލުކުރެއްވުމުން ﷲ ތަޢާލާ އެއްކިބާ ކުރެއްވިއެވެ. ޔަހޫނީންނަށް ހޮނިހިރު ދުވަސް ލެއްވިއެވެ. އަދި ނަޞާރާއިންނަށް އާދިއްތަ ދުވަސް ލެއްވިއެވެ. ފަހެ ﷲ ތަޢާލާ އަހަރެމެންގެ މި އުންމަތައް ހުކުރުދުވަހުގެ މަތިވެރިކަން ޙާޞިލުވާނޭ މަގަށް މަގު ދެއްކެވިއެވެ. ފަހެ އެއިލާހު އެދުވަސްތައް ލައްވާފައިވަނީ ހުކުރު ހޮނިހިރު އާދީއްތަ މިފަދައިްނނެވެ. (އެބަހީ: މިތަރުތީބުންނެވެ.) ހަމަ އެފަދައިން ޤިޔާމާތްދުވަހުން އެހެން މީސްތަކުން އަހަރެމެންނާ ތަބަޢަވާނެއެވެ. ދުނިޔޭގެ އަހުލުވެރިންގެ ތެރެއިން އެންމެ ފަހު އުންމަތަކީ އަހަރެމެންގެ މި އުންމަތެވެ. އަދި ޤިޔާމަތްދުވަހު އެންމެ ފުރަތަމަ، އެހެން ޚަލްޤުތަކުންނަށްވުރެ ކުރިން ޙިސާބުބެއްލެވޭ ހުށީ މިއުންމަތެވެ.\nމާނައީ: އެދުވަހަކަށް އިރުއަރައިގެން އަންނަ އެންމެ މާތް ދުވަހަކީ ހުކުރު ދުވަހެވެ. އާދަމްގެފާނު ޚަލްޤުކުރެވުނީ އެދުވަހުގައެވެ. އަދި އެކަލޭގެފާނު ސުވަރުގެއަށް ވެއްދުނީވެސް އެދުވަހުގައެވެ. އަދި ސުވަރުގެއިން ނެރެލެވުނީވެސް އެދުވަހުގައެވެ. އަދި ހުކުރު ދުވަހެއްގައި މެނުވީ ޤިޔާމަތް ޤާއިމު ނުވާހުށްޓެވެ.\n رواه مسلم (856)\n رواه مسلم (854)


Kudhinge sikundeege tharahgeeah dheynvee mi kaanaa!\nކުދިންގެ ސިކުނޑީގެ ތަރައްގީއަށް ދޭންވީ މިކާނާ!\nދިރާސީ އާ އަހަރުގެ ކިޔެވުން ފެށި ސަރުކާރުން ކުދިންނަށް ހެނދުނުގެ ނާސްތާ ވެސް ދޭން ފަށައިފި އެވެ. ނާސްތާގެ އިތުރުން ވެސް ކުއްޖާގެ ތޫނުފިލިކަން އިތުރު ކުރުމަށާއި ސިކުނޑި ތަރައްގީ ކުރުމަށް ރަނގަޅު ކާނަ ދިނުމަށް ބެލެނިވެރިން އިސްކަން ދިނުމަކީ މުހިއްމު ކަމެކެވެ. ކުދިންނަށް ދޭންވީ ބައެއް ފައިދާހުރި ކާނާއަށް ބަލާއިރު ތިރީގައި އެވާ ތަކެތި ފާހަގަ ކޮށްލެވެ އެވެ.\nބިހަކީ ވަރަށް ފައިދާހުރި އެއްޗެކެވެ. ބިހުގެ އެކުލެވޭ ޕްރޮޓީން އާއި އެހެނިހެން ނިއުޓިރިއެންޓްސްގެ ސަބަބުން ކުދިންގެ ކޮންސެންޓްރޭޝަން ރަނގަޅުވާ ކަމަށް ތަޖުރިބާކާރުން ވިދާޅުވެ އެވެ. ބިސް ތައްޔާރު ކުރަން ވެސް ފަސޭހައެވެ.\nސިކުނޑީގެ ސެލްތަކަށް ގްރީކް ޔޯގަޓް ވަރު އެއްޗެއް ނެތްކަމުގައި މާހިރުން ވިދާޅުވެ އެވެ. އަދި ފުލް ފެޓް ގްރީކް ޔޯގަޓް ޕްރޮޓީންއިން ފުރިފައިވުމުގެ އިތުރުން އޭގައި ހިމެނޭ ފެޓްގެ ސަބަބުން ސިކުންޑި ރަނގަޅު ކޮށްދެ އެވެ. ގްރީކް ޔޯގަޓް ކުދިންނަށް ދިނުމަށް ސީރިއަލް އަޅާފައި އެއްކޮށްލާފައި ވެސް ދެވިދާނެ އެވެ.\nކޭލް އާއި ސްޕިނޭޗް ފަދަ ފެހިކަން ގަދަ ފަތްތަކަކީ ސިކުނޑީގެ އާ ސެލްތަށް އުފައްދަން އެހީވާ ބާވަތްތަކެވެ. މިފަތްތަކުގައި ފޮލޭޓް އާއި ވިޓަމިންސް އަދި އެންޓިއޮކްސިޑެންޓްސް ފުރިފައި ވެއެވެ. މި ނޫނަސް، ދިވެހިން އާއްމުކޮށް ބޭނުންކުރާ މުރަނގަ ފަތަކީ ކުދިންނަށް ދިނުމަށް ވަރަށް ރަނަގަޅު އެއްޗެކެވެ. މުރަނގަފަތުގެ ފައިދާއަށް ބަލާއިރު މިއީ ވިޓަމިން އޭ އިތުރު ކުރުމުގެ އިތުރުން ހީމޯގްލޮބިން ވެސް އިތުރު ކޮށްދޭ އެއްޗެކެވެ. ކުދިންނަށް ފަތްދިނުމަށް ބިސްގަނޑު އެޅުމުގެ އިތުރުން ޕާސްތާ ކެއްކުމުގައި ވެސް ފަތްތައް ބޭނުން ކުރެވިދާނެ އެވެ.\nމަހަކީ ވިޓަމިން ޑީ އާއި އޮމެގާ3އިން ފުރިފައިވާ އެއްޗެކެވެ. އަދި ހަނދާން ގަދަ ކުރުމަށާއި ސިކުނޑިތާޒާ ކުރުމަށް މި އެއްޗިސް އެހީވެދެއެވެ. ސެމަން، ޓޫނާ އަދި ސާރޑިންސް އަކީ އޮމެގާ3މަތި އެއްޗިސްއެވެ. ގިނައިން އޮމެގާ3ހުންނަ އެއްޗިސް ކާނަމަ ސިކުނޑީގެ ފަންކްޝަންކުރުން ރަނގަޅުވެ ކުދިންނަށް ފޯކަސް ކުރަން ފަސޭހަވެއެވެ. މަހަކީ ދިވެހިން އަބަދު ކާ އެއްޗެކެވެ. އަދި ގިނަ ކުދިންނަށް މަސް ދިނުމަށް އުނދަގޫވެސް ނުވާނެއެވެ. މަސްދަޅުން ސޭންޑްވިޗު ހަދާފަވެސް ކުދިންނަށް ދިނުން މިއީ ފަސޭހަ ގޮތެކެވެ.\nނަޓްސް އެންޑް ސީޑް\nމިއީ ޕްރޮޓީންސް، އެސެންޝަލް ފެޓީ އެސިޑްގެ އިތުރުން ވިޓަމިން އާއި މިނަރަލް އިން ފުރިގެންވާ އެއްޗެކެވެ. މިއީ ކުދިންގެ މޫޑު ވެސް ރަނގަޅުކޮށްދީ ނާރވަސް ސިސްޓަމް ރަނގަޅުކޮށްދޭއެއްޗެކެވެ. ނަޓްސް ދިނުމުގައި ޕީނަޓް ބަޓަރ ދޭން ނިންމިދާނެއެވެ. އަދި ނަޓްސް އަށް އެލާރޖިކް ނަމަ ސަންފްލަވަރ ސީޑް ދެވިދާނެއެވެ. މިއީ ފޮލޭޓް، ވިޓަމިން އީ އަދި ސެލީނިއަމް ފުރިފައިވާ އެއްޗެކެވެ.\nޕްރޮޓީން އަދި ފައިބަ އިން ފުރިފައިވާ އޯޓްމީލް ސިކުނޑި އާއި ހިތުގެ ނާރުތަށް (އާޓަރީ) ސާފުކޮށްދެ އެވެ. ސްޓަޑީ އަކުން ދެއްކި ގޮތުގައި ހަކުރުލާފަ ހުންނަ ސީރިއަލްގެ ބަދަލުގައި ފޮނިކޮށްފައި ހުންނަ އޯޓްމީލް ކާ ކުދިން ސުކޫލާއި ގުޅޭ މަސައްކަތެއްގައި ހަނދާންގަދަކަމަށް ވަނީ ދައްކާފައެވެ. އޯޓްމީލްކައްކާފައި ދިނުމުގެ އިތުރުން ޔޯގަޓާއި އެކު ސްމޫތީގެ ގޮތުގެވެސް ކުދިންނަށް ދެވިދާނެއެވެ.\nއާފަލު އަދި ޕްލަމްސް\nވަރުބަލިވެފައިވާ ނަމަ ކުދިން ހާއްސަކޮށް ފޮނިއެއްޗެއް ކާން ބޭނުންވެއެވެ. އާފަލާއި ޕްލަމް އަކީ ކުދިންނަށް ދޭން ވަރަށް ރަނގަޅު މޭވާއެކެވެ. ކުއާސެޓިން ނަމަކަށް ކިޔަ އެންޓިއޮކްސިޑެންޓް ސަބަބުން ކުދިންގެ މެންޓަލް ސްކިލްސް ދަށް ވިޔަ ނުދީ ހިފަހައްޓާލަ އެވެ.


ޔަޝްމީ3– Esfiya – Dhivehi Vaahaka Site\n- by Dreamy - 0- February 6, 2014\nފަސް އެނބުރި ބަލާލި ވަގުތު އޭޒިލްގެ ދެލޯ ބޮޑުވެގެން ދިޔައެވެ. ކުރިމަތީގައި އެހެރީ އެތަނުން ފެނިދާނެ ކަމަށް އުންމީދުކުރި މީހެއްވެސް ނޫނެވެ.\n“އޭޒް..” ހުސެންއަށް ވެސް ލިބުނީ ސިހުމެކެވެ. އޭޒިލް އެތަނުން ފެނިދާނެކަމަކަށް އޭނަވެސް އުންމީދެއް ނުކުރެއެވެ.\n” ހުސެން… ކީއްވެ އަންނަ ވާހަކަ ނުބުނީ؟؟” އޭޒިލް ކުރީ ޝަކުވާއެވެ. ހުސެންއަކީ އޭޒިލްގެ ވަރަށް ގާތް ރަޙްމަތްތެރިއެކެވެ. ހުސެން އައީ ބޭސް ފަރުވާއަށް ލަންކާއަށް ގޮހެވެ.\n” ރިނީއަށް ސަޕްރައިޒެއްދޭން ވެގެން.. ” ރަކި ގޮތަކަށް ހީލަމުން ހުސެން ބުނެދިނެވެ.\n” އެހެންތަ؟؟ ރަނގަޅަކަށްނު މިވީ.. މަވެސް މިއުޅެނީ މިރޭ ފުރާ ބޯޓުން ރަށަށް ދާން.. ” އޭޒިލް ބުންޏެވެ. އޭރު ނިޝާންވެސް ދެބައިއުމުރުގެ މީހެއް ގޮވައިގެން އާދެއެވެ.\nމާލޭގެ ފަސްގަނޑުގައި ފައި ޖެހުމުން ޔަޝްމީއަށް ލިބުނީ ބަޔާންކުރަން ދަތި އުފާވެރިކަމެކެވެ. ނަމަވެސް ނޭނގޭ ހާސްކަމަކުން އޭނާގެ ހިތް ނުތަނަވަސްވަނީއެވެ.\n” ކޮންއިރަކުން ރަށަށް ދެވޭނީ؟؟ ” ޓެކްސީއަށް އަރާ އިށީންނަމުން ޔަޝްމީ އަހާލިއެވެ.\n” ހަޔެއް ޖަހާއިރު ލޯންޗު ފުރަނީ.. އަދި ވަގުތު އެބައޮތެއްނު.. މިދަނީ ކުޑަކޮށް ފްރެޝްވެލަން މަންމަގެ ފްރެންޑެއްގެ ގެއަށް.. ދޮން ގުޅިންތަ ދޮންބެއަށް މާލެ އާދެވުނު ވާހަކަ ބުނަން..” ޔަޝްމީ ފޯންގެ މަތިން ހަނދާންވީވެސް މާދު އެހެން ބުނީމައެވެ. އޭނަ އަވަހަށް އަތްދަބަސް ނަގާ ބަލާލިއެވެ.\n” ކޮކީ.. ދޮންގެ ފޯނެއް ނެތް.. މެލޭގަ ކަންނޭނގެ ވީ..” ޔަޝްމީ ހާސްވިވަރު އޭނަގެ އަޑުންވެސް އެނގެއެވެ.\n” އެއީ އެވަރުގެ ކަމެއް ނޫން.. އަހަރެންގެ ފޯނުން ގުޅާލާ.. ” މާދު އޭނާގެ ފޯން ދިއްކޮށްލިއެވެ. ނަމަވެސް ހަމަ އެވަގުތު އޭނާގެ ޚިޔާލު ބަދަލުވިއެވެ.\n” ހިނގާ އެންމެންނަށް ސަޕްރައިޒެއްދޭން.. އަހަރެން ދޮންބެއަށް ގުޅާފަ ބުނާނަން މިއަދު ލޯންޗަކުން ޖާގައެއް ނުލިބުނޭ މާދަމާއޭ ދެން ފުރޭނީ؟؟ މިރޭ ފެނުނީމަ އެންމެން ކިހާ ސަޕްރައިޒް ވާނެ.. ދޮން ކީކޭ ބުނަނީ؟؟”\nމާދު ބަލާލީ ޔަޝްމީގެ މޫނަށެވެ.\n” އޯކޭ..” ޔަޝްމީ އެގޮތާ އެއްބަސްވީ މާދު ހީވެސް ނުކުރާހާއަވަށެވެ. އޭރު އެމީހުންގެ މަންޒިލަށް އާދެވިއްޖެއެވެ. ނޫރާގެ ރަޙްމަތްތެރިޔާ އަޒީޒާ އަކީ ވަރަށް ހިތްހެޔޮ މީހެކެވެ. ހުރިހާ ގޮތަކުންވެސް އޭނާ ޔަޝްމީއަށާއި މާދުއަށް އެހީވިއެވެ. ހަޔެއް ޖަހަން ކައިރިވުމުން އެމީހުން ގޮވައިގެން ޓީޖެޓީއާ ހަމައަށް ގެންގޮސް ދިނީވެސް ހަމަ އޭނައެވެ.\n” ބޯޓް އޮތީ ޓީޖެޓީގަ..” އޭޒިލް ވާހަކަ ދެއްކީ ހުސެންއާއެވެ. އެމީހުން ތިބީ އޭޒިލްމެން އުޅޭ އެޕަރޓުމެންޓުގައެވެ.\n” އަށެއް ޖަހާއިރު ބޯޓު ނައްޓާލަންޏާ ތަންކޮޅެއް އަވަހަށް ދާން ޖެހޭނެ އެހެންނޫނީ ޖާގައެއްނުލިބޭނެ..” ހުސެން އުޅުނީ ދަބަހުން ތުވާލި ނަގާށެވެ.\n” ހޫމް.. ތިބުނީ ތެދެއް.. ” އޭޒިލް އެނދުގައި އިށީނެވެ.\n” އޭޒް މަ ބުނީ މިއަދު އެއަރޕޯރޓްތެރެއިން.. ” ހުސެން ބުނަން އުޅުނު ޖުމްލަ ފުރިހަމަނުކުރީ ނިޝާން އައުމުންނެވެ.\n” އޭޒް، ހުސެން ވަރަށް ސޭޑް އޭ މަ މިރޭ އެބަ ޖެހޭ އޮފީހަށް ދާން.. ލީވް ނަގައިގެން ހުންނައިރުވެސް މީ ވާވަރަކީ..” ޙަޤީޤަތުގައިވެސް ނިޝާންގެ މޫނުމަތިން ފެންނަމުން ދަނީ މާޔޫސްކަމެވެ. ވޭތުވެދިޔަ ތިންއަހަރެއްހާ ދުވަސްތެރޭ އޭޒިލްވަނީ އެތައް ގޮތަކުން ނިޝާންއަށްއެކިވަރުގެ އެހީތެރިކަން ފޯރުކޮށްދީފައެވެ. ރަހުމަތްތެރިއެއްގެ ހައިސިއްޔަތުންނާއި އާއިލީމެންބަރެއްގެ ގޮތުގައެވެ.\n” އެހެންވީމަ މިރޭގެ ކެއުން ޝާންގެ ޚަރަދުގަ އަހަރުމެން ދެމީހުންނަށް ދޯ އޭޒް.” އޭޒިލްއާ ދިމާލަށް އެއްލޯމަރާލަމުން ހުސެން ބުނެލިއެވެ.\n” އެންމެ ރަނގަޅޭ.. އަވަހަށް ދޭ ބަލަ ރެޑީވާން ނޫނީ ލޯބިވާ ވައިފަށް ދޭން އުޅޭ ސަޕްރައިޒްވެސް ފަނިވެދާނެ..” ނިޝާން ސަމާސާއަކަށް އެހެން ބުނެލުމުން ހުސެންވެސް އަވަހަށް ފާޚާނާއަށްވަނެވެ.\n” ހުސެން ނިކުންނަށް ވާއިރަށް ހިނގާ ބޯޓަށް ގެންދަން ޖެހޭ އެއްޗެހި ލާން ދަމާ.. ” އޭޒިލް ބުނެލިއެވެ.\n” އާނ ހިނގާ އަވަހަށް… ” އެނދުކައިރީގައި ހުރި ފޮށިގަނޑު ހިފައިގެން ނިޝާން ހިގައިގަތެވެ.\nރައްޓެއްސެއްގެ ސައިކަލުގައި އެހިސާބަށް ދެވުނުއިރު ބޯޓުގެ ފަޅުވެރިން ވަރަށް އަވަދިނެތި ބޯޓަށް މުދާ އެރުވުމުގައި އުޅެއެވެ. ބޯޓަށް ފޮށިގަނޑު ލުމަށްފަހު އެނބުރިލިވަގުތު އޭޒިލްއަށް ދަންނަހެންހީވާ މޫނެއް ފެނުނެވެ. އޭނާ ހުރި ގޮތުން މާ ރީއްޗަށް އެކުއްޖާ އެއްކޮށް ފެންނަ ގޮތެއް ނުވިއެވެ.\n” މިޝީ؟؟” އޭޒިލްއަށް މަޑުމަޑުން ކިޔާލެވުނެވެ. އެކަމަކު އޭނަ އެތަނުގައި ހުންނަންވީ ކީއްވެ ހެއްޔެވެ؟\nއެއީ ހަމަ އޭނާގެ މިޝީ ހެއްޔެވެ؟؟\nމާދު ފެންފުޅިއެއް ގަންނަން ދިއުމުން ޔަޝްމީ މަޑުކޮށްލީ މާދު އައުމުން ލޯންޗަށް އަރާށެވެ. ޖެހިލި ވައިރޯޅިއާއިއެކީ އައި ލުއި ލުއި މަޑުމަޑު ވަހުން އޭނަގެ ހިތް ފުރިގެންއައެވެ. މިހާ ދުރުން އޭނާގެ ހިތަށް ބާރުފޯރުވެނީ ކާކަށް ހެއްޔެވެ؟ އުމުރުން މިވީހާ ދުވަސްތެރޭ އެންމެ މީހަކަށްނޫނީ އޭނަގެ ހިތާ ކުޅެލުމުގެ ބާރެއް ލިބިފައެއް ނުވެއެވެ. ޔަޝްމީ ފަރާތް ފަރާތަށް ނަޒަރު ހިންގާލިއެވެ. މާދު އައިސް ކޮއްޓާލުމުން އޭނާ އަވަސްވެގަތީ ލޯންޗަށް އަރާށެވެ. ކުރެވުނު މޮޔަ ޚިޔާލުތަކުގެ ސަބަބުން އަމިއްލަ ނަފުސު ކުށްވެރި ކުރެވުނެވެ. އެންމެން ލޯންޗަށް އެރުމުން ލޯންޗު ނައްޓާލިއެވެ.\nއެޕާރޓުމެންޓާ ހަމައަށް ދެވެންދެން އޭޒިލްއަށް ވިސްނެމުން ދިޔައީ ފެނުނު އެ އަންހެން ކުއްޖާއާ ދޭތެރޭގައެވެ. އެމީހުންނަށް ދެވުނުއިރު ހުސެންވެސް ތައްޔާރުވެގެން އެމީހުންގެ އިންތިޒާރުގައި ހުއްޓެވެ. ތިން މީހުން އެކީ ކާން ދިޔައީ މަޤްރިބު ނަމާދަށްފަހުގައެވެ. ކެއުމުގެ ވަގުތުގައިވެސް އޭޒިލް އިނީ އެ ޚިޔާލަށް ގެއްލިފައެވެ. ހުސެންއަށް ފާހަގަ ކުރެވުނުނަމަވެސް ނިޝާންއަށް އެކަން ފާހަގަ ނުކުރެވުނީ އޭޒިލްމެން ފުރާތީ އޭނާ މޮޅިވެފައި އިންވަރުން ކަންނޭނގެއެވެ. ހުސެންގެ މަސައްކަތުން ދެމީހުންގެ މޫޑް އޭނާ ބަދަލު ކުރުވީ އެތައް ވާހަކަތަކެއް ދައްކައިގެންނެވެ. ކެއުން ނިންމާލުމަށްފަހު ތިން މީހުން އެތައް ވާހަކަތަކެއް ދެއްކިއެވެ. އޭޒިލް ގަޑިއަށް ބަލާލިއިރު ހަތެއް ޖަހަނީއެވެ. ނިޝާން އޮފީހަށް ދާން ޖެހޭތީ ދެމީހުންނާ ސަލާމް ކުރުމަށްފަހު ދިޔައީއެވެ.\n” އޭޒް ކޮންކަމަކާ ތި ވިސްނަނީ؟؟؟” ނިޝާން ދިއުމުން ހުސެން އަހާލިއެވެ.\n” މިޝީ ފެނުން…” އޭޒިލް އިތުރަށް އެއްވެސް އެއްޗެއް ނުބުނެއެވެ.\n” ތިހެން ބުނަންށޭ މަވެސް އުޅުނީ.. އެއަރޕޯރޓުތެރެއިން މަށަށްވެސް ހީވީ އޭނަ ފެނުނުހެން.. ” ހުސެންގެ ޖުމްލައިން އޭޒިލް ހުސެންއަށް ބަލާލިއެވެ.\n” ވިސްނުމުގެ ބޭނުމެއްނެތް ދެން.. ހިނގާ އަވަހަށް ދާން..” އޭޒިލް ތެދުވިއެވެ. އަށެއް ޖަހާއިރު ބޯޓު ފުރިއަސް އަވަހަށް ބޯޓަށް އަރަން ޖެހޭނެއެވެ. އެޕާރޓުމެންޓަށް ގޮސް އެއްޗެހި ރެޑީ ކޮށްލައިގެން ދެވުނުއިރު މީހުންތައް ބޯޓަށް އަރަނީއެވެ. އަށެއް ޖެހުމާއެކު ބޯޓު މާލޭން ފަޅުން ނައްޓާލިއެވެ.\nހަތަރު ގަޑީގެ ދިގު ދަތުރަކަށްފަހު ޔަޝްމީއަށް ރަށަށް އާދެވުނުއިރު ދިހައެއް ޖަހާ ބޮޑުވެއްޖެއެވެ. ޓެކްސީއެއް ހޯދައިގެން ގެއަށް އާދެވުނުއިރު އެހިސާބުގައި ރަސްކަން ކުރަމުން ދިޔައީ ކަނު އަނދިރިކަމެވެ. ގޭގެ ގޭޓް ހުޅުވާލުމަށްފަހު މާދު އާއި އެކީ އެތެރެއަށް ވަދެގެން އައިއިރު ޔަޝްމީއަށް ކުރެވެމުން ދިޔައީ ބުނަން ނޭނގޭ ފަދަ އިހުސާސްތަކެކެވެ. މާދުގޮސް ދޮރުގައި ޓަކި ދިނެވެ. ދެތިން ފަހަރަކު ޓަކި ދިންތަނާ ދޮރު ހުޅުވާލިއެވެ. ޒާހިރަށް ލިބުނީ ހައިރާންކަމެވެ. ޔަޝްމީއަށްވެސް އެތައް ދުވަސްތަކެއް ފަހުން އޭނަގެ ލޯބިވާ ބައްޕަ ފެނުމުން ކެތްތެރިކަން ކޮޅުންލިއެވެ. ޒާހިރު ޔަޝްމީގެ ގައިގާ ބައްދާލީ ނުހަނު ލޯބިންނެވެ. އެއީ އޭނާގެ ފުރާނައެވެ.\n” ބޭބޭ.. މުޅި ރޭގަނޑު ދެން މިތާތަ ހުންނަންވީ؟؟ ބޭބެގެ ވަން އެން އޮންލީ ޕްރިންސެސް މިހާ ރައްކާތެރިކަމާއެކު ގެނެސްދިނީމަވެސް ތީތަ ޓްރީޓް ކުރާނެ ގޮތަކީ؟؟ ” ޔަޝްމީއަށާއި ޒާހިރަށް ހޭވެރިކަންވީ މާދުގެ އަޑުންނެވެ.\nޒާހިރު މާދުގެ ކޮޑުގައި ޖަހާލަމުން އެތެރެއަށް ވަންނާށޭ ބުނެލިއެވެ. ދަތުރު ކުރުމުގެ ސަބަބުން ވަރުބަލިވެފައިވާތީ ޔަޝްމީ ބޭނުންވީ ފެންވަރާލައިގެން އަވަހަށް ނިދާލާށެވެ. ޒާހިރު އުޅުނީ ޝަރީފާއަށް ގޮވާށެވެ. ނަމަވެސް ޔަޝްމީ އެކަމާ ދެކޮޅު ހެދުމުން ޒާހިރުވެސް ނިދަން ދިޔައީ ޔަޝްމީ ގާތު އަރާމު ކުރުމަށް ބުނެފައެވެ.\nޔަޝްމީ އޭނާގެ ކޮޓަރިއަށް ވަދެ ލައިޓު ޖައްސާލިއެވެ. ހުރިހާ އެއްޗެއްވެސް ހުރީ އެންމެފަހުން އޭނާ ބެހެއްޓިގޮތަށެވެ. އެއްވެސް އެއްޗަކަށް ބަދަލެއް ގެނެސްފައެއްނުވެއެވެ. ކުރީރޭވެސް ނިދިން މަހުރޫމުވެފައިވާތީ ޔަޝްމީގެ ދެލޮލަށް ނިދީގެ އަސަރުވެރިވަމުން ދިޔައެވެ. އަވަހަށް ފެންވަރާލައިގެން އައިސް އޭނާ ނިދަން އޮށޯތެވެ. ހަށިގަނޑަށް ވެރިވެފައިވާ ވަރުބަލިކަމުގެ ސަބަބުން ވަރަށް އަވަހަށް އޭނާއަށް ނިދިއްޖެއެވެ.\nއޭޒިލްމެންނަށް ރަށަށް އާދެވުނީ އަނެއް ދުވަހުގެ ހެނދުނުގައެވެ. ހުސެން ދަނީ އޭނަގެ އަންހެނުންގެ ރަށަށް ކަމުންހުސެންއާއި ސަލާމްކުރުމަށްފަހު އޭޒިލް އަވަސްއަވަހަށް ބޯޓުން ފޭބިއެވެ. އޭރު އޭޒިލްގެ ބޭބެ އޭޒިލް ބަލާ އައިސް ހުއްޓެވެ. އެމީހުންގެ ހުންނަނީ ބަނދަރާ ކައިރީގައި ކަމުން ފަސްމިނެޓެއްހާއިރު ތެރޭ ގެއަށް އާދެވިއްޖެއެވެ. އޭޒިލް އެއްކޮށް ރަށަށް ބަދަލުވި ވާހަކަ ބުނުމުން އޭނާގެ މަންމަ ވަރަށް އުފާވިއެވެ. ރަށަށް ބަދަލުވިނަމަވެސް އޭޒިލް ވަޒީފާ އަދާ ކުރަން ނިންމީ އަތޮޅުގެ ވެރިކަން ކުރާ ރަށުގައެވެ. އެހެންކަމުން ވަރަށް އަވަހަށް އޭނާ އެރަށަށް ދާން ޖެހޭނެއެވެ. އެގޮތަށްވެސް އޭޒިލްގެ މަންމަމެން ރުހި ގަބޫލެވެ. އެދެރަށަކީ ވަރަށް ކައިރީގައިވާ ދެރަށަށްވުމުން ކޮންމެ ދުވަހަކުހެން ދަތުރުތައް އޮވެއެވެ.\n” ދެން އަވަހަށް ދޭ ފެންވަރާލައިގެން ނިދާލަން..” އޭޒިލްގެ މަންމަ ހުސްނާ ބުނެލިއެވެ. ހިނިތުންވެލަމުން އޭޒިލް ހިގައިގަތީ އެމީހުންގެ ކޮޓަރިއާ ދިމާލަށެވެ.\nޔަޝްމީއަށް ހޭލެވުނުއިރު ނުވައެއްވެސް ޖަހައިފިއެވެ. އޭނާ ފެންވަރާ ތައްޔާރުވެލައިގެން ނިކުތްއިރު ޝަރީފާ ބަދިގެތެރޭގައި އުޅެއެވެ.\n” މަންމާ..” އެތައް ދުވަހެއްފަހުން ޔަޝްމީގެ އަޑުއިވުމުން ޝަރީފައަށްވެސް ލިބުނީ ބަޔާންކުރަންދަތި އުފާވެރިކަމެކެވެ.\n” ދަރިފުޅާ.. ” ޝަރީފާ އައިސް ޔަޝްމީގެ މޫނުގައި ފިރުމާލިއެވެ. އެއީ ހަމަ އެމީހުންގެ ޔަޝްމީ ހެއްޔެވެ؟ ކުރިން ރޫފަހެޔޮކޮށް ހުރި ޔަޝްމީ މިއަދު އެހެރީ ހިކި ދަނޑިގަޑަކަށްވެފައެވެ. އެ މަސްޖަހާފައިވާ ކޮލެއްވެސް މިހާރަކު ނެތެވެ.\n” ޝަރީފާ އެމަންޖެއަށް ކާ އެއްޗެއް ދޭން އުޅެބަލަ..” ޒާހިރު އައިސް އެދެމައިން ކައިރީ ހުއްޓުނެވެ.\n” ދޮން ކޮބާތަ ދޮންބެ؟؟” ނިދާ ހޭލި ގޮތަށް ދެލޯ އުނގުޅަމުން މާދު އައީ ބަދިގެއަށެވެ.\n” އޮފީހުގައެއްނު ވާނީ.. މޮޔަގަނޑު.. ” ޔަޝްމީ މާދުގެ ބޮލުގައި ޖަހާލިއެވެ.\n” ދޮން ދޮން…” ތުއްތު ތުއްތު އަޑެއް އިވުމުން ޔަޝްމީ ބަލާލިއެވެ. އެވަގުތު ހަތަރުއަހަރަށްދާ އިޒާކް އައިސް ޔަޝްމީގެ ފައިގައި އޮޅުލައިގަތެވެ. ޔަޝްމީ އިޒާކް ދުރުކޮށްލުމަށްފަހު އެ މައުސޫމް މޫނަށް ބަލާލިއެވެ. އޭނާއަށް ހީވީ ނިހާޝާ ފެނުނުހެންނެވެ.\n” ހަމަ ކުޑަ ކުޑަ ދޮނާއެއް.. ދޮނާހެން ހީވަނީ.. ” ޔަޝްމީއަށް ބޭއިޙްތިޔާރުގައި ބުނެލެވުނެވެ. ނިހާޝާގެ އެދޮންކަމާއި އެބުޅި އިސްތަށިކޮޅެވެ. އެ ކަޅުކަންގަދަ ކަޅިއެވެ. ހަމަ އެހިނިތުންވުމެވެ. އެ މައުސޫމް ކުޑަ ކުޑަ ފުރާނަ އާ ދޭތެރޭ އެއްފަހަރުވެސް އޭނާއަށް ވިސްނާނުލެވުނީ ކީއްވެހެއްޔެވެ؟ ނިހާޝާއަކީ އޭނާދެކެ މިދުނިޔެއިން އެންމެ ލޯބިވި އެކަކެވެ. އަބަދުވެސް އޭނާގެ އުފަލާއި ހިތްހަމަޖެހުމަށް ވިސްނި މީހެވެ. އެކަމަކު އޭނާއަށް ނިހާޝާއާއި ދޭތެރޭ ކަންތައް ކުރެވުނީ އެންމެ ރަނގަޅަށް ހެއްޔެވެ؟ އޭނާގެ ހުރި ހަމައެކަނި ބޭބެއާއި ދޭތެރޭ އޭނާއަށް ކަންތައް ކުރެވުނީ ރަނގަޅަށް ހެއްޔެވެ؟ އަމިއްލަ ހިތާމަތަކުގެ ތެރެއަށް އޭނާއަށް ގެނބުނުލެއް ބޮޑުކަމުން އޭނާގެ ބޭބެގެ ހިތާމަތަކެއްވެސް އޭނާއަކަށް ނުފެނުނެވެ. އޭނާ އަކީ ކިހާ އަމިއްލަ އެދުން ބޮޑު މީހެއް ހެއްޔެވެ؟\n” ހުންނާނެ ދޮންގެ ކުޑަ ކުޑަ އިޒްއަށް ވަރަށް ލޯބި ހަދިޔާ ގެނެސްފަ.. ކޮކީ ދޭބަލަ އިޒްއަށް ދައްކާލަން..” ޔަޝްމީ އެދުނެވެ. މާދުއާއެކީ ބަސްއަހައިގެން އިޒާކް ދާ ތަން ބަލަން ޔަޝްމީއަށް ހުރެވުނީ ފެންކަޅިވެފައެވެ.\n” ބައްޕާ އަހަރެންމީ ކިހާ ގޯސް މީހެއް.. ކިހާ ސެލްފިޝް މީހެއް.. ދޮނާ ވަކިވީމަ ދޮންބެ ދެރަވާނެވަރު އަހަންނަށް މިހާރު އިހުސާސް ކުރެވޭ.. އޭރު ކީއްވެތަ ނުވިސްނުނީ.. އަމިއްލަ އެދުން ބޮޑުކަމުން ދޮންބެ ދެރަވާނެ ވަރާ ދޭތެރޭވެސް އޭރު އަހަންނަށް ވިސްނާނުލެވުނު.. ” ޒާހިރު ޔަޝްމީގެ ކޮނޑުމަތީ އަތްބާއްވާލުމުން ޔަޝްމީ އޭނާގެ އިހުސާސްތައް ބޭރު ކޮށްލިއެވެ.\n” ދަރިފުޅާ.. ދަރިފުޅާ ދޭތެރޭވެސް ކަންތައްވީ ވަކި ރަނގަޅަކަށް ނޫން.. އެކަމުގަ ދަރިފުޅުގެ އެއްވެސް ކުށެއްނެތް.. އެހާލަތުގެ ގޮތުން އެއްވެސް މީހަކަށް އަނެކަކާ ދޭތެރޭ ވިސްނާ ނުލެވުނީ.. ” ޔަޝްމީގެ ބޮލުގައި ފިރުމާލަމުން ޒާހިރު ބުނެލިއެވެ.\n” މަންމާ އަހަރެން މިދަނީ އިނގޭ…. މިއަދު އަތޮޅު ކައުންސިލުން ގުޅީމަ.. ” އޭޒިލް ވާހަކަ ދެއްކީ ބަދިގޭގައި ކައްކަން ހުރި ހުސްނާއާއެވެ.\n” ބަލައިގެން އުޅޭތި ދަރިފުޅާ..” މައިންބަފައިންނަށް ދަރިން ދުވަހަކުވެސް ބޮޑެއް ނުވާނެއެވެ. ހުސްނާގެ ހަތް ކުދިން ތިބިކަމުގައިވިޔަސް އޭނާ އެންމެ ލޯބިވާ ދަރިފުޅަކީ އޭޒިލްއެވެ.\nރަށަށް އާދެވުމާއެކީ އޭޒިލް މިސްރާބު ޖެހީ އަތޮޅު ކައުންސިލް އިދާރާއަށް ދިއުމަށެވެ. އިންޓަވިއު ނިންމާލުމަށްފަހު އޭޒިލްއަށް ނިކުމެވުނުއިރު އޭނައައި ލޯންޗު ފުރައިފިއެވެ. ރޭވަންދެން އެރަށުގައި މަޑުކުރުމަށް އޭނާއަށް މަޖުބޫރުވިއެވެ.\nހަވީރުގެ ވަގުތެވެ. ކުޑަކުޑަ އިޒާކްގެ އަތުގައި ހިފާލައިގެން ހުރެ ޔަޝްމީ ޕާކުތެރެއަށްވަނެވެ. އިޒާކް ވިނަގަނޑުމަތީ ކުޅެން އިށީނުމުން ޔަޝްމީއަށް ހުރެވުނީ އޭނާގެ ހަރަކާތްތަކަށް ބަލާށެވެ. އިޒާކްގެ ހަރަކާތްތަކަށް ގެއްލިފައިހުރި ޔަޝްމީ އަރިއަޅާލީ މީހަކު އޭނާގެ ގައިގައި ޖެހުމުންނެވެ.\n“ސޮރީ..” ޔަޝްމީ ބަލާލިއިރު އެމީހަކު ބިންމަތީގައި އޮތް ފޯން ނަގަނީއެވެ. ޔަޝްމީގެ ގައިގައި ޖެހުމުން އެމީހާގެ އަތުގައި އޮތް ފޯން ވެއްޓުނީ ކަންނޭނގެއެވެ. ޔަޝްމީ އެމީހާއަށް ސަމާލުކަން ނުދީ އިޒާކްއަށް ބަލާލިއެވެ. ނަމަވެސް އެމީހަކު ޔަޝްމީ ދެނެގަތްކަހަލައެވެ.\n“ޔަޝް..” އެއަޑު ކަންފަތުގައި ޖެހުމުން ޔަޝްމީގެ މުޅިގައިން ހީބިހިނަގައިގެން ދިޔައެވެ. އެއީ އާއަޑެއްނޫނެވެ.\n” އޭޒިލް.. ” ޔަޝްމީގެ ދުލުން އެނަން ބޭރުވީ ވަރަށް އުދަނގުލުންނެވެ. ދެމީހުންނަށްވެސް ލިބުނީ ހައިރާންކަމެވެ. އޭޒިލް ހައިރާންވެފައި ޔަޝްމީއަށް ބަލަމުން ދިޔައީ ޤަބޫލު ނުކުރެވިގެންނެވެ.\nމަޑުނޫކުލައިގެ ޖިލްބާބުން ހަށިގަނޑު ނިވާކޮށްލާފައިވާއިރު ޔަޝްމީގެ ލޫޅާފަތިކަން އެހެދުމުން ހާމަވެއެވެ. ނުލާއި ކަޅު ޝޯލްގެ ތެރެއިން އެދޮންމޫނު ވިދާ ބަބުޅަމުން ދިޔަ ނަމަވެސް، އެމޫނުމަތިން ފެންނަމުން ދަނީ ވީރާނާކަމެވެ. އެރީތި ތުންފަތްމަތީގައި ވީ ހިނިތުން އެތައްހާސް ކަރުނައަށްވުރެ ހިތްދަތިއެވެ.\n” ކިހިނެއްތަ؟؟ ޤަބޫލުވެސް ނުކުރެވިފަ މިހުންނަނީ ހަމަ އަހަރުމެންގެ ޔަޝްކަމަށްތީ؟؟” އޭޒިލްގެ އަޑުގައިވަނީ ރިހުމެވެ. ތެދެކެވެ. އޭޒިލްއަށް އަދިވެސް ޤަބޫލު ކުރަން ދައްޗެވެ. އެއީ އޭނާ ކުރިން ދަންނަ ޔަޝްމީއެއްނޫނެވެ. ފަސް އަހަރެއްހާ ދުވަސްތެރޭ ޔަޝްމީއަށް އެހާ ބޮޑެތި ބަދަލުތަކެއް އައިސްފައިވާނެކަމަކަށް އޭނާ އުންމީދެއް ނުކުރެއެވެ. އެރީތި ހަށިގަނޑުވަނީ ހިކިއަނަރޫފަވެފައެވެ.\n“ރަނގަޅު ހަމަ.. ވަގުތާއެކީ އެންމެންވެސް ބަދަލުވާނެ.. އޭޒިލްވެސް ތިހިރީ ބަދަލުވެފައެއްނު..” ހިތި ގޮތަކަށް ޔަޝްމީ ހީލިއެވެ. އެހިނިތުންވުމުގައި ރިހުމެއްވާހެން އޭޒިލްއަށް ހީވިއެވެ.\nމީގެ ކުރިން “އޮފިޝަލް” ކޮށް ނުފެންނަ އޭޒިލް “އޮފިޝަލް” ކޮށް ފެނުމުން ޔަޝްމީއަށްވެސް ހައިރާންކަން ލިބުނެވެ. ވައިލެޓް ކުލައިގެ ގަމީހަކާއި ކަޅު ޖިންސްގައި އޭޒިލް ވަރަށް ހިތްގައިމެވެ. އަބަދުހެން ތުނިތުނިކޮށް ކޮށާލާފައިވާ އިސްތަށިގަނޑުވަނީ ކުޑަކޮށް ދިގުކޮށް ޖެލްލާ ކޮޅަށް ނަގާފައި ކަމުން އިތުރު ފުރިހަމަ ކަމެއް ގެނެސްދެއެވެ.\n” އިޒް ގެއަށް ދާން..” އޭޒިލްއަށް ބަލަހައްޓައިގެން ހުރުމުން އިޒާކް އައިކަމެއްވެސް ޔަޝްމީއަކަށް ނޭނގުނެވެ.\n” ދަނީ އިނގޭ.. މިކޮޅުގަ އުޅެންޏާ ދިމާވާނެއްނުދޯ..” އިޒާކް އުރާލަމުން އޭޒިލްއަށް ހިނިތުންވެލަމުން ޔަޝްމީ ހިގައިގަތެވެ. އޭޒިލް ހަމައެކަނި ހިނިތުންވުމަކުން ފުއްދާލިއެވެ.\nގެއަށް ވަދެވުނުތަނާ އިޒާކްއަށް މާދު ފެނުމުން ޔަޝްމީގެ އުރުން ފައިބުމުން މާދު ގާތު އިޒް ރަނގަޅަށް ބަލައްޗޭ ބުނެލުމަށްފަހު ޔަޝްމީ ވަނީ ކޮޓަރިއަށެވެ.\nފާޚާނާއަށް ވަދެ މާގަނޑު ދޫކޮށްލުމާއެކީ އޮހިގަތް ފެންތަކާއެކު ޔަޝްމީގެ ލޮލުންވެސް ކަރުނަތައް ސައިލެއްހެން އޮހިގަތެވެ. މިހުރިހާ ދުވަހު އޭނާ ކިހާ ކެތްކުރި ހެއްޔެވެ؟ އޭޒިލްއާ ދުރުގައި ހުރެވޭތޯ ކުރެވެން އޮތްހާ މަސައްކަތެއް ކުރިއެވެ. އޭޒިލްގެ ހަނދާންތަކާ ދުރަށް ދިއުމަށް އެފަސްގަނޑަކުން އޭޒިލްއާ ބައްދަލުވި އޭނާގެ އުފަން ރަށާވެސް ދުރުގައި އޭނާ ފަސް އަހަރު ހޭދަކުރިއެވެ. އެހިތް ބަދަލުވޭތޯއެވެ. އެހަނދާންތަކާ ވަކިވެވޭތޯއެވެ. ނަމަވެސް ބަލި ޤަބޫލު ކުރަން ޖެހުނީ އޭނާއަށެވެ. ރޮމުން ރޮމުން ޔަޝްމީ ޓައިލްސްތައް މަތީ އިށީނެވެ.\nއެނދުމަތީގައި އޮށޯވެގެން އޮވެ އެނބުރެމުންދިޔަ ފަންކަލަށް ނަޒަރު ހުއްޓާލައިގެން އޮތް އޭޒިލް ޙިޔާލުތަކުން ބޭރު ކޮށްލީ ފޯންގެ ރިންގްގެ އަޑުންނެވެ. އޭނާ ފޯންގެ ޑިސްޕްލޭއަށް އަރާފައިވާ ނަމަށް ބަލާލިއެވެ. އެވަގުތު އެކޯލަށް ޖަވާބުދޭން ބޭނުންނުވިނަމަވެސް އޭޒިލް ފޯންނަގާ ކަންފަތުގައި ޖައްސާލިއެވެ.\n” ހަލޯ.. ކޮބާ ތިކޮޅުގެ ކަންތައްތައް ކިހިނެއްތަ ބުރޯ؟؟” ހުސެންގެ އަޑުއައެވެ.\n“މިއަދު ޔަޝް އާ ދިމާވި..” އޭޒިލްއަށް ބުނެވުނީ އެހާވަރަށެވެ.\n“ސީރިއަސްކޮށް؟؟ ވާހަކަ ދެކެވުނުތަ؟ ކިހިނެއް އޭނާ ހުރީ؟؟ ވަރަށް ޗޭންޖުވެފަދޯ ހުރީ؟؟” އެއްފަހަރާ އެތައް ސުވާލެއް ހުސެން ބަންޑުންކޮށްލިއެވެ.\n” ވަރަށް ވަރަށް ހިކި.. ހީވަނީ ވަރަށް ގިނަ ދުވަހު ބަލިވެ އުޅެފަ ހުރިހެން..” ލޯމައްޗަށް ޔަޝްމީގެ ސޫރަ ސިފަވުމުން އޭޒިލްގެ ދެލޯ ކަރުނުން ފުރިގެންއައެވެ.\n” އަހަރެން މާދަން އެރަށަށް ދާން މިއުޅެނީ.. ބޭނުން ސިސީއާ ބައްދަލުކޮށްލަން.. އެކަމަކު އޭޒް؟؟” ހުސެން ބުނަން އުޅުނު ޖުމްލަ ފުރިހަމައެއް ނުކުރެއެވެ.\n” އެނގޭ ހުސެން ބުނަން ތިއުޅެނީ ކީކޭކަން.. އަހަރެންވެސް ޤަބޫލުކުރަން އަހަރުމެން ދެމީހުންގެ ސަބަބުންކަން ޔަޝްގެ ލައިފަށް އެހާ ބޮޑެތި ބަދަލުތަކެއް އައީ.. މިވީ ފަސްއަހަރުތެރޭ އެންމެ ދުވަހެއްވެސް ނުދާނެ އަހަރެން އެކަމާ ނުވިސްނާ.. ގިލްޓީ ފީލް ނުވާ.. ޔަޝްގެ ކައިރިން މާފަށް އެދެން ބޭނުންނުވާ.. ޔަޝް ހޯދަން މަސައްކަތް ނުކުރާ..” ރޯކަން ހުސެންއަށް އެނގިދާނެތީ އޭޒިލް ވާހަކަދެއްކީ ހުއްޓަމުންނެވެ.\nތިޔަ ލޯބީގެ ހައްޤުގައި (14)\nfriend beynun enme kurin comment Kuran. varah salhi mi story ….\nހިތާ ފުރާނައިން… (39)\nހިތާ ފުރާނައިން… (38)\nތިޔަ އަސަރު 33\nތިޔަ އަސަރު 34\nތިޔަ އަސަރު 32


Raees Aai Naibu Raees Ge Musaara In 35% Unikohfi - Vaguthu\nރައީސް އާއި ނައިބު ރައީސްގެ މުސާރައިން %35 އުނިކޮށްފި\nރައީސް ނައިބު ރައީސް އާއި ސަލާމް ކުރައްވަނީ – ފޮޓޯ: ރައީސް އޮފީސް\nރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހު އާއި ނައިބު ރައީސް، ފައިސަލް ނަސީމްގެ މުސާރައިން 35 އިންސައްތަ އުނި ކުރުމަށް ނިންމައިފިއެވެ.\nމިގޮތަށް ނިންމާފައި ވަނީ، ރައީސް އާއި މެމްބަރުން އަދި ފަނޑިޔާރުން ވެސް ހިމެނޭ ގޮތަށް އިސްވެރިންގެ މުސާރަތަކަށް އަސާސީ މުސާރައިގެ ގޮތުގައި ކަނޑައަޅާފައިވާ ބައިން 20 އިންސައްތަ އާއި 35 އާއި ދެމެދުގެ އަދަދަކަށް އުނި ކުރުމަށް ރައްޔިތުންގެ މަޖިލީހުން މިއަދު ފާސްކޮށްފައި ވަނިކޮށެވެ.\nމަޖިލީހުން މިއަދު ނިންމާފައިވާ ނިންމުމާއި އެއްގޮތަށް ރައީސް އާއި ނައިބު ރައީސްގެ މުސާރައިން 35 އިންސައްތަ އުނިކުރުމާއެކު ރައީސްގެ މުސާރައިން 35000 ރުފިޔާ އަދި ނައިބު ރައީސްގެ މުސާރައިން 26250 ރުފިޔާ އުނިކުރެވޭނެ އެވެ.\nރައީސުލްޖުމްހޫރިއްޔާގެ އަސާސީ މުސާރައިގެ ގޮތުގައި ލިބިވަޑައިގަންނަވަނީ 100000 ރުފިޔާ އެވެ. މި މުސާރައިން 35 އިންސައްތަ އުނިކުރުމުން މިހާރު އެމަނިކުފާނަށް އަސާސީ މުސާރައިން ލިބިވަޑައިގަންނަވާނީ 65000 ރުފިޔާއެވެ.\nނައިބު ރައީސްގެ އަސާސީ މުސާރައަކީ 75000 ރުފިޔާ އެވެ. އެމަނިކުފާނުގެ މުސާރައިން 35 އިންސައްތަ އުނިކުރުމުން ލިބިވަޑައިގަންނަވާނީ 48750 ރުފިޔާ އެވެ.\nމިއަދު މަޖިލީހުން ނިންމެވި ނިންމުމާއެކު ވަޒީރުންގެ މުސާރައިން ވެސް 30 އިންސައްތަ އުނިކުރެވޭނެއެވެ. ވަޒީރުންގެ އަސާސީ މުސާރައަކީ 42500 ރުފިޔާއެވެ. މި އަދަދުން 30 އިންސައްތަ އުނިކުރުމުން ލިބޭނީ 29750 ރުފިޔާ އެވެ.\nކޮވިޑް-19 އާ ގުޅިގެން ދައުލަތުގެ ޚަރަދު ކުޑަކުރުމުގެ ގޮތުން، ރައްޔިތުންގެ މަޖިލީހުން ކަނޑައަޅަންޖެހޭ މުސާރަތައް މުރާޖަޢާކުރުމުގެ މައްސަލަ އާއި ގުޅޭގޮތުން އެ ކޮމިޓީން ނިންމެވީ، 20،000 ރުފިޔާ އާއި 30،000 ރުފިޔާއާ ދެމެދުގެ މުސާރަތަކުގެ މަގާމުތަކުން 20 އިންސައްތަ 30،000 ރުފިޔާ އާއި 60،000 ރުފިޔާއާ ދެމެދުގެ މުސާރަތަކުގެ މަގާމުތަކުން 30 އިންސައްތަ ކުޑަ ކުރުމަށެވެ.\nމީގެ އިތުރުން 60،000 ރުފިޔާއިން މަތީގެ މުސާރަތަކުގެ މަގާމުތަކުން 35 ޕަސެންޓު ކުޑަ ކުރުމަށާއި، ކުޑަ ކުރާ މުސާރަ ކުޑަ ކުރާނެ މުއްދަތަކީ، މި މެއި މަހަށާއި އަންނަ ޖޫން މަހާއި ޖުލައިކަމަށް ކޮމިޓީން ނިންމެވިއެވެ.\nމައުލޫމާތު ފޯރުކޮށްދިނުމަކީ އިދާރާތަކަށް އޮތް އިޚުތިޔާރެއް ނޫން، އެއީ ރައްޔިތުންގެ ހައްގެއް: ރައީސް\nބޭރުގައި އުޅޭ ދިވެހި ދަރިވަރުންނަށް އޮންލައިންކޮށް ދީނީ ކްލާސްތަކެއް ނަގަން މަޝްވަރާކޮށްފި\nރާއްޖެއަށް ޒިޔާރަތް ކުރާ ފަތުރުވެރިންނަށް ރައީސްގެ ހޫނު މަރުހަބާއެއް!\nމެއި 20, 2020 20:09\nތި ޢަދަދުތަކަކީ އެމީހުންގެ އެލޮވެންސް ތަކާއެކު ލިބެންޖެހޭ ހަމަ އަގު. ތި ޢަދަދުތައް ދާއިމީ ކުރަންޖެހޭ. އެހެންނޫނީ ތި މީހުން މަޤާމުތަކަށް އަންނާނީ ހަމައެކަނި ފައިސާއާއި ޖާހަތައްޓަކާ. ހުސް ދެއްކުންތެރިކަން. އިޚްލާސްތެރިކަމަެއް ހުރެގެން އުޅޭ ހަމަ އެކަކުވެސް ނެތް\nމެއި 20, 2020 20:20\nއިންޖޭނުގޭ ކުދިންގެ މުސާރަ ރައީސްމީހާއައްވުރެ ބޮޑު! މިއީ ކިހިނެއްވާ ކަމެއް؟\nމެއި 20, 2020 20:22\nމިހާރު އިންޖީނުގޭ މުގުނީ މުސާރަ ކިހާވަރެއްބާ؟؟؟\nމެއި 20, 2020 20:40\nމި ހުރިހާ ފަރާތްތަކެއްގެ މުސާރައިން އުނިކުރާ އިރު މަޖުލިސް މެންބަރުންގެ މުސާރައިން އުނިކުރަނީ ކިހާވަރެއްތޯ\nމެއި 20, 2020 21:32\nއަޅެ ރައްޔިތުން އެބަ ހެއްދެވިނެހެއްދެވިއަށް ގޮވާ! ރައްޔިތުން ނުކުމެ ކަށިހަފައި ކާންފެށީމާ ކުޑަކުރީ! މި ހާލުގައި އުޅޭތާ3މަސްދުވަސްވީ! އަމިއްލައަށް ކުޑަކުރަންޏާ ކުޑަކުރާނެ ދުވަސް ހިނގައްޖެ!\nމެއި 20, 2020 21:58\nމެއި 21, 2020 00:53\nޤާނޫނު ބަދަލު ނުކޮށް ތިކަމެއް ނުކުރެވޭނެ. މުރައްކަބުޖާހިލުން ތަނަކަށް އެއްވީމާ ކަންކުރާކަށް ނޭނގޭނެ. އަތަށް ގޮވުން ނޫން ކަމެއް ނުވާނެ. ލަދު ކޮބައިބާ؟ ގާނޫނު ހަދާ މަޖިލީހުގެ މެންބަރުންނަށް މިއުޅެނީ ގާ ނޫނު މި ދެއަކުރު ކިޔަންވެސް ނޭނގިގެން.\nމެއި 21, 2020 00:58\nއިހައް ދުވަހު ޚަބަ ރަކުން ކީން ކޮންމެވެސްތާކު ވެ ރިޔެއް އޭނާގެ މުޅި މުސާ ރަ ހަދިޔާކު ރިވާހަކަ ކޮވިޑުފަންޑަކައް. މިތާ ރައީސުންނައް ކި ރިޔާ ކުޑަ ޕަސެންޓެއް ކަނޑާލަން ކެ ރުނީ..


PHOTO STORY: Afghanistan bodu hithaama eh gai\nއަފްގާނިސްތާނަށް އައި ވަރުގަދަ ބިންހެލުމެއްގައި އަވަށެއްގެ އިމާރާތްތައް ވެއްޓިފައި: މިހާތަނަށް 1،000 އަށް ވުރެ ގިނަ މީހުން ވަނީ މަރުވެފައި.\nއަފްގާނިސްތާން ބޮޑު ހިތާމައެއްގައި\nމިހާތަނަށް މަރުވި މީހުންގެ އަދަދު 1،000 އަށް ވުރެ މަތި؛ ބައިނަލްއަގުވާމީ އެހީއަށް ތާލިބާނުން ވަނީ ގޮވާލާފައި\nމިދިއަ ބުދަދުވަހުގެ ފަތިހު އަފްގާނިސްތާންގެ އިރު ދެކުނު ސަރަހައްދަކަށް އައި ވަރުގަދަ ބިންހެލުމަކީ މިހާރު ވެސް ވަރަށް ނިކަމެތި ހާލެއްގައި ދިރިއުޅެމުން ދާ ރައްޔިތުންނަށް އަނެއްކާވެސް ވަރަށް ބޮޑު ހިތާމައެކެވެ.\nމި ބިންހެލުމުގައި މިހާތަނަށް މަރުވި މީހުންގެ އަދަދު 1،000 އަށް ވުރެ މައްޗެވެ. އަދި އެތައް ބަޔަކު އިމާރާތްތަކުގެ ދަށުވެފައި ވާނެ ކަމަށް ވެސް ލަފާކުރެވެ އެވެ. އަނިޔާވި މީހުންގެ އަދަދު އުޅެނީ 1،500 އަށް ވުރެ މަތީގަ އެވެ.\nއެންމެ ފަހުން ތާލިބާން ސަރުކާރުން މިހާރު ވަނީ ބައިނަލްއަގުވާމީ މުޖުތަމައުގެ އެހީއަށް ގޮވާލައިފަ އެވެ. މިދިއަ އަހަރު ކުއްލިއަކަށް އެމެރިކާ ސިފައިން ފޭބުމާ އެކު އަގްފާނިސްތާނުގެ ވެރިކަން ލިބުނީ ތާލިބާނުންނަށެވެ. އެކަމަކު ތާލިބާނުންގެ ހަރުކަށި ވިސްނުމާ ގުޅިގެން ބައިނަލްއަގުވާމީ ގިނަ އެހީތަކެއް ވަނީ މެދުކަނޑާލައިފަ އެވެ.\nބާރުގަދަ ބިންހެލުމެއްގައި ސަލާމަތްވި ބަޔަކު ހޮސްޕިޓަލްގައި: މިހާތަނަށް ހާހަކަށް ވުރެ ގިނަ މީހުން ވަނީ މަރުވެފައި.\nބިންހެލުން އައީ އިރު-ދެކުނު ސިޓީއެއް ކަމަށްވާ ޚޮސްތުއާ 44 ކިލޯމީޓަރު ދުރަށެވެ. އެކަމަކު ބިންހެލުމުގެ އަސަރު، ޕާކިސްތާނާއި އިންޑިއާއަށް ވެސް ކުރި އެވެ.\n"އަހަރެންގެ އެނދު ތެޅެން ފެށި. ދެން ސީލިން ވެއްޓިއްޖެ. އަހަރެން ތާށިވީ. އެކަމަކު އަހަންނަށް އުޑު ފެނޭ،" ބިންހެލުމުގައި ސަލާމަތްވި މީހެއް ކަމަށްވާ ޝާބިރު ބުންޏެވެ.\nކޮނޑު ހުޅު ނައްޓައިގެން ދިޔަ ނަމަވެސް އޭނާ ސަލާމަތްވި އެވެ. އެކަމަކު އާއިލާގެ އަނެއް ހައެއް ނުވަތަ ނުވަ މީހުން މަރުވެފައިވާ ކަމަށް ބުންޏެވެ.\nއިއްޔެ އަފްގާނިސްތާނަށް އައި ބިންހެލުމެއްގައި ބިމާ ހަމަވި ގެއެއްގެ ތެރެއިން އެއޗެހިތަކެއް ބޭރުކުރެވޭތޯ ބަޔަކު ބަލަނީ\nބިންހެލުމުގެ ބާރުމިން ހުރީ 6.1 މެގްނިޓިއުޑްގަ އެވެ. އެކަމަކު ބައެއް ވިލެޖްތައް އޮތީ ބިމާ ހަމަވެފަ އެވެ. އަފްގާނިސްތާނަކީ ބިންހެލުން އައުން އާންމު ގައުމެއް ނަމަވެސް ފަގީރުކަމާ ހެދި އިމާރާތްތައް ހުންނަނީ ވަރަށް އާދައިގެ ގޮތަކަށެވެ. އެހެންކަމުން ބިންހެލުންތަކުގެ ގެއްލުން ނިސްބަތުން ބޮޑުވެ އެވެ.\nބިންހެލުމުގައި ހަލާކުވެފައިވާ އިމާރާތެއް ކައިރީގައި އަފްގާނިސްތާންގެ އާންމުން ހަރަކާތްތެރިވަނީ\nތާލިބާނުން ބުނާ ގޮތުގައި އެހީތެރިކަން ފޯރުކޮށްދޭނެ ގާބިލްކަން ވެސް ނެތުމުން މިވަގުތު އަފްގާނިސްތާނަށް ބޭރުގެ އެހީ ބޭނުންވެ އެވެ.\nމީހުން ސަލާމަތްކުރުމުގެ މަސައްކަތުގައި ބޭނުންކުރަން އޮތީ އެންމެ ދެ ހެލިކޮޕްޓަރެވެ. ސިއްހީ ހިދުމަތުގެ ފެންވަރު އެހާ ދަށެވެ. ސަރުކާރުގައި އެހީތެރިކަން ދޭނެ މާލީ ގާބިލްކަމެއް ވެސް ނެތެވެ.\n"ބިންހެލުން އައި ހިސާބަށް ދެވޭނެ ގޮތެއް ނެތް،" ތާލިބާންގެ ތަރުޖަމާނަކު، ރޮއިޓާސްއާ ވާހަކަދައްކަވަމުން ވިދާޅުވި އެވެ.\n"އަހަރެމެންގެ ނިޒާމް ހަގީގަތުގައި ވަރަށް ދެރަ."\nއދ. އިން މިހާރު ވަނީ އެހީތެރިކަމުގެ މަސައްކަތަށް ވަދެފަ އެވެ. އެގޮތުން އިމަޖެންސީ ހިޔާވަހިކަމާއި ކާނާ ފޯރުކޮށްދެވޭތޯ އަންނަނީ ބަލަމުންނެވެ.\nބިންހެލުމެއްގައި އަވަށެއްގެ އިމާރާތްތައް ވެއްޓިފައި: އަފްގާނިސްތާނުގެ އާންމު އިމާރާތްތަކުގެ ފެންވަރު ވެސް ދަށް\nއދ. އިން އެކުލަވާލި މައުލޫމާތުތަކުން އެނގޭ ގޮތުގައި މިދިއަ 10 އަހަރުގެ ތެރޭގައި އަފްގާނިސްތާނަށް އައި އެކި ބިންހެލުންތަކުގައި މަދުވެގެން 7،000 މީހުން މަރުވެއްޖެ އެވެ. މިއީ ބިންހެލުންތަކުގައި އަހަރަކު ގާތްގަނޑަކަށް 560 މީހުން މަރުވުމުގެ ނިސްބަތެކެވެ.\nމިދިއަ ޖެނުއަރީ މަހު ހުޅަނގު ސަރަހައްދަކަށް އައި ބިންހެލުމެއްގައި މަދުވެގެން 20 މީހުން މަރުވި އެވެ.\nބާރުގަދަ ބިންހެލުމުގައި ވެއްޓިފައި ހުރި އިމާރާތްތަކެއްގެ ކައިރީގައި ކުޑަކުދިންތަކެއް\nތާލިބާންގެ ވެރިކަމުގައި އަފްގާނިސްތާންގެ އިގުތިސާދު އަނެއްކާވެސް ވަނީ ބޮޑު ވަޅުގަނޑަކަށް ވެއްޓިފަ އެވެ. ބައިނަލްއަގުވާމީ ފަރާތްތަކުން ބުނާ ގޮތުގައި އެ ގައުމުގެ 93 ޕަސެންޓް މީހުންނަށް ކާނާގެ މައްސަލަ ވަނީ ދިމާވެފަ އެވެ.


އަޙްމަދު ޒަކީ - ވިކިޕީޑިއާ\nއަލްފާޟިލް އަޙުމަދު ޒަކީ އަކީ މީހުންނަށް ވަރަށް ހެޔޮ ސަކަ މިޒާޖެއްގެ ބޭފުޅެކެވެ. ތަޢުލީމް ޙާޞިލްކުރެއްވީ ސިލޯނުންނެވެ. އިގިރޭސި، އުރުދޫ، ސިންގަޅަ ދެނެވަޑައިގަންނަވައެވެ. ދިވެހި ބަހުގެ ލިޔުންތެރި އެކެވެ. ކުޅަދާނަ ވާހަކަ ދެއްކުންތެރި އެކެވެ.\n2 ބޮޑު ވަޒީރު ކަމުގައި\nއަލްފާޟިލް އަޙުމަދު ޒަކީ ދުނިޔޭގެ އަލިކަން ދެކެވަޑައިގަތީ 16 އެޕްރީލް 1931 ގައެވެ. ބައްޕައަކީ އަލްފާޟިލް އިބްރާހީމް ޒަކީ (ފާމުދޭރިގޭ ތުއްތު ދީދީ) އެވެ. މަންމައަކީ ވެލާނާ މަނިކުފާނުގެ މުޙައްމަދު ދީދީގެ ޛުލައިޚާ މުޙައްމަދު ދީދީ ( އަބުގަސްދޮށުގޭ މެދުދީދީ )އެވެ. އަހުމަދު ޒަކީގެ މިހާރު ދުނިޔޭގައި ހުންނެވީ އެންމެ ބޭފުޅެކެވެ. އެއީ އިބްރާހީމް ފާމުލަދޭރި ކިލެގެފާނުގެ ތުއްތު ގޮމާގެ ބަނޑުފުޅުން ލިބިވަޑައިގެންނެވި އިސްމާޢީލް ޝަފީޢު އެވެ.\nތަޢުލީމް ޙާޞިލް ކުރެއްވީ މާލެއިންނާއި، ސްރީލަންކާ އިންނެވެ. އަލްފާޟިލް އަޙުމަދު ޒަކީ އަކީ ދިވެހިރާއްޖޭގެ ރައްޔިތުން މަޖުލިސް ގެ ރައީސްކަން ކުރައްވާފައިވާ ބޭފުޅެކެވެ. މީގެ އިތުރުން ވެސް ތަފާތު ފެންވަރުގެ ވަޒީފާތައް ދިވެހި ސަރުކާރުގައި އޭނާ އަދާކުރައްވާފައިވެއެވެ. ދިވެހިރާއްޖޭގެ މިހާރުގެ ސަރުކާރުގެ ޑިފެންސް މިނިސްޓަރ އަލްފާޟިލް އިސްމާޢީލް ޝަފީޢު އަކީ އަހުމަދު ޒަކީގެ ދޮށީ ފިރިހެން ބޭފުޅާ އެވެ.\nރައްޔިތުން މަޖުލީހުގެ ރައީސްކަން ދެފަހަރަކު ކުރައްވާފައި ވެއެވެ. ފުރަތަމަ ކުރެއްވީ 3އޮގަސްޓް 1959 ފެށިގެން 1 އޮގަސްޓް 1972 ގެ ނިޔަލަށެވެ. ދެވަނަ ފަހަރު ކުރެއްވީ 22 ފެބުރުއަރީ 1990 އިން ފެށިގެން 11 ނޮވެމްބަރ 1993 ގެ ނިޔަލަށެވެ.\nބޮޑު ވަޒީރު ކަމުގައި[އުނިއިތުރު ގެންނަވާ]\nއަޙުމަދު ޒަކީގެ ބޮޑު ވަޒީރު ކަމުގައި މާލޭގައި ހިނގި ބޮޑު ބުރާސްފަތި ގެ ނަމުން މަޝްހޫރުވި ސިޔާސީކޯޅުމުގެ ސަބަބުން 8 މާރޗް 1975 ގައި އޭރު ރައީސް އިބްރާހީމް ނާޞިރު އަހުމަދު ޒަކީ ބޮޑު ވަޒީރުކަމުން ވަކިކުރައްވައި ދޫނިދޫ ގައި ބަންދު ކުރެއްވި އެވެ. އެއަށްފަހު ފުވައްމުލަކަށް ފޮނުވާލެއްވި އެވެ. އެފަހަރު ބަންދުން ސަލާމަތްވުމަށް ފަހު ވެސް ސަރުކާރުގެ މަތީ ފަންތީގެ ވަޒީފާތައް އަދާކުރެއްވި އެވެ. އަހުމަދު ޒަކީގެ ބޮޑު ވަޒީރު ކަމުގައި އަދި އިބްރާހީމް ނާޞިރުގެ ރައީސް ކަމުގައި އިގިރޭސި ރާނީ ކްއީން އެލިޒަބަތު213 މާރޗް 1972 ގައި ދިވެހިރާއްޖެއަށް ވަޑައިގަތެވެ. އިންޑިޔާގެ ބޮޑު ވަޒީރު އިންދިރާ ގާންދީ އަދި ސްރީލަންކާގެ ބޮޑު ވަޒީރު ސްރީމާވޯ ބަންޑާރަ ނައިކާ ރާއްޖެ ވަޑައިގަތުމުން ވެސް އެންމެ އިސްރޯލެއް އަދާކުރި އެއްބޭފުޅަކީ އަހުމަދު ޒަކީ އެވެ.\n11 އެޕްރީލް 1950 - ވަޔަރލެސް އޮފީހުގެ މުއައްޒިފެއްކަން\n12 ސެޕްޓެމްބަރު 1953 - ވަޔަރލެސް ޓެލެގްރާފް އޮފިސަރ - މިނިސްޓްރީ އޮފް ކޮމިޔުނިކޭޝަން\n16 ޖެނުއަރީ 1956 - މަހްކަމަތުލް ޚާރިޖިއްޔާގެ ވެރިޔާގެ ނާއިބުކަން\n16 ޖެނުއަރީ 1956 - ކަސްޓަމްސްގެ ވެރިޔާގެ ނާއިބުކަން\n21 ޖެނުއަރީ 1956 - ޕޯސްޓްގެ ވެރިޔާކަން\n28 ޖެނުއަރީ 1956 - ކަސްޓަމްސްގެ ވެރިޔާކަން\n26 މާރޗް 1956 - ސްރީލަންކާގައި ހުންނަވާ ދިވެހި ދައުލަތުގެ ރެޕްރެޒެންޓޭޓިވް\n14 އެޕްރީލް 1959 - ޕަބްލިކް އެންޑޯމަންޓް މިނިސްޓްރީގެ ނާއިބުކަން\n3 އޮގަސްޓް 1959 - ޓްރޭޑް އެންޑް ފުޑް މިނިސްޓްރީ ގެ ނާއިބުކަން\n3 އޮގަސްޓް 1959 - ރައްޔިތުން މަޖުލީހުގެ ރައީސްކަން\nއޮގަސްޓް 1959 - ރައްޔިތުން މަޖުލީހުގެ ފ.އަތޮޅު މެންބަރުކަން\n11 އޮގަސްޓް 1959 - ވުޒާރަތުލް މަޢާރިފްގެ މުދައްރިސްކަން\n9 ފެބުރުއަރީ 1960 - ޓްރޭޑް އެންޑް ފުޑް މިނިސްޓަރުކަން\n26 ޖޫން 1960 - މުނިސިޕަލް ކައުންސިލް އަށް ހެންވޭރުން އިންތިޚާބުކުރި މެންބަރުކަން\n22 އޮގަސްޓް 1960 - ތާރީޚްކޮމިޓީގެ މެންބަރުކަން\n7 ޑިސެމްބަރު 1960 - ޖަސްޓިސް މިނިސްޓަރުކަން\n6 ޖޫން 1964 - ރައްޔިތުން މަޖުލީހުގެ ރަދުންގެ މެންބަރުކަން\n5 އޮކްޓޯބަރު 1965 : ވަޒީރުލް އަޢުޒަމް އޮފީހުގައި ހުންނަ ޔޫއެންއޯ އާއި ބެހޭ ވަކިލުކަން\n11 ނޮވެމްބަރު 1968 : 1975އަށް - މިނިސްޓަރ އޮފް އެކްސްޓަރނަލް އެފެއާޒް\n13 ނޮވެމްބަރު 1968 - ރައްޔިތުން މަޖުލީހުގެ ޗެއަރމަންކަން\n1968 - ރައްޔިތުން މަޖުލީހުގެ ރައީސުލް ޖުމްހޫރިއްޔާގެ މެންބަރުކަން\n1972 - 1975 - ދިވެހިރާއްޖޭގެ ބޮޑުވަޒީރުކަން\n1978 ން 1983 - ދިވެހިރާއްޖެއިން އދ. އަށް ކަނޑައަޅާފައި ހުންނަވާ ދާއިމީ މަންދޫބުކަން\n1983 - ޔޫރަޕްގެ އިއްތިހާދަށް ކަނޑައަޅާފައި ހުންނަވާ ދިވެހި ދައުލަތުގެ ސަފީރުކަން\n15 މާރޗް 1983 - މިނިސްޓަރ އޮފް ސްޓޭޓްކަން\n1983- 1990 - ބަންޑާރަ ނާއިބުކަން\n1990- 1993 - ރައްޔިތުން މަޖުލީހުގެ ރައީސްކަން\n11 ނޮވެމްބަރު 1993 – 1996 - ދިވެހިރާއްޖެއިން އދ. އަށް ކަނޑައަޅާފައި ހުންނަވާ ދާއިމީ މަންދޫބުކަން\n1 އޮކްޓޯބަރު 1995 - ދިވެހިރާއްޖެއިން އިގިރޭސިވިލާތް އަށް ކަނޑައަޅާފައި ހުންނަވާ ސަފީރުކަން\nއަލްފާޟިލް އަހުމަދު ޒަކީ އަވަހާރަވެ ވަޑައިގަތީ 15 ނޮވެމްބަރ 1996 ގައެވެ.އަވަހާރަވީ ސިންގަޕޯރުގައެވެ. އަވަހާރަވިއިރު ދުނިޔޭގައި އަތްބަކާއި ދެކުދިން ތިއްބެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ5ޖޫން 2018، 06:32 ގައެވެ.


Raajjey Ge Reethi Gondudhosheh Gai Anhenaku Barahanaave Photo Shoot Eh! - Vaguthu\nރާއްޖޭގެ ރީތި ގޮނޑުދޮށެއްގައި އަންހެނަކު ބަރަހަނާވެ ފޮޓޯ ޝޫޓެއް!\nރާއްޖޭގެ ރީތި ގޮނޑުދޮށެއްގައި އަންހެނަކު ބަރަހަނާ ހާލުގައި ފޮޓޯ ނަގައި އެ ފޮޓޯތައް މީސްމީޑިއާގައި ދައުރު ކޮށްފިއެވެ.\nއިނގިރޭސި މޮޑެލްއަކު ރާއްޖޭގެ ރިސޯޓެއްގެ ގޮނޑުދޮށުގައި ނަގާފައިވާ އެ ފޮޓޯތައް މިހާރު އޭނާގެ އިންސްޓަގްރާމް މެދުވެރިކޮށް ޢާންމުކޮށްލާފައި ވާއިރު، ގިނަ ބައެއްގެ ފާޑުކިއުން އެކަމަށް ދަނީ އަމާޒުވަމުންނެވެ.\nވެރިކަންކުރާ މާލެ އަތޮޅުގައި އޮންނަ އެ ރިސޯޓުގައި އޭނާ ނިވާކަން ކުޑަ ހެދުމުގައި އާއި، ބަރަހަނާ ހާލުގައި ފޮޓޯ ނަގާފައިވަނީ ރާއްޖެއަށް ކުރި ދަތުރެއްގައި މީގެ ހަފްތާއެއްހައި ދުވަސް ކުރިންނެވެ. އެގޮތުން އެންމެ ފުރަތަމަ ފޮޓޯ ރާއްޖޭގައި ނަގައި ދައުރުކޮށްފައި ވަނީ މިދިޔަ މަހުގެ 27 ވަނަ ދުވަހުގައި ކަމަށް ވެއެވެ.\nއޭނާ ރާއްޖެއަށް ކުރި ދަތުރުގައި ރާއްޖޭގެ ރީތިކަން ފެނި ރާއްޖެއާއި މެދު ޚާއްސަ ލޯތްބެއް ޖެހިފައިވާކަން ހާމަކޮށް ގިނަ ޢަދަދެއްގެ ފޮޓޯތައް ޢާންމުކުރަމުންދާއިރު، މިއީ އޭނާ ރާއްޖެއަށް ކުރި ފުރަތަމަ ދަތުރުކަމަށް ވެއެވެ. އެ ދަތުރު ނިންމާލުމަށްފަހު މިހާރު އޭނާ ރާއްޖެއިން ފުރާފައިވާ ކަމަށް މަޢުލޫމާތު ލިބެއެވެ.\nރާއްޖޭގެ ގޮނޑުދޮށެއްގައި ބަރަހަނާ ހާލުގައި ފޮޓޯ ނަގައި އާންމުކުރަމުންދާ މި މައްސަލަ މިހާރު ފެންމަތިވެފައި ވާއިރު، މީގެ ކުރިންވެސް މިފަދަ ޢަމަލުތައް، ރިސޯޓުތަކުގައި އާއި މީހުން ދިރިއުޅޭ ރަށްތަކުގައި ހިންގި މައްސަލަތަކެއް ހޫނުވެފައި ވެއެވެ. ބަރަހަނާ މަންޒަރުތައް ހިމެނޭ ޑޮކިއުމަންޓްރީ އާއި ފިލްމުތައް ރާއްޖޭގައި ކުޅުމަށްވެސް މީގެ ކުރިން ބައެއް ބޭރުގެ ފަރާތްތަކުން މަސައްކަތް ކޮށްފައި ވެއެވެ.\nމިހާރު އިނގިރޭސި މޮޑެލްއަކު މީސްމީޑއާގައި ޢާންމުކުރަމުންދާ ފޮޓޯތަކާއި ގުޅިގެން އަދި ރަސްމީ ފަރާތަކުން ވަކި އެއްޗެއް ހާމަކޮށްފައެއް ނުވެއެވެ. ޢާންމު ގޮތެއްގައި މިފަދަ މަންޒަރުތައް ރާއްޖޭގައި ނަގަނީ ބޭރުން ފަތުރުވެރިންގެ ގޮތުގައި ރާއްޖެއަށް އަންނަ މީހުންނެވެ. އެގޮތުން ކުރީގެ މަޝްހޫރު މޮޑެލްއެއް ކަމަށްވާ، ކެޓީ ޕްރައިސް މިދިޔަ އަހަރު ރާއްޖޭގައި މިފަދަ ފޮޓޯތަކެއް ނަގައި އާންމުކުކުރި އިރު، ޑިސްކަވަރީ ޗެނަލުން ދައްކާ ޑޮކިއުމަންޓްރީ އަކަށް ޓީލް ހެލާޓްއާއި ކްލޭވް ނަމަކަށްކިޔާ ދެ ފަންނާނަކުވެސް ރާއްޖޭގައި ބަރަހަނާ ވީޑިއޯ ނެގި މައްސަލައެއް ފެންމަތިވެފައި ވެއެވެ.\nދިވެހިންގެ ބަރަހަނާ ފޮޓޯ ވިއްކައިގެން އާމްދަނީ ހޯދަނީ!\nއަނެއްކާވެސް ދިވެހިންގެ ބަރަހަނާ ފޮޓޯތައް ޓެލެގްރާމްގައި އާއްމުކުރަން ފަށައިފި\nއޮކްޓޯބަރ 6, 2018 17:45\nއެއީ ކޮންކުއްޖެއް! އިންސްޓަރ އައިޑީ ޝެއާކޮއްލަ ބަލަ!\nއަލީ ކީއްކުރަން އެއީ ކޮންކުއްޖެއްތޯ ބަލަނީ؟؟؟އެފޮޓޯތައް ބަލާހިތުންދޯ؟؟\nއޮކްޓޯބަރ 6, 2018 17:49\nއެއީ އެމީހުން ރާއްޖޭގެ ފަތުރުވެރިކަން ކުރިއަރުވަން ކުރިކަމެކޭ . އިޝްތިހާރު ކޮށްދެނީ ހިލޭ . ސަޅިއެއްނު. ކައޭމެން ތިވިސްނަނީ ކޯންޗަކުންތަ؟ އެހެންނޫނަސް މިރާއްޖޭގެ ރައްޔިތުން މިހާރު މިކަހަލަ ސަޅިކަންކަމައް ނުލާހިކުލޯބިކުރެއޭ، ކައޭމެންނައްވެސް އިނގެ އެންނު ރާއްޖމީހާރު މިދަނީ ތަހުޒީބުވަމުންކަން. ބަލަންތިބެބަލަ! ކުރިއަށްއޮތްފަސްއަހަރު ތެރޭ މިރާއްޖެ ޔޫރަޕްފެންވަރައްޖައްސާލާނެ. މާލޭގެ މަގުތައް ފައިބަރގްލާސްކޮށްލާނެ. ދެންޒުވާނުން އުޅޭނީ ލަމްބޯގިނީ ކަހަލަފެންވަރުގެ ކާރުގަ. އޮންނާނީ ޕީސް. އެއްވެސްމީހަކު ހައްޔަރުކޯށް އަދަބުލިބޭތަން ނުފެންނާނެ. ސަޅިއެއްނު.\nއޮކްޓޯބަރ 6, 2018 20:15\nބަލަ ޔޫރަޕުގަ އޮތް ބަލިތަކާ ވަބާތައް ނުލިބިގެންތަ ތިއުޅެނީ؟! މިހާރުވެސް ސިފިލިސްއާ އެނޫންވެސް އެސް.ޓީ.ޑީ އިން ސަލާމަތްނުވެގެން އެއުޅެނީ. ކަލޭމެންނަކީ ހަމަ ޗީޕް ބައެއް. އަމިއްލަ ފިކުރެއް ވިސްނުމެއްވެސް އޮތްބައެއްނޫން. ދޮންމީހުން މޭކަޕްކޮށް އޮރިޔާންވީމަ އެތަން ދުށުން އެއީ ކަލޭމެންގެ ދިރިއުޅުމުގެ ހައިލައިޓް.\nއޮކްޓޯބަރ 6, 2018 17:52\nއިގިރޭސިން ވިއްޔާ އޮރިޔާަންފޮޓޯ ކީއްކުރަން އޮރިޔާން ފިލްމުނެގިޔަސް އޯކޭވާނެ!\nމީހުން ދިރިއުޅޭ މާފުށީގަ ވެސް ބޭރު މީހުން ބަރަހަނާ ވެގެން އުޅެނީ ދިވެހިންވެސް ބަރަހަނާ ވެގެން އުޅެނީ ބުރާ އާ ޖަގިޔާ އެކަނި ލީމަ ވޭތަ ނިވާ ކުރި ކަމަށް ކިތަށް ދިވެހިން ތަ ބަރަހަނާ ހާލުގަ މަގުމަތީ އުޅެނީ\nއޮކްޓޯބަރ 6, 2018 18:06\nތިއީ އަދި އަޖައިބުވެ ހައިރާން ވާންޖެހޭ ކަމެއް ނޫނެއްނު. ރާއްޖޭގެ ރިސޯޓް ތަކުގަ އޯޕަން އެއަރގަ އޮރިޔާން ފިލުމް ކުޅެފައި އެބަހުރި.\nއޮކްޓޯބަރ 6, 2018 18:27\nމާފުށީގައި އެއްވެސް އިރެއްގައި އޮރިޔާމުން ގެސްޓުން އުޅެގެން އެއްވެސް މީހަކަށް ފެނިފައެއްނުވޭ .. ބިކިނީގައި އުޅުމަކީ ގެސްޓުން ކުރާނެ ކަމެއް... ބިކިނީގައި ތިބޭ މީހުން މާގިނައިން ފެންނާނެ ހިންދީ ޗެނަލްތައް ބެލީނަ ... އެ އޯކޭ ދޯ....\nދެންބުނޭ މާފުއްޓަކަށް ގެސްޓުންނެއްނާދޭ.ކޮންދޮގެއް ހަދާކަށް މާފުށީގަ އެންމެ ފުރަތަމަ ބިކިނީ ބީޗްހަދާ ބިކިނީގަ އުޅެން ހުއްދަދިނީވެސް\nއޮކްޓޯބަރ 7, 2018 08:13\nބަލަގަ ފިލްމުތައް އެއީ ދަރިންނަށްވެސް ދެއްކީމަ ފެންނާނެ އެއްޗެއް.. ބައެއް މީހުންގެ ދަރިން ފިލްމު ބެލިޔަސް އޭގެ މާނައަކީ އެންމެންގެ ދަރީން އެ ބަލާނެ އެކޭ ނޫން... އެކަމަކު ހުރިހާ އެންމެންވެސް މޫދައްދާ ތަނުގަޔާ މީހުން އާންމު ކޮށްދާ ތަންތަނުގައި ބުކިނީގަ ތިބީމަ ބަލން ބޭނުން ނުވާ މޫހުނަށްވެސް ފެންނާނެ... އެމީހުން ފެނިދާ ނެތީ ދެން އަހަރެމެންވީ ވީއޯ ގޭގަ ތިބެން.. ބަލަ އަދިވެސް އަހަރެމެންތަ ގޭގަ ތިބެންވީ.. އެމީހުން އެހެން ތިބުން މަނާކުރަންވީ ކީ ނޫންތަ... މީ ކ. ދިއްފުށީގެ ވެސް ހާލަތު.. ގެސްޓް ހައުސް ތަކުން އިސްތިހާރުވެސް ކޮށްލަތީ3ބިކިނި ބީޗޭ ކިޔާފަ.. ލާރިޔާގެން ބޫތުކައިފަ\nއޮކްޓޯބަރ 6, 2018 18:32\nރިސޯޓުތަކުގަ ކުރާތިކަހަލަ ކަންތައް ހުއްޓުވޭނީ އެރިސޯޓަކުން ހުއްޓުވަން އުޅެންޔާ. ރިސޯޓު ތަކުގަ ތިބެވެނީ ހަމައެކަނި އެރިސޯޓެއްގެ މެނޭޖްމަންޓުން ހުއްދަދޭ ބަޔަކައް. ގެސްޓް އެރައިވަލްގަ ބަރަހަނާ ހާލުގަ ޕަބްލިކް ތަންތާނޫލޭވޭނެ ކަމައް އެމީހުންނައް ކިޔާދޭނަމަ އެމީހުން އެއައް އިހްތިރާމް ކުރާނެ. ޢެކަމަކު ގިނަމީހުން ބަލަނީ ވީހަވެސް ބޮޑަކައް އެމީހުންނާ ގައިގޯޅިވެ އެމީހުން އުޅޭގޮތައް އުޅޭވޭތޯ، އެހެންވީމަ ތިކަހަލަ ކަންތަކަކީ ވަރައްބޮޑައް ދޫކޮއްލާފަ އަދި އެގޮތައް އުޅޭ މީހުންނާ ތަނުގެ މުއައްޒަފުން ވަރައް ގާތް ގުޅުމެއްބާއްވާނެ. ގިނަފަހަރައް އެކަހަލަ ކުދިން ޗުއްޓީ ނިންމާފަދާއިރު ހަރަދުކުރަން ގެނައިލާރި ކޮޅު ހަމަދަބަހުގަ ހުންނާނީ އޭގެބޭނުމެއްނުޖޭހޭނެ އެކަމަކު ހުރިހާ މަޖަލެއްގަ ބައިވެރިވެވޭނެ. ރިސޯޓް ގައިސްއާސޯކޫލް އެންޑްދޭލަވް ޓުހޭފްފަން އެންޑް އެންޖޯއީ ލައިފް. %99 އޮފްދެމް ވޯޓްސް ޓު މޑޕ އެންޔޫނޯދަ ރީސަން.\nއޮކްޓޯބަރ 6, 2018 18:37\nމާތް ﷲ މިފަދަ ނުބައި ކަންތައްތަކުން އަޅަމެންގެ ރާއްޖެ ސަލާމަތް ކުރައްވާށި. އާމީން\nއޮކްޓޯބަރ 6, 2018 21:03\nއޮކްޓޯބަރ 6, 2018 21:10\nރާއްޖެއަށް ސުނާމީއާ ބިންހެލުން އަންނަނީ މިހެންވެއޭ ކިޔާ ބިރު ދައްކައިގެން ގެސްޓުންނަށް ރާއްޖެ އާދެވޭނީ ކަޅު ޖިލްބާބުގައި ކަމަށް ކޮންމެވެސް ކޯޓަކުން އަމުރެއް ނެރުވަންވީނު ކަނޑު އަޑީގައި ހުރި ސްކަލްޕްޗަރ ތައް ނެންގި ގޮތަށް؟\nއޮކްޓޯބަރ 7, 2018 03:15\nކޮން ކޮހެއް ގޮވާކަށް. މީ ދިވެހި ރާއްޖެ. ކަލޭމެން ބޭނުންހާ ގޮތަކަށް އުޅެންދޭ ޔޫކޭ ނޫނީ އެމެރިކާއަށް.\nއޮކްޓޯބަރ 6, 2018 18:40\nތިވާހަކަ ނުދައްކާ. އެއީ ހާރޑިންގހަމްގެ ކޮއްކޯފުޅޯ.\nއޮކްޓޯބަރ 6, 2018 18:53\nތިކަހަލަ ބައިވަރު ފޮޓޯ އެބަހުރި ނަގާފަ އެ ފޮޓޯ ތައް އަދި ފެންނާނީ އިބޫގެ ވެރިކަމުގަ ... އެ ބަދުނާމް އަޅުވާނީ ކޯލިޝަން ސަރުކާރުގެ ބޮލުގަ...\nއޮކްޓޯބަރ 6, 2018 18:55\nޢެއްވެސް ކަހަލަ ގާނޫނެއް ގަވައިދެއް ނޯނާތީ އެހެންވަނީ ރާއްޖެއަށް އަޔަސް އިސްލާމީ ގޮތަށް އެމީހުންނަށް އުޅެވެންޖިހޭނީ ރިސޯޓުގަ ވިއަސް އެގޮތް އޮންނަން ޖިހޭނީ. ދެން ފަތުރުވެރިންނޭ ކިޔާފަ އެމީހުން ގައުމުގަ އުޅޭގޮތަށް މިތަންތާގަ އުޅޭކަން ނުޖިހޭ. އެ މަންޒަރުތައް ބަލަން ބޭނުންވާތީ މަނާކުރާ މީހަކު ނެތީ\nއޮކްޓޯބަރ 6, 2018 19:01\nމިރާއްޖޭގެ އެއްވެސް ރަށެއްގައި އެއްވެސް މީހަކަށް އެއްވެސް އިސްތިސްނާ އެއްނެތި ނުކުރެވޭ ޒާތުގެ ކަންތައްތައް ޤާނޫނުގައި ބުނެފައިވާއިރު، ތިޔަކަމަކީވެސް މިރާއްޖޭގައި އެއްވެސް މީހަކަށް އެއްވެސް ތަނެއްގައި ނުކުރެވޭނެކަމެކެވެ.\nއޮކްޓޯބަރ 6, 2018 19:08\nރާއްޖެ މިވަނީ ވަރަށްވެސް ބޮޑަށް ދުނިޔަވީ މަސްތެއްގައި...މުދަލާއި ތަނަވަސްކަން ހޯދުމަށް ހުރިހާ ހެޔޮކަމެއް ޤުރުބާންކޮށްފައި ނަމަވެސް ހޯދުން މުހިއްމުވޭ. ފާޅުގައިވިޔަސް ވަންހަނާކޮށްވިޔަސް ފާޙިޝް ކަންކަމަށް މުސްލިމުން އިންކާރު ކުރަންވާނެ. މަޒުމޫނުގައި ފާހަގަކޮށްފައިވާ "ރީތި ގޮނޑުދޮށް" ﷲއަށް ޝުކުރުވެރި ނުވާނަމަ ގެންދެވުމަށް އެކަލާނގެ ކުޅަދުންވަންތަ. 2004 ގެ ސުނާމީއަކީ މާ ދުރުގައިވާ މާޒީއެއް ނޫން. ފާފައިގެ އަހުލުވެރިންނަށް މުސްލިމު މުޖުތަމަޢުތަކުގައި ކޮންމެފަދަގޮތަކަށް ޢަމަލުކުރެވެނީ މުސްލިމުން އިސްލާމްދީނަށް ޙުރުމަތްތެރިކޮށް ހިތާ ޢިއްޒަތްތެރި ނުކުރުމުގެ ސަބަބުން.\nއޮކްޓޯބަރ 6, 2018 19:17\nމިކަމުގެ ޒިންމާ އުފުލަން ޖެހޭނީވެސް ރައިސް ޔާމީނުތަ؟\nއޮކްޓޯބަރ 7, 2018 03:33\nމިކަމުގެ ޒިންމާ ނަގަން ޖެހޭނެ މިވީހާ ތަނެއްގައި ޓޫރިޒަމް އައި އިރުއްސުރެ ރާއްޖޭގަ ވެރިކަން ކުރި ފަރާތްތަކާ ޓޫރިޒަމް ހިންގި ފަރާތްތައް. މިއީ ޕޮލިސީތައް ހުރިގޮތުން ވާ ކަންކަން. އިހަށް ނުވި ރައްކަލެއް ފަހަކުން ނުވެވޭނޭ ބުނަނީ އެހެންވެ. ރާއްޖޭގަ ޓޫރިޒަމާ ހެދީ އެހެން އެއްވެސް ސިނާޢަތެއް ކުރިއެއްނޭރުވޭ. އެކަމަކު އެކަންކަން ކުރުމުގެ ޕޮޓެންޝަލް އެބަހުރި. ހައްތަހާވެސް އީޒީ މަނީއަށް ވިކިފަ މިތިބެވެނީ. ނަތީޖާއަކީ ބޭރުމީހުންދޭ ފައިސާފޮއްޗަށް ވިކުން. މިހާރުވެސް އިންޑިޔާ ކަނޑުގަ ރާއްޖެކައިރިން ކަނޑު މައިން ކުރުމަށް އިންޑިޔާ އެތައްޔާރުވަނީ. އަހަރުމެންނަށްވެސް އެކަންނުކުރެވެންވީ ސަބަބެއް ނެތް. މިބުނީ ލައްކަ ވާހަކަ..\nއޮކްޓޯބަރ 6, 2018 19:44\nދުނިޔެއަށް އަންނަނީ އޮރިޔާމުން އެހެން ވީމަ ފޮޓޯ އެއް ނަގާލިޔަސް އޯކޭވާނެ.\nއޮކްޓޯބަރ 7, 2018 03:19\nދެން ކަލޭ މައިންބަފައިން ގާތުގަ އުޅެނީވެސް އޮރިޔާމުންތަ؟\nއޮކްޓޯބަރ 6, 2018 19:59\nއަޅާ ނުލާ ހުރެބަލަ ކޮސްނުގޮވަ.\nއޮކްޓޯބަރ 6, 2018 20:10\n1987 ގަ ސީދާ އޮރިއާން ފިލްމު ރާއްޖޭގެ ރިސޯރޓު ތަކުގަ ކުޅެފަ އެބަހުރި ދެން މިހާރު ކޯޗެކޭ ކިޔާކަށް\nކޮމެންޓުތަކުންވެސް އެނގެނީ ދިވެހި ރައްޔިތުންގެ ހާލަތު. މަރުވާނެކަން ނުދަންނަނީބާ؟ އަދި މަރުވުމަށްފަހު އަމަލުތަކުގެ ހިސާބު ބެއްލެވުން އޮންނާނެކަން ނުދަންނަނީބާ؟ ﷲ ތަޢާލާއަށް ބިރުވެތިވުމަށް ނަސޭހަތްތެރިވަން.\nއޮކްޓޯބަރ 6, 2018 21:01\nދިވެހިރާއްޖޭގެ ގާނޫނު އޮތީ ކޯލިސަން ގުރޫޕުމީހެން މުގުރާލާފަ ދެންކޮން ގާނޫނެއް\nއެއީ ކޮންކުއްޖެއް! އިންސްޓަރ އައިޑީ ޝެއާކޮއްލަ ބަލަ\nއޮކްޓޯބަރ 6, 2018 22:10\nއޭ!! އިންސްޓަގްރާމް އައިޑީ ޖަހާލިނަމަ!!! އޭރުން ހާދަހާ ވާ ފައްކާވާނޭ!!!\nއޮކްޓޯބަރ 6, 2018 22:27\nރިސޯޓު ތަކައްމީހުންފޮނުވާ އެޖެންސީތަކުން ވެސް އަންގާ އެގޮތައްނޫޅެވޭނެކަން! މާލޭ އާޓުގެލަރީގަ ބަޔަކުބަރަހަނާ ކޮއްތިބެ ގައިގަ ދަވާދުލީއިރު އެތަން. ބަލަންތިބީ އެތަނުގެ އިސްބޭފުޅުން!\nއޮކްޓޯބަރ 6, 2018 22:47\nކަލޭ މެން ކޯޗެކޭތަ ތިކިޔަނީ މޮޔަވަނީތަ މި ރާއްޖެ މިވަނީ މުޅިން ބުދަލުވެފަ ސަތޭކަ ޕަސެންޓު އިސްލާމީ ގައުމެކޭ ކިޔަނި އެކަމު އޫރު މަސްވާނެ ، އިސްލާމީ ގައުމެކޭ ބުނަން ވެސް ލަދުގަނޭ ދިވެސްއަކަށްވީތީ\nއޮކްޓޯބަރ 6, 2018 23:00\nބަލަ އާޓްގެލެރީގަ ކުރީ ކީއްތަ؟ ކޯއްޗެއްގަތަ ނުކުރަހާ ކުލަ ނުޖައްސާ އޮތީ\nއޮކްޓޯބަރ 6, 2018 23:18\nބަލަގަ ރާއްޖޭގެ ކޮން ރިސޯޓެއްގެ ތޯ ބިކިނީގަ ނޫޅެވެނީ.. ހީވަނީ އާކަމެއް ހެން.\nއޮކްޓޯބަރ 7, 2018 03:24\nއާކަމަކަށް ނުވިޔަސް ގޯސްކަމެއްވާނީ ގޯސްކަމަކަށް. އިއްޔެ ފާފަ ކުރެވުނީތީ މިއަދާ މާދަމާވެސް ހަމަ ފާފަކުރަންވީތަ؟ އިސްލާޙުވުމަކީ ފާއިތުވެދިޔަ ގޯސްތައް ރަނގަޅުކުރުން! ތަހުޒީބުވުމަކީ އޮރިޔާންވުމެއްނޫން. ހޭބުއްދި ފިލާނުގޮސް ތިބޭ. ބަޔަކު ބުންޏަސް ދޮންމީހުން އުޅޭގޮތަށް އުޅޭކަށް ނުޖެހޭ!!\nއޮކްޓޯބަރ 8, 2018 02:22\nދެން ތިބޭފުޅާ ރިސޯޓުތައް ބަންދު ކުރަން ނުގޮވަނީ ކީއްވެތޯ\nއޮކްޓޯބަރ 7, 2018 06:01\nމީހަކު އޮރިޔާމުން ހުރީމާ އެހާ ބޮޑު ކަމެއްތަ. ފާޚާނާއަށް ވަދެ އުޅެނީ އޮރިޔާމުން ނުންބާ؟\nއޮކްޓޯބަރ 7, 2018 07:19\nބަލަ ޖަޒީރާ ރާއްޖޭގެ ގޮނޑުދޮށް ތަކުގައި ތިކަހަލަ ކަންތައް އާއްމު ވާނެޔޭ. ތީ ދެން އެވަރުގެ ކަމެއްތަ. ތިކަމާ ދެން އަޅާނުލާ. ދިވެހިން މިއޮތީ ޖަޒީރާ ރާއްޖެ ގެނެސްފައެންނު.\nދެން ޖަހަންވީ އަތް. ބާރަށް އަތްޖަހާ ދެން. މިއޮތީ ޔަހޫދީން އިސްލާމްދީން ފުނޑާލަން ފައްކާކޮއްފަ އޮތް ޑިމޮކްރަސީ ގެނެއްސަ\nއޮކްޓޯބަރ 7, 2018 07:28\nމިކަހަލަ އަމަލު ނުހިންގުމަށް،\nއޮކްޓޯބަރ 7, 2018 10:53\nޖަޒީރާ ރާއްޖޭގެ ކަންތައްގަނޑު ފެށުނީ ކަމަށްވާނީ\nއޮކްޓޯބަރ 7, 2018 12:11\nދެން ކީތް ކުރާނީ... ރަގަޅު މީހުންނުޅޭ ރަށެއްގަކަން\nއޮކްޓޯބަރ 7, 2018 12:21\nފީކަޅާކަން.... އެމެރިކާ، ޔޫރަޕްގެ ގައުމްތަކުގަ ވެސް އޮރިޔާމާ އުޅުމަކީ މަނާކަމެއް ވަރަްސ މަދު ގޮޑުދޮށުގަ މެނުވީ. އާންމު ރިސޯޓް ގޮޑުދޮތްތަކުގަ ވެސް ބަރަހަނާ ވެއްޖެޔާ އެމެރިކާގަ ވެސް ބަންދުކުރޭ. ޕަބްލިކް އިންޑީސެންސީ ކިޔަނީ\nތިކަން ތިހިނގީ ކަލ\_\_ޭމެންގެ ވެރިކަމުގައެއްނު. އަދި އިބޫ ހުވާކުރީއެއް ވެސް ނޫނެއްނު\nމާޗް 26, 2019 17:27\nޖަޒީރާ ރާއްޖޭ ހަމާވަމުން މިދަނީ އުފާކުރޭ\nއޭޕްރީލް 3, 2021 18:05\nޖަޒީރާ ރާއްޖެ ތަފާތުވާނެ!\nއޭޕްރީލް 3, 2021 23:51\nޜާއްޖޭގަ އުޅޭ އޮރިޔާން މޮޑަލުން ނޯ؟ ޤިޔާމަތް ދުވަހުން އެމީހުންގެ ފިރިން މައިން ބަފައިން އަދި ވެރިންނަށް ސުވާލު ކުރެވޭނެ ):


Mexico Ah Baarugadha Thoofaan " Willa" Arany - Vaguthu\nމެކްސިކޯ އަށް ބާރުގަދަ ތޫފާން "ވިލާ" އަރަނީ\nމެކްސިކޯ އަށް ބާރުގަދަ ތޫފާނެއް އަރާނެ ކަމުގެ އިންޒާރު ދީފިއެވެ.\nޕެސިފިކް ކަނޑުގައި އުފެދިފައިވާ "ވިލާ" ގެ ނަމުން ނަންދީފައިވާ މި ތޫފާން މިހާރު "ކެޓެގަރީ 4" ގެ ބާރުގަދަ ތޫފާނަކަށް ބަދަލުވެފައިވާއިރު ހޯމަ ދުވަހު މި ތޫފާން އިތުރަށް ބާރުގަދަވެ މެކްސިކޯގެ އައްސޭރިފަށަށް އަރާނެ ކަމުގެ އިންޒާރު މިހާރު ވަނީ ދީފައެވެ.\nނޭޝަނަލް ހަރިކޭން ސެންޓަރުން ބުނީ މި ތޫފާނުގައި ގަޑިއަކު 130 މޭލު ބާރުމިނުގައި ވައިޖެހޭނެ ކަމަށް ލަފާކުރެވޭއިރު ބިޔަ ބާނި ތަކެއް ތޫފާނުގެ ސަބަބުން މެކްސިކޯގެ އައްސޭރިފަށުގައި ވަނީ އުފެދިފައި ކަމަަށެވެ.\nތޫފާން "ވިލާ" ގައި ބިންގަނޑު ކަނޑައިގެން ދިޔުމާއި ވައިގަދަވުމާއި ފެންބޮޑުވާނެ ކަމުގެ އިންޒާރުވަނީ ދީފައެވެ. މެކްސިކޯގެ 70 މޭލު ބޭރުގައި އުފެދިފައިވާ ކޮޅިގަނޑު ތޫފާނަކަށް ބަދަލުވީ އިއްޔެއެވެ.\nގަދަ ވަޔާއި ވާރެއާއެކު އައި ތޫފާނުގެ ސަބަބުން ބައެއް ސަރަހައްދުތަކުގައި ފެންބޮޑުވެ، ބިންގަނޑު ކަނޑައިގެން ދިއުމުގެ ހާދިސާތައް ހިނގާނެ ކަމަށް ބެލެވޭތީ އެގައުމުގެ މޫސުމާއި ބެހޭ އިދާރާއިން ވަނީ އެލާޓް ނެރެފައެވެ.\nމިހާތަނަށް ރެކޯޑް ކުރެވިފައިވާ އެންމެ ބާރުގަދަ ތޫފާން މެކްސިކޯ އަށް އެރީ 2015 ވަނަ އަހަރުއެވެ. ހަރިކޭން ޕެޓްރީސިއާގެ ނަންދީފައިވާ ތޫފާނު މެކްސިކޯގެ އައްސޭރިފަށަށް އެރީ ގަޑިއަކު 305 ކިލޯ މީޓަރު ބާރުމިނުގައެވެ.\nއެ ތޫފާންގެ ސަބަބުން ވަރަށް ބޮޑަށް ފެންބޮޑުވެ ތަފާތު ގިނަ ހާދިސާތައް ހިނގިއެވެ. ދުނިޔޭގެ މިޓިއޮރޮލިޖަކްލް އޯގަނައިޒޭޝަނުން ބުނީ އެއީ 2013 ވަނަ އަހަރު ފިލިޕީންސް އަށް އެރި ތޫފާން ހައްޔާން ހާ ބާރުގަދަ ތޫފާނެއް ކަމަށެވެ.\nއާންމުގޮތެއްގައި ހުޅަނގު އުތުރު ޕެސިފިކް ސަރަހައްދުގައި ހަރިކޭން އަށް ކިޔަނީ ޓައިފޫން އެވެ.